
Qnaestiones CnrtiaBae Critlcae. 



Adulescentulo niihi Q. Curtii historias Alexandri primum 
reuoluenti id tum maxime in animo erat, in res summi regis 
diligenter inquirere. iam, ut par erat, Arriani Anabasin 
legeram, quod opus his studiis uacantibus uelut optimus 
fons, tinde rerum scientiam hauriant, uulgo iudicatur. neque 
id iniuria fieri arbitror, sed Arriani liber supplemento ad- 
modum eget. ille enim uir et ipse bellica laude clarus et 
duces Alexandri Ptolomaeum Aristobulumque rerum auctores 
secutus expeditionem tantum regis, id quod titulus quoque 
libri declarat, narrare sibi proposuit. itaque in enumerandis 
copiis, in regionum situ depingendo, in ordine aciei exponendo, 
in itineribus , uictoriis , obsidionibus curiose describendis 
totus est. multa denique apud eum de Alexandro duce et 
imperatore inuenias, de homine autem, de uirtutibus eius 
uitiisque pauca uel potius nihil. contra Curtius, in quo 
multum rhetoris, militis minimum est, in militaribus rebus 
saepe labitur grauiterque errat; qui cnm talium rerum im- 
peritus esset, Graecum exemplar non intellexit et falso 
interpretatus est. at morum et Alexandri et ceterorum 
hominum, qui illis rebus interfuerunt, claram et illustrem 
imaginem nobis reliquit. cernere uideor iratum regem ad 
militum turbam contionantem, Parmeniona placida senectute 
ante mortem securum in horto spatiantem, Patrona, fidelem 
mercennarium, Darei currum diu frustra sequentem, dum 

aperiendae Bessi coniurationis occasioni imminet. iam Cur- 
tius, etsi uirtutes Alexandri abunde admiratur, iudicii liber- 
tatem ei tamen non addixit et uitiis suis indulgentem regem 
seueritate, quam quia Callisthenes eam in Alexandrum 
usque ad mortem ingenue exercuit, Callisthenicam dixerim, 
reprehendit. Arrianus admirationi Alexandri deditus — 
neque aliter de suo rege Ptolomarcus et Aristobulus existi- 
mauerant — , quicquid secus ab eo factum esse et Alexandri 
temporibus nonnuUi iudicabant et hodie nemo non iudicat, 
aut in laudem fere uertit aut plane praeterraittit. 

Uerum id nunc non ago, ut quibus delectationibus tuuc 
in legendo Curtio tenebar, eas hic persequar. sed quicquid 
in me grammatici est, eam rationem, qua liber eius edebatur, 
improbabat. in uerbis enim et uerborum structuris multa 
esse, quae ab omni sermonis Latini usu abhorreront, multa 
quae huius scriptoris sensu aliena putanda essent, uidebam. 
sed tum ipsum tandem uidebatur fore, ut nouis criticis 
subsidiis accedentibus certa recensionis Curtianae fundamenta 
iaci possent. nam C. Zumptius quidem, qui patrum memoria 
haec fundamenta quinque librorum Flor. A B Bern. A 
Leid. 1 Uoss. 1 prope perpetuum consensum quaesisse uide- 
batur, non id effecerat, ut non unus et alter criticus dis- 
cordaret. inter quos H. Fossius in Quaestionibus Curtianis 
recte demonstrauit in inferiorum, quae uocarentur, generum 
codicibus plurima ad archetypum codicem his Zumptianis 
meliorem referenda necessario esse. restabat, ut eligendi 
rationem critici sequerentur, qua emendandi studium uber 
et ferax desperandum erat; nam emendatorem ubi e diuersis 
scripturis, unde principium capiat corrigendi, nesciat, deter- 
reri necesse est. sed anno MDCCCLXVII Parisinum codicem, 
cum antea a compluribus commemoratus propterque aetatem 
laudatus nec ab iis descriptus esset, E. Hedickius primus 
protulit eiusque scripturis enotandis quasi quibusdam insig- 
nibus editionem distinxit. sed tum in Zumptii historiarum 
Curtii edendarum institutis praeceptisque etiam haerens 
plurima e codice libabat, principatum ei nondum tribuebat. 
proximo deinde anno Adamus Eussner, cum Wirceburgi 
rudimentum doctrinae poneret, in Specimine Critico suum 
codici locum uindicauit et exemplis maxime ex octauo libro 
petitis, quid utilitatis non solum ex integris codicis scrip- 



turis sumi posset, sed etiam in deprauatis mutilatisque 
lateret, ostendit. in huius postea uestigiis cum alii tum 
maxime Uogelius insistentes multa et praeclara illi quidem 
ex nouis copiis hauserunt, sed orta est inconstantia quaedam, 
cum, quamquam codicem prae ceteris fide dignum iudicant, 
tameu interdum scripturae eius neglegentia deterriti ad 
ueteres illos Zumptii libros reuoluuntur. haec cum meum 
quoque animum aduertissent, rem ipse tractare aggressus 
ante omnia nouum codicem meis oculis inspicere statui, 
aliter librum, si unus e multis putaretur, examinari ratus, 
aliter si optimus. contuli igitur ante hos paucos annos cum 
Hedickiano exemplo. 

Parisinus est, ut dixi, bibliothecae nationis Gallorum, 
in qua numero 5716 notatur, membranaceus senex iam prope 
mille annorum. nam ad decimum saeculum aerae nostrae 
iniens aut fortasse ad exiens nonum origo eius referri posse 
uidetur. hoc, si ex litterarum forma et compendiis scrip- 
turae aetas libri aestimatur. aliud et certissimum quidem 
testimonium, non ante medium nonum saeculum exaratum 
esse, in prima codicis pagina reperitur. ibi enim uncialibus 
litteris haec scripta sunt: 

Haimus monachus. hoc uolumen histori 

arum alexandri magni in libris VHI domno 

Chuinrado illustrissimo comiti 

dedit. ut ipse accomodare ei dig. 

netur expositionem Hrabani. 

in libru ecclesiasticu. ad tran. 

scribendu. cuius exordiu est. 

omls sapientia. a dfio do est. ' 

ille Haimus et Chuinradus qui fuerint quoue tempore 

uixerint, cum Galliae et Heluetia etiam per proxima post 

Carolum magnum saecula plurimis Haimis monachis et Chun- 

radis comitibus refertae sint, adhuc frustra definire conor. 

at Hrabanus, cuius commentarios monachus describere uoluit, 

Hrabanus Maurus est, ille nobilis medii aeui scriptor eccle- 

siasticus, qui imperantc Ludouico Pio floruit et anno DCCCLVI 

mortuus esse dicitur. eius expositio in Ecclesiastem ab illis 

ipsis uerbis, quae Haimus aflfert (^Omnis sapientia a Domino 

Deo est'), incipit, ne dubium sit, an ille uir significetur. 
uerum quoniam haec eius commentaria anno fere DCCCXL 
edita esse existimantur (uid. Mabillon. Acta Sanctorum IIII 
2, 43), non ante hoc tempus codex noster Curtianus scriptus 
est, si quidem hae, quas supra descripsi, permutationis 
tabulae eadem, qua reliquus liber, manu — id quod inter 
omnes, qui hunc codicem inspexerunt, constare uidetur — 
exaratae sunt. 

Huius libri cum reliquis Curtianis codicibus comparati 
ea ratio est, ut primum aetate horum plerique pluribus 
saeculis qoam ille inferiores sint et antiquissimi quoque 
paulo post eum sint scripti; deinde uera scriptura ut in eo 
solo saepenumero reperiatur atque in iis, quae ibi mendosa 
sunt, ceteri interdum quidem uitio careant, saepius tamen 
prauam coniecturam receperint. iam his rebus aliquam 
suspicionem oriri oportet, quicquid in ceteris libris praeter 
Parisinum utile sit, correctori deberi, ipsos autem codices e 
uetustissimo illo libro uelut e fonte deriuatos esse. sed 
idem multo etiam planius haec efficere uidentur: 

III 9, 7 copula et post Moeleager fortasse in omnibus 
libris manu scriptis deest, certe in Budensi, quem in meum 
usum nuper Eug. Abel beneuole contulit*), Flor. C, quinque 
Zumptianis. quae menda Haimo monacho debetur; nam in 
P moeleager in extremo uersu est; itaque librarius, dum ad 
sequentem uersum transgreditur — et sic saepe et praeter- 
mittendi uerbi et geminandi mendum nascitur — , uoculae 
oblitus est. 

item Iin 10, 29 a quo uerbo post uicem in P nouus 
uersus incipere debuit, siue illud redderes siue quod aliud 
fuit, prima manus omisit, altera deinde in margine libri 
redderes additum est. ex ceteris codicibus Zumptiani uerbum 
et ipsi omittunt, recentiores aut reddas post saeuitiae mcac 
coniectura inserunt aut restitueres post uicem. 

VI 4, 18 in P colore ita scribitur, ut colorem an color 
est significetur, nescias. itaque ceteris libris, qui inde uelut 
riunli iu diuersas partes fluxerunt, hoc aliis, aliis illud 
placuit; Flor. 6 et Bud. etiam colore. 



*) Badinsem semper n. 157 dico. 



VII 4, 25 P peruentum \\ traxefe^ omisso est^ quod ceteri 
quoque praeterinittunt; sed in hac temporali sententia, quae 
a dum incipit, Hedickius nuper recte uerbum substantiuum 
requisiuit. 

ibd. § 29 P quia\quia^ geminata errore librarii uoce. 
idem Zumptiani, posteriore tantum uerbo in qui mutato. 
neque ceteros, quamquam ab Zumptio nihil enotatur, uitio 
omnes carere ueri simile est, •cum in Budensi, cuius fere 
solius accuratum exemplum habeo, sit: regio quae nec. 

ibd. § 31 P parapanis 1 o loctrus ^ro parapaniso hactrus. 
hinc fluxit et Zumptianorum parapaniso hoctrus et Bud. 
Flor. D E I Pal. 1 parapanis. oboctrus (Bud. ohocterus) et 
Flor. F G parapanis, hactrus, in Bern. B et Flor. H solis 
uerum corigendo eflfectum est. 

VIII 9, 5 P (Ganges) magnorum montium iuga recto 
alu£o stringit; in \ eum ohiectae rupes inclinant ad orientem. 
Freinshemius pro in posuit inde, quae emendatio si uera 
est — et uulgo placuit — , dimidia uoculae pars in trans- 
grediemlo ad nouum uersum librario intercidit. 

13, 25 in P uoce inprouide pagina finitur, sequens a 
uerbis et ex periculo incipit. ita factum, ut unus duoue 
uersus exciderent, quorum uerba in hanc fere formam 
scripta fuerunt: petehant, tenente. at rex cum admonuisset 
milites, forti animo essent. eadem lacuna aut prauus emen- 
dandi conatus in omnibus ceteris libris est. 

VIIII 6, 21 P octauum | annum. omissum hic aetatis, 
quod idem fit iu plerisque ceteris libris, uelut in Zumptianis 
omnibus; et in qaibus uox additur, in iis annum aetatis 
prauo propter antithesin ordine est. 

10, 17 P alios I q; hinc ortum, quod ceteri, exceptis 
Bud. et Flor. G, que omittunt. 

X 6, 8 P capite opus est: hoc ine uno an in uestra po- 
testate est^ ita ut ab in uersus incipiat. propter hanc scrip- 
turam magua progenies Parisini non solum partim hoc ne 
habet partim hoc me, sed etiam pleraque, quod uerbum post 
an intercidit, omittit. addunt tamen 2 classis codices 
plurihus, quod, modo recte enarretur, bonum sensum efficit. 
ita enim interpretandum est: hac una re, scilicet caput 
eligi, an pluribus etiam, ut regnum firmetur, opus sit, in 

uestra potestate est. quod propter Uogelii euarrationem 
mihi dictum sit. 

His locis uDum subiungam, quem, quia emendatio eius 
fortasse non prorsus certa est, separandum putaui: 

VIII 8, 3 est, in quo haec in P sunt: nuper cum {UermO' 
laus, regius puerj procadus se in uenatione gessisset, more 
patrio et ab antiquissimis Macedoniae regum usurpato casti- 
gari eum imsi, hoc et (hic id P uersus finitur) oportere fieri 
et ut a tutorihus pupilli, a maritis uxores, seruis quoque 
pueros huius aetatis uerberare concedimus. in his uerbis, 
quae ex parte admodum male cohaerent, ne tamen omnia 
emendatorem propter difficultatem uexent, in duobus mendis 
prompta et uelut obuia correctio est. quod enim regimen 
infinitiuus oportere desiderat, cuius Parisini codicis librarius 
ineunte uersu oblitus est, inserto ante oportere uerbo apparet 
facile ei dari potest, et quoniam haec structura hoc et apparet 
oportere fieri, et . , ., ut in posteriore membro idem uerbum 
repetatur, propemodum ipsa requirit, ut in fit mutandum 
erit. maior deinde in iis quae sequuntur, ne haec intacta 
relinquam, difficultas corrigenti surgit, et fortasse in hac 
codicum prauitate nihil certi effici potest. uidentur tamen 
spuria esse uerba a tutortbus pupiUis, a maritis uxores, 
quoniam neque sine magno molimine grammaticae loci struc- 
turae et sensui includuntur, neque ut Alexander morem 
uxorum uerberandarum barbarum probans a Curtio inducatur, 
ueri simile est; et si illa ^ uerba eiciuntur, haec bene 
coniunguntur : hoc et apparet oportere fieri et fit: seruis 
quoque pueros huius aetatis uerberare concedimus. inserta 
uerba ut adderentur, comparatiua coniiinctio fecit. 

Haec, quae coUegi, nullam dubitationem mihi relinquunt, 
quin a Parisino codice uelut a stirpis auctore et principe 
ceteri omnes Curtiani genus ducant. ceterum quoniam duas 
esse horum librorum familias Zumptius demonstrauit, duo 
Parisini exempla olim fuerunt, quorum singulis mox sua 
erat fecunda proles. nam cum Q. Curtii historici saltem 
scriptoris nomen antea numquam ne a grammaticis quidem 
commemoratum esset, unde rarum opus eias et prope nihii 
diuulgatum fuisse recte colligi potest, a saecnlo decimo 
usque ad inuentam typographicam artem adeo saepe historiae 
eius describebantur, ut ad octoginta codices hodie exstare 



dicantur. iam liis dcnique teraporibus, quibus liber in 
deliciis hominibus esse coeperat, nominis scriptoris in litteris, 
si Hermanno Breuero (disputat. de aetate Q. Curtii, Altdorf 
1683) credimus, a lo. Sarisberiensi, qui a. MCLXXXII mor- 
tuus est, primo mentio est facta. tantum uni codici nomen 
Curtii et antea debuit et nunc debet. 

Quodsi iam recentiores codices e P ortos esse constat, 
illud tamen relinquitur ut quaeramus, num emendatores 
eorum in recensendis libris — et fere omnes codices corri- 
guntur — aliorum, qui a P originem non traherent, adiu- 
menta adhibuerint. nam sic quoque, etsi eas mendas, quae 
Parisini propriae fuerunt, omnes toUendi copia emendatoribus 
erat, Ulae tameu, quas supra percensui, propter socordiam 
quandam correctorum remanere potuerunt. multae igitur in 
his recentioribus codicibus scripturae meliores sunt quam 
quas P praebet. earum pleraeque quidem sunt eiusmodi, 
quas diligens et felix emendator nullis adiumentis nisus et 
uelut suo ipse Marte rem gerens non difficulter potuerit 
inuenire. quam enim difficultatem habuit, cum III 18, 6 
librarius Parisini fallente memoria scripsisset nobiles uiros, 
praetorum Darei coniuges nobilesque pro nobiles id, quod 
sensus postulabat, liberos reponere, aut VI 5, 23 in hoc 
enuntiato : spado, cui et Dareus adsuetus fuerat et mox Alex- 
andcr adsueuit uerbum adsuetus, quod praetermissum erat, 
addere? sed quaedam sunt in P omissa, quae in reliquis 
restituta ostendunt. emendatores alius originis exemplaria 
interdum inspexisse. his tamen lacunis illas ampliores, 
quas P in decimo libro praeter uulgatas et omnium codicum 
communes solus habet, quae a c. 2, 10 ad 5, 8 et a 8, 14 
ad finem libri pertinent, accensendas non esse, obiter moneo. 
non enim a scriba codicis P haec omissa sunt, sed propter 
incuriam aliquot folia hic interciderunt. at VII 1, 23, ubi 
infestas admouemus P omittit, et X 1, 13, ubi plura etiam 
praetermittuntur: inter quae^ rubrum mare non a colore 
undarum, ut plerique crederent, etsi hoc quidem loco omissa 
uerba ex VIII 9, 14 suppleri potuerunt, tamen additamenta 
ex bono codice, non ex emendatoris ingenio hausta esse 
uidentur. nam non solum sermo Curtianum sapit, sed etiam 
praetermissionis causa, quae utrobique homoioteleutis tri- 
buenda est, intellegitur. 

At enim si duobus locis alio codice emendatores usos 
esse constat, etiam quas alibi scripturas receperunt, inde 
sumpsisse eos ueri simile fit, nec iam solus criticae recen- 
sionis fons P esse potest. ut hoc uerum est, ita ne plus 
iusto fidei recentioribus codicibus tribuatur, non solum multa 
ipsos emendatores praue mutasse constare moneo, sed etiam 
multa, quae ex adhibito codice corrigi potuissent, ut supra 
dixi, reliquisse; denique si non recensionis, at emendationis 
P omne fere fundamentum esse. namque ubi in utriusque 
generis libris, et qui a P orti erant et qui alio originem 
referebant, menda erat, alteram deprauatam scripturam, a 
P discrepantem, certe raro illi critici adscripserunt recepe- 
runtqoe. et numquam quidem in Zumptianis libris factum 
esse — de 2 classe postea uidero — plane affirmari posse 
arbitror. in quibus si quis potius quam in P principium 
emendandi quaeret, in falsam corrigendi uiam, qua nihil sit 
magnopere profecturus, delapsum se esse mox sentiet. aut 
enim nihil certi efficiet aut si quid ueri coniectura reppererit, 
maiore cum labore et quasi per circuitum eo peruenerit; 
quippe semper P a uero propius abest. quid enim? ex 
omni discrepantiarum copia unam noui, cuius alia ratio esse 
uideatur. sed uidetur tantum; nam IIII 12, 4, ubi, si recte 
Freinshemius emendauit, Curtius cum dtis equitihus scripsit 
in P autem cum scytis e. est, in Zumptianis cum scitis^ hi 
in uulgatam formam nomen redegerunt, quae in his quoque 
deterioribus libris est scitae s. sdthae. 

Haec quae de integris codicibus dixi, omnium originem 
ad P referendam esse, etiam ad fragmenta Einsiedlense et 
Rhenaugiensia pertinent, quae sola maiora cum P comparare 
licet; nam Uindobonenses schedae, quae non minorem Curtii 
historiarum partem comprehendunt , inde demum, ubi in 
decimo libro P desinit, incipiunt. uerum Einsiedlensis codex, 
qui X ant XI saeculo scriptus esse uidetur (uid. Hug. in 
Thilologi' XXXI p. 334—5), cuius reliquiae I. VII c. 1 
extr. et c. 2 iniens continent, quid sibi necessitudinis cum 
P intercedat, his scripturis satis declarat. 

Vn 1, 36 Hedicke quare. E et P quae. 

37 — adgnosces. — agnosces. 

38 — detrectantes. — detractantes. 
40 item. 



2, 2 Hedicke interritus, E et P territus, 

— at haec, — ad haec. 

4 — conturbatos, — conturbatis. 
7 — pecoasse se. — peccasse sese, 

— quibus. — qui. 
descriptuiu hoc fragmentum e P esse apparet; uenio iaw ad 
altera. 

Duo Q. Curtii historiarum fragmenta, quae libri VII 8, 
12—30 et VIII 7, 3 — 10, 2 continent, Bursiaiius ante hos 
undeuiginti annos in codice miscellaneo Rhenaugiensi reppe- 
rit. ea deinde A. Hugius bis tractauit, primum a. 1865 in 
Museo Rhenano, postea a. 1870 in libello academico Turi- 
censi, qui Quaestionum Curtianarum pars I inscribitur, in 
quo etiam, id quod maxime desiderabatur, maius fragmentum 
cum editione Hedickiana accurate contulit. aduerterat docti 
hominis animum non solum aetas reliquiarum, qua eas Pari- > 
sinum quoque antiquissimum librum paullo praestare ex 
litterarum forma iudicat, sed etiam quod eae operis Curtii 
particulae, quae illis fragmentis descriptae sunt, inter corrup- 
tissimas omnium non immerito numerantur. itaque fore, ut 
aliquot uetera detrimenta iam sarciri possent, criticus spe- 
rabat. nec sane paucae inde nouae scripturae sumi pos- 
sunt; sed tamen iis ne uetustate codicis, quae indicatur, 
iuducti nimium tribuant, grammaticos moneo. certa enim 
sunt, quae cum speciem aliquam ueritatis habeant, merae 
sint amanuensis interpolationes ex Parisini mendis interdum 
profectae. uelut VHI 9, 32 (Indi exspectatam mortem pro 
dedecore uitae habent) cum in P, id est in archetypo libro, 
uitio scriptum esset decore pro dedecore^ in codice Rhenau- 
giensi amplius etiam mutando expetitam mortem pro decore 
u. h. factum est; et uon inscite quidem. sed ueram esse 
plerorumque codicum scripturam exspectatam mortem pro 
dedecore u. h, proxima ostendunt; non enim quia maturasse 
mortem decorum, sed quod exspectasse eam turpe uideretur, 
honorem sua morte defunctis Indi negabant. neque VII 8, 
28 (caue credas), ubi post caue fragmentum ne addit, non 
librario ipsi hoc tribuendum est, quoniam alibi apud impera- 
tiuum eiusdem uerbi semper coniunctionem Curtius omittit. 
et Vin 9, 24 (distincta sunt auro et purpura carbasa), post- 
quam et excidit, purpura in purpurea idem librarius mutauit ; 

ceterorum certe scripturam alius usus Curtii bene defendit, 
ut VIIII 1, 29 et prope eodem modo 7, 12 est 'uestis erat 
auro purpuraque distincta'. 

Est etiam, ubi, etsi in uulgaribus quoque libris uerba 
Curtii deprauata sunt, tamen in hi$ potiora emendationum 
fundamenta quam in fragmentis inueniamus. hic mihi trac- 
tanda est VIII 8, 10, ubi codex Rhenaugiensis ceterique 
ordine uerborum inter se discrepant. nam cum uulgo uerba 
sic ordinentur: at enim Persae, quos uidmus, in magno 
honore sunt apud me, quidem moderationis meae certissimum 
indicium est, quod ne uictis quidem superbe impero, in Rhen. 
ita mutatum est, ut fieret sunt quidem apud me moderationis m., 
quod emendando probabilem in scripturam uerti posse non 
uidetur. at illud poterit, si adhibebitur compar locus VI 9, 
16 *at enim Dymnus Philotan non nominauit. hoc quidem 
« illius non innocentiae, sed potentiae indicium est, quod sic 
ab iis timetur . . . '. similem enim in modum VIII 8, 10 
ante quidem interponendum est aut hoc aut cum codice 
Modii Sigebergensi id. nam equidem, quemadmodum corrigi 
Freinshemius censebat, pro quidem usurpati nuUum certum 
apud Curtium exemplum est. — alterum eiusdem generis 
locum iam supra attigi; nam VIII 8, 3 in Rhen. mutato 
ordine uerborum sic est hoc et oportere eum fieri et a, unde 
uix quicquam utile eruetnr. 

Ad haec noua fragmenta recte aestimanda illud etiam 
pertinet, quod interdum cum deterioribus codicibus contra 
ueramTarisini scriptoram faciunt; haec est ratio, ut opinor, 
et VII 8, 20 in uerbo te et VIII 9, 9 in uti Nilus^ sed certius 
VIII 7, 8, ubi et pro at est, atque certissime VIII 8, 10, ubi 
P cum 2 classi (Pal. 1 Flor. D F G I Bud.) ueteribusque 
editionibus sic scribunt ueni in Asiam . . . , ut illos quoque, 
quos bello subegissem, uictoriae meae non paeniteret in ceteris 
omittitur quoque, quod in P exeunte uersu est* necessaria est 
uox; nam neque solum neque potissimum Persarum gratia, 
sed sua maxime Macedonumque Alexander bellum cum 
Persis orsus est. forsitan tamen illos quoque — non paeniteret 
soloece pro ne illos quidem — paeniteret dici uideatur. at 
haec duo uerba non paenitet ideo arte coniungi scriptor 
uoluit, ut unam prope notionem efficerent, in qua duae 
negationes — latet enim in paenitendi uerbi negatio — per 

litoten inter se tollerent restaretque haec affirmatiua uis 
contentum, laetum esse, similiter, ut negandi particula ad 
uerbum tracta litotes fieret, Liuius I 56, 8 dixit 'Bruti 
quoque haud abnuit cognomen' et XLIIII 25, 4 'Romanos 
quoque — non abhorrere a finiendo tam incommodo bello'. 
Tac. Ann. XIIII 21 'maiores quoque non abhorruisse spec- 
taculorum oblectamentis'; ibd. VI 30 *modicus seueritate et 
proximo quoque exercitui. per L. Apronium socerum non 
ingratus'. apud Curtium ipsum IIII 15, 17 est *trunci quo- 
que et debiles quidam arma non omittebant' et X 10, 12, 
nisi hic schedarum Uindobonensium scriptura nondum pro 
non sequenda est, *uigor quoqae, qui constat ex spiritu, non 
destituerat uultum'. 

Itaque aliquot uitia Rhenaugiensi codici cum deteriori- 
bus communia sunt, unde illum cum his e P ortum esse, 
recte coUigemus. nam si quis dicat, emendatores deteriorum 
librorum ha? interpolationes e uetere* codice sumpsisse, in 
uti Nilus (VIII 9, 9) quidem hoc fieri potuisse non negem; 
in ceteris non item. nam cur quisquam VIII 8, 10 quoque 
prudens omiserit aut, cum sensus plane dissuaderet, ibd. 7, 8 
at in et mutarit, non uideo. adde quod et VIII 8, 6 scrip- 
tura Rhen. parmenium necessario exstitit e P patriennium 
pro per triennium et ex illis duodecim locis, quos documenta 
Gallicae deteriorum codicum originis supra attuli, duo in 
Rhen. inuenias, VIII 8, 3 apparet et 9, 4 in, iam Rhenau- 
giensis, ut ceteris deprauatis paullo uetustioris, magna cum 
P in orthographia, in bonis uitiosisque scripturis similitudo 
est, de qua re Hugius in Quaest. Curt. p. 7 sqq. disputauit. 
his igitur omnibus illud effici mihi uidetur, Rhen. a deteri- 
orum codicum communi origine non abhorrere; post P ergo 
scriptum esse. et ne nimis audax haec opinio iudicetur, 
cum Hugius contra adfirmarit, iam uideo, cum Bnrsianus 
codicem usque in VIIII saec. referri posse putauerit, quem 
in Publilio Syro — nam huius quoque sententiarum partem 
et eadem quidem manu scriptam codex continet — Woelflf- 
linius secutus est, G. Meyerum, qui ipse librum contulit, in 
editionis Syri p. 8 decimi saeculi esse uelle. ne illud quidem 
huic rationi recte opponi poterit, Rhenaugiensi interdum 
potiores, quam quas et P et ceteri habeant, scripturas esse. 
nam si quae sunt, et paucae sunt et emendatori possunt 

tribui. nam noc reheUare VII 8, 21 nec § 30 coUmus^ propter 
uetus uitium collihus duplici littera 1 scriptum, difficiliora 
quam pro correctore esse puto.*) 

lam eorum, qui nunc sunt, codicum origine et uelut 
necessitudine inuestigata ad membranas Modii excutiendas 
uenio, quae res etiam ad mixtum 2 classis codicum genus 
intellegendum pertinebit. quattuor igitur libris F. Modius 
usus est, Coloniensi, Sigebergensi, Thosano, Brugensi, quorum 
duo postremi rarissime ab eo commemorantur et hic a me 
praetermitti possunt. reliqui animos nostros magnopere 
aduertant oportet, quia iis adhibitis iam sexto decimo sae- 
culo uerba Curtii in eandem formam, in quam nunc Parisini 
opera fit, multifariam doctus homo reuocare potuit. ii, cum 
a Modio usurpati essent, postea interciderunt, sed cum illis 
cognatione coniunctus, suis tamen uitiis degener, codex Oxo- 
niensis (Mem. Can. Lat. 136), quem nostra aetate Otto 
Schuessler protulit, esse uidetur. suos codices Modius satis 
constanter ille quidem secutus est, sed quia ex illorum tem- 
porum consuetudine quaecumque aliquam utilitatem habere 
uidebantur excerpebat raroque quae inutiles scripturae ei 
fuerant in Notis Criticis, quas uocauit, addebat, coUationem 
codicum cum P nobis difficilem reddidit. quamquam illud 
plane intellegitur, Parisini codicis scripturam saepius cum 
illis quam cum ceteris libris congruere. eius similitudinis, 
quae ab aliis iam commemorata est, unum et alterum modo 
exemplum hic pono, quibus locis scriptura Parisini ab 
Hedickio non recte enotata est. uelut III 6, 17 et Mod. et 
P admiratione dediti ei fuerint; sed uera est ceterorum scrip- 
tura admirationi dediti fuerint. IIII 13, 8 Modius praeitis; 
idem in P 1 m. fui«se uidetur; 2 m. id, quod uerum est, 
praecipitis restitutum. ibd. 16, 24 Col. cum Bud. et Oxon. 
iniecere pro imere\ in P, antequam duae tresue litterae 
erasae sunt, aut idem fuit aut iniacere. VII 2, 19 Mod. et 
P macedoniam, quam adiectiui formam et raram et apud nomina 
rerum uix Latinam a Modio in editionem Curtii recipi non 
oportuit. ibd. 8, 4 membr. Mod. et P excuterent pro singulari 
numero — ret. at 



*) yiU 8, 21 non, ut Hugius affirmat, in P post aulae copulatiua 
ooniunctio deest; est enim certe aule dt. 

Vin 4, 22 P et membranae Sigebergejises satrapes etiam 
eo (ceteri eum)^ qui penes ipsum relinquebatur, tradi (reliqui 
tradit) barhara qpulentia conuiuium, quo regem accipiebat, 
instruxerat, unde Modius (Not. Crit. p. 144) sic legendum 
esse recte iudicabat satrapes etiam eo , , . , tradito, qua 
scriptura melius quam ceterorum codicum correctione sen- 
tentiae coniunguntur. 

Hoc codicum consensu, cum fuisse constaret, interdum 
ad scripturas Parisini primae manus, quae iam prope 
euanueront, restituendas usus sum; quae hae sunt: 

VI 2, 18 Mod. Not. p. 99 'scripti parebaf pro pa/r erat 
in P olim ante rasuram idem fuisse, aliqua uestigia etiamr 
nunc sunt. 

6, 21 Mod. Not. p. 107 'membranae jpracM^^i^.' in P post 
puerti littera erasa est. 

8, 7 Mod. Not. p. 109 'Col. et Sigeb. potentia (pro 
paenitentia), pessime.' idem in P prima manus. 

Hac ratione etiam illud affirmare licet, fuisse in P 1 m. 
scriptum et V 1, 10 traduntur et ibd. 4, 19 anima et VI 5, 15 
cludunt, quorum locorum emendatio adhuc sola Modii editione 
nixa est. eiusdem generis est 

V 3, 3, ubi P a prima manu cum Modio et cod. Bud. 
additis mille thracum. in P nota cxd (id est mille) postea 
illa quidem erasa est, sed ita ut uestigia eius etiamnunc e 
rasura emineant. sed hoc mendo sublato alterum restat, 
quod non ut illud ex auctoritate Parisini libri corrigere licet, 
sed ipsi emendare cogimur. nam in iis, quae praecedunt, 
multos mecum miratos esse opinor, qui illa nouem peditum 
millia Agrianis, sagittariis, Graecis opponerentur, cum hi 
quoque aut omnes aut plerique — Agrianos enim aliquot 
equis stipendia fecisse, docet Miitzell. p. 114 — , Graeci 
certe omnes pedibus mererent. sine dubio illi pedites Mace- 
dones erant et inserenda haec ipsa uox Macedonum ante 
peditum. his igitur emendationibus receptis totus locus ita 
restitutus erit: aim VIIII millibus Macedonum peditum et 
Agrianis sagittariisque, Graecorum mercennariorum tribus 
millibus additis, mille Thracum. de asyndeto cf. Liu. XXI 
61, 1 *cum octo millibus peditum, equitum mille' et 
XXVII 38, 11. 

Sed hic codicum quasi consensus quidam minor tamen 
inter P et Modii libros erat quam inter horum arch^typum 
codicem et P. uelut 

IIII 3, 24, ubi pro efficacior omni arte necessitas in P 
erat 1 m. efficacio romani arte w., nunc 2 m. est efficacior 
om ni arte w., idem mendum in illo archetypo libro fuisse 
necesse est. nam propter hoc uitium nimirum in Sigeb. 
erat inani arte^ in Colon. et omni et arte omittebantur. 

V 1, 13 P 1 m. stadie mensa sunt pro stadia emensi s. 
inde codices Modii stadia mensi sunt. 

VJ 5, 25 uerum est ddeundi eius\ sedP uitiose m, unde 
membranae Modii eos, 

VI 10, 3 P ^ cogita uero liberari dbsente n possum, quia 
praesente damnatus sum pro non cognita uero^ liberari ab ab- 
sente non possum quia cett. at membr. Mod. nam si cogi- 
tauero, liberari absente illo non possum, quo cett. 

VIIII 4, 23 P aequaret. ceteri fere aequaretque. Mod. 
Not. p. 165 *n)embranae.w^ aequaret, minus bene.' 

9, 8 P 1 m. reuerebrabatur. hac ex scriptura fluxit 
et Col. reuerberatur et Sigeb. uerberabatur et reliquorum 
reuerebatur. 

X 5, 9 P optissimum pro optimum', sed Mod. codd. ap- 
tissimum. 

6, 8 P hoc ine distracta uoce pro hocine. codd. Mod. 
cum plerisque ceteris hoc me. 

Haec omnia ostendunt, libros Modii interdum, ubi in 
optimo codice uera scriptura corrupta sit, paullo longius 
etiam inde discedere. grauius etiam interpolatos, ubi nulla 
in P subsit menda, non raro reperias. uelut III 7, 2 Col. 
cuius potentibus eocpulsis^ cum id, quod uerum est, in omni- 
bus ceteris codicibus sit: cuius, scilicet urbis, potitus; et 
VIIII 9, 16, ubi uera scriptura est: ergo conlidi inter se ab- 
stergerique inuicem remi, membr. Mod. pro rariore uoce 
abstergeri habebant impingi. sed, ne multis morer, ex his 
Modianorum codicum cum Parisino siinilitudinibus dissimili- 
tudinibusque duo iam colligi posse uidentur. primum ipso- 
rum codicum genus omnino aliquanto quara P inferius esse; 
deiude archetypum eorum librum adeo cum P in bonis 
scripturis prauisque congruisse, ut nunc post inuentum Pari- 
sinum eo fere carere possimus. ipse autem P quemadraodum 



15 

reliquis codicibus ita Modianis quoque origo fuerit necne, 
iam diiudicari non posse arbitror et quaerere supersedeo, 
cum scriptura eorum a Modio plene enotata non sit nec 
quicquam ex silentio eius concludere audeam. 

Restat iam ut ostendam, etsi Modii codices hodie Pari- 
sinus prope superuacuos reddiderit, quaedam tamen in illis 
inesse, quae aliquam utilitatem — siue illam usque ab ori- 
gine codicum traditam siue postea emendatoris opera illatam 
— habeant, quae deinde interdum ex ipsis illis aut similibus 
libris in secundam, quam uocant, codicum Curtianorum clas- 
sem translatae sint. uelut " 

IIII 5, 9, ubi in P et Zumptianis quinque est ab illo^ 
quod supererat, iter facturus, pro his postremis uerbis in 
Col. erat interfuturum, in Sigeb. autem interfuturis, quod 
mutatiuncula adhibita uerum est et recte a Modio, dum 
locum sic emendat bello, quod supererat, interfuturus, usur- 
patum. similiter Flor. D F I iter futurus. 

6, 26 Mod. Not. p. 49 'Col. et meus Bati^ post morieris. 
eandem uerbi orthographiam Modius etiam alibi semper 
contra omnes editiones et codices nostros sequitur, ut ueri 
simile sit, in Col. constanter fuisse Batis, non ut in ceteris 
Betis. illam formam autem ueram esse, ex Arriani Ana- 
basi et Itinerario Alexandri scimus. 

V 3, 21 Mod. not. p. 80 *alii codices conlecti, alii eiecti\ 
hoc nostri omnes; sed uerum est coniecti. 

VII 4, 17 forsitan omittunt cum Modio Flor. C H 
Bern. B, et recte quidem, ut opinor. quem enim summus 
terrae alicuius dominus partis regionis suae regem fecit, 
is non forsitan, sed certe et sine uUa dubitatione iustus 
rex est. 

VIII 4, 5 uerum est nec retinere arma lubrica rigentes 
manus poterant, a quo Sigeb. lubricae rigentes paullo propius 
abest quam P lubricae et rigentes. hic item Pal. 1 Flor. D I 
lubricae ( — ce) rigentes, Bud. lubrice erigentes. 

8, 10 Sigeb. id quidem. uid. supra p. 10. 

14, 13 P magnitudini Pori adicere uidebatur belua, ubi 
Fori falso additum uidetur; neque erat in membranis Modii, 
cuius uerba Not. p. 157 haec sunt 'iiiembranae Mag^iitudinem 
adijcere\ 

^ Quae praeter hos paucos locos, quos ipse attuli, secundae 
classis codicibus cum Modianis communia sunt, eorum multa 
H. Fossi^s in Quaestion. Curtian. p. 24 sq. collegit, quo, si 
qui haec legent, ita reicio, ut quemuis numerum eorum 
facile augere posse moneam. et accessit, ut supra dixi, 
nuper codex, qui Fossio ignotus erat, Oxoniensis Schuess- 
leri, qui codex et ipse alterius classis libris adnumerandus 
est, sed plus quam ceteri cum Modianis consentit, uel potius 
consentire uidetur; nam particulae eius adhuc notitiam habe- 
mus. uerum si similium et comparum scripturarum magna 
copia inuenietur et iam inuenta' est, paucae tamen emenda- 
toribus usui fore uidentur. nam quae Modii libri a P discre- 
pabant, eae iam pleraeque prauae erant. 

Haec, quae de codicum Curtianorum ratione disserui, 
antequam ad id, quod maxime mihi proposui, id est ad 
emendandum accederem, praefanda mihi erant, ut quas 
leges in cetero opere sequerer, constaret. iam huius generis 
disputationem ita concludam, ut summam eius paucis conficiam. 
eaigitur haecest: ct)dex Parisinus omnium, qui nunc exstant, 
ueterrimus iam certa recensionis fundamenta iacet; reliquorum 
codicum, qui ab eo omnes nati sunt, duo sunt genera, quo- 
rura ubi in decirao libro particulae quaedam Parisini inter- 
ciderunt, utrumque adhibere oportet. ubi uero in reliquo 
codice uerba Curtii uitiose tradita esse iudicauerimus, ple- 
rumque ad emendationis medelam, quae Parisini uestigiis 
solis nitatur, decurrere necesse est; interdum tamen deteri- 
ores codices utiliter inspici possunt, quia eo exaliis et a P 
alienae originis libris bonae scripturae sunt translatae. in 
qua re alterius classis maior et fortasse solus est usus; 
nam cum 1 classis nihil utile habere uideatur, quod non 
etiam in secunda sit, haex ex Modianis libris aut horum 
simili codice quaedam propria recepit. iara ad emendandi 
opus aggrediens ab orthographicis aliquot quaestiunculis 
ordiar. 

OrtliographiGa. 

ni 1, 1 codd. peloponenso, item V 1, 41 peloponenso et VI 
3, 2 peloponcnsum, neque aliter in nomine populi: III H, 8 
laeuum cornu peloponensi tuehantur-, VII 4, 32 peloponenisio- 
rum defectio\ IIII 13, 29 peloponensium equites, in his illud 

maxime notabile est, quod contra uulgatam scripturam 
littera n in paenultima syllaba ante s additur; in qua inse- 
renda cum codicem P sibi constare uidissem, et testimonia 
ueterum codicum titulorumque et analogias quaesiui. neque 
analogiae desunt, cum non solum Latinis *Hortensius' 'Nar- 
bonensis' simm. Graeca '"OqxriGiog, Nag^avriatog respondeant, 
sed etiam Graeco &fi(T0iVQ6g Latinum 'thensaurus' et Ma^otXrjaia 
^Megalensia', quas formas uerborum non ueteris sermonis 
Latini proprias fuisse, sed per omnia fere linguae tempora, 
quamquam propter grammaticorum placita interdum amanu- 
enses n deleuerint, pertinuisse prorsus effici posse uideo. 
nimirum nasalis litterae uocali sonus erat, quem Latini 
addita n, ut nunc quoque fit, notari uoluerunt. itaque et 
Teloponnensus' et *Chersonensus' et quaecumque cum eodem 
uerbo componuntur, scribebant. cuius scripturae exempla 
cum iam e ueteribus monumentis conquirere coepissem, et 
Buechelerum (Rhen. Mus. XXVII p. 475) et Fleckeisenium 
(Annal. CV p. 575) antea rem tractasse uidi. et hic quidem, 
qui de ea re copiosius dixit, talia fere disputat. unum illud ' 
commemorat, simplicem n in media uoce {Pelopone. pro 
Peloponne.), quamuis duplex usitatior sit, interdum et in 
Graecis titulis et apud Latinos poetas certam esse; Priscian. 
enim Perieg. 556 saocisqiie riget Proconesm in illa et Ual. 
Flacc. III 34 ueloque Procneson dixisse. deinde aliquot locos 
aflfert, ubi littera n post e in substantiuo nomine Telopo- 
nensus' et adiectiuis Teloponensius, — siacus, — ensis' 
apparet. sed cum haec Fleckeisenii commentatio, fortasse 
propter paucitatem locorum qui afferuntur, philologis non 
satis persuasisse uideatur, ego rursus, quae ueterum in his 
uerbis orthographia fuerit, quaerere conabor. 

In titulis, qui quidem adhuc editi sint, semel eiusmodi 
uerbum reperitur, in elogio Ti. Plautii Siluani, Uespasiani 
temporibus posito (Gruter. 453, 1. Orelli-Henzen I 750), ubi 
est *Scytharum regem a Cheronensi (Orelli Cherronensi), quae 
est ultra Borusthenem, opsidione summoto'. 

In codicibus autem haec inueni: 

Cic. ad Att. VI 2, 3 cod. Med. peloponnensias, in Pison^ 
86 cherronenses (pro — nensus et) omnes codd., quorum 
tamen nuUus s. XV uetustior est. de leg. agr. II 50 cher- 
ronenso cod. Erfurdt.; hic Erlang. chersonesso, in quo s ut 

2 

saepe assimilatione ex n orta est. sed pauci hi loci, si 
cum ceteris Ciceronianis conferuntur, sunt; neque umquam 
in Uaticano codice rescripto librr. De Republ. n inuenias. 
itaque apud Ciceronem dubia res est. 

Cornel. Nep. Lys. 1, 1 tres codices saecc. XII — XV 
peloponensios, Pelop. 1, 3 fere iidem peloponensium. sed 
plures sunt loci, ubi n deest. 

Liuium n addidisse, satis constare uidetur; apud quem 
cum haec uerba maxime in tertia et quarta decadibus 
occurant, uetustissimos codices Bambergensem et Uindo- 
bonensem perscrutabor. itaque in Uindobonensi, fortasse s. 
VI scripto, est 

XLI 23, 16 poloponnensum 
XLII 6, 1 pelbponnensiim 
37, 3 pelopo II nensiim 

4 et 7 peloponnensum ( — si) 
44, 6 ponnensu 
XLIII 17, 2 peloponnensesui urbes. 

duobus tantum locis aliter est, XLI 23, 15 poeloponneso., 
et XLV 31, 6 — onneso, 

in Bambergensi codice, etsi formae — nensus^ — nessus., 

— nesus fere inter se succedunt, plures tamen — nensus 
sunt; uelut in Chersonensi uoce: XXXI 16, 5 chersonessum. 
XXXIII 38, 8 — nensum et § 9 bis — nensi, sed § 12 

— nesum. XXXVI 41, 6 chersonensum et XXXVII 33, 4 
atque XXXVIII 39, 14 idem; sed 40, 4 — nessum. 

Hygini Astron. U 2 codd. Dred. s. VIIII | X et Guelf. 
s. XII peloponensum. at c. 13 nihll enotatur ; c. 40 chersonesso. 

Uitruuii IIII 1, 3 cod. Gud. saec. XI peloponenso, cod. 
Harleianus s. VIIH — onnesso. Leid. s. XI — onensae, 
similiter I 1, 5 'carya ciuitas peloponensis^ G. — onnessis H. 

— onnensis alii. at II 8, 10 'cum proconnensio marmore' et 
G et H. X 7 autem ^proconesso^ uterque. 

Senecae Quaest. Natur. VI 24, 6 codices optimi Berolin. 
et Bamberg. peloponensiad. c. 26, 3 — onensiacum. 
III 26, 6 codices plerique chersonesso, optimus Berolin. 
'cherso' tantum. 

In Melae Chorographia uariant plerumque codices inter 

— onensvjS, — onessus, — onnessus, — onnesus; sed II 49 

omnes meliores retinuerunt w in pelqponensi; item § 27 omnes 
alqpeconensum. 

Apud Plinium in Historia Natuiali raro ab editoribus 
in his uerbis scripturae enotantur; tamen Sillig. ad IIII 9: 
'libri peloponnesm uel — essits uel — onestis uel — onensus 
passim*. 

Quintiliani Instit. Orat. VII 2, 7 cod. Ambros. s. XI, 
Bamb. XI, Argentor XV ^peloponensium bellum'. sed XII 10, 4, 
si fides silentio Halmii est, cod. Bem. s. X peloponnesia, 

Frontini Strateg. I 4, 13 chersonensum in cod. Med. esse, 
adnotat Oudendorpius cum contemptu aliquo scripturae; 
alibi nihil enotat. 

Gellii Noct. Attic. Hertzius edidit, sine dubio ex libris 
suis, II 1, 5 Pelqponnensiaci \ idem XVII 21, 16, sed XV 
23, 2 — onnesiad. 

lustini Histor. XIII 5, 10 cod. antiq. Puteaneus s. VIHI 
peloponnenson\ editores ex deteriorib. ^peloponnenses', quod, 
illa orthographia non intellecta, corrigendo ortum est. sed 
melius nomen terrae Peloponnensi quam populi cum urbium, 
quae sequuntur, nominibus coniungitur; nam lustini haec 
sunt uerba: 'ut missum ab Atheniensibus Hyperidem legatum 
cognouit, qui Peloponnensum in societatem armorum solli- 
citaret, secutus eum Sicyona, Argos et Corinthum — 
Atheniensibus iunxit'. — idem codex HI 6, 5 pelcponensis 
(acc. plur.); IIII 4, 12 et XXVI 1, 2 — onnensii. Vmi 
1, 7 'multas chersonnensis urbis expugnat', ubi leep. cum 
aliis codd. scripsit — onensi. duobus omnino locis est cher- 
sonesus. 

Solini Polyhist. 9, 12 codd. S A — Mommsenii notis 
utor — peloponnensiae, L G H — onensiae. 10, 22 L G 
chersonensi, alii — nessi. 5, 2 et 7, 15 plerique libri pelo- 
ponensum aut — onnensum. alibi macaronesson. 

Deinde per Trebellii PoUionis, Orosii, Martiani Capellae, 

Arnobii aliorum opera haec scriptura fere constanter pertinet. 

ex Itinerario Alexandri affero c. 5 peloponenso et 7 pelo- 

ponensi. — haec omnia exempla cum usum eorum certe tem- 

porum, quibus principes populo Romano imperitabant, satis 

testentur, iam apud Q. Curtium tuto scribi potest Pelqponensus, 

— sius simm. ad cetera iam pergo. 

III 1 8 P circumsederi; item VHI 10, 10, non 'circum- 

2* 

sideri'. similiter VIIII 9, 23 persederet. hae formae solae 
Latinae erant. 

7, 8 P qpperiundi, cf. V 3, 7 facmndis. 

8, 11 P detractare. ita praeter hunc locam quinquiens 
apud Curtium in P, VU 1, 38 et 40; Vm 1, 36; Vmi 3, 1 
et 8, 17. bis detrectare, VIII 11, 8 et VIIII 1, 36. X 10, 3, 
ubi P deest, praeter Pal. 1 Leid. 1 Uoss. 1 et alii detractahat 
recte igitur apud Curtium quoque, ut nunc in ceteris scrip- 
toribus multi editores faciunt, haec forma uerbi semper 
restitui potest. cf. retracto, contracto, pertracto. 

9, 10. quoniam in codicibus Graecia pro Thrada est, 
putandum est Curtium Thraeciam scripsisse, quae scriptura 
et apud omnes.Latinos perfrequens est et apud Curtium bis 
inuenitur, V 1, 1 P thraecia et VI 2, 13 thraeciae. alibi for- 
tasse hac deleta uolgaris a correctoribus intrusa est. (VII 
9, 30 P traiciae.) 

11, 10. nomen Bheomitris hicy ut semper alibi fit, nulla 
post litteram t aspirationis nota scribendum est. P 'hroi- 
mitres'. 

mi 1, 18 P cum Col. Modii macte uirtute, inquit, estotet 
recentiores macti. fuit cum^macte', tanquam nomen declina- 
bile esset, in plurali 'macti' facere putaretur atque hanc 
formam ut ueriorem docti mediae aetatis homines, cumi 
,macte' de pluribus dictum repperissent, in codicibus illi 
substituerent. in antiquissimis tamen libris uera forma seruata 
est. uid. F. Neue, Formenlehre ^ II 99 sq. 

3, 15 P amtennis pro antemnis. 

4, 20 GO^A. gadis\ idem in nominatiuo casu uerbi est 
exitus apud. Plin. H. N. m 7 et mi 119; quamquam his 
locis nomen est insulae, non urbis. sed eandem similium 
nominum oppidorum terminationem nonnumquam esse, Neue 
in Formenl. I 250 demonstare conatur. 

7, 15 P quadriduum, et ita semper P: mi 10, 15; VI 
3, 16; Vn 9, 21. 

8, 5 P dlexandream. Curtius, si semper 'Dareus' dixit, 
sine dubio etiam *Alexandrea', quae scriptura iam ex codici- 
bus est VII 3, 23 et VIIII 8, 8, atque restituenda IIII 8, 2 
et VII 6, 25 et, ubi P deficit, X 10, 20. 

9, 25 P derecta. hae solae apud Curtium ueteris huius 
uerbi orthographiae reliquiae sunt; alibi semper 'dirigo' est. 

10, 7 P alioqui, ita semper — sexiens — in P. quam- 
quam V 13, 12 principio scriptum erat 'alioqpin'; sed deinde 
erasa est n. 

15, 7 P redperaturos, uelut iam antea ex codicibus 
erat IIII 1, 32 et 34 reciperare, 

16, 6 P languentis in acc. plur., quemadmodum omnes 
codd. c. 16, 17 cumulantis, — in adiectiuis etiam, in — is 
desinentibus, praeter plurimos locos, ubi iam ex uolgarium 
codicum scriptura is in accus. plur. ab editoribus recipitur, 
in P VI 6, 19; 11, 3; Vmi 5, 9 est 'omnis'; VIII 3, 2 
'muliebris' et 4, 14 *similis'. 

V 1, 12 P peremat; idem § 34, non 'perimat'. ita natiui 
uerbi 'emo' uocalem litteram, etiam postea quam in plerisque 
ceteris compositis mutata esset, in uerbis *peremo' et *interemo' 
diu esse seruatam et sero litterae i cessisse, paucis osten- 
dere conabor. 



peremo. 



Lucretius, aetustissimi codd. 
Leid. A s. Vini et B s. X libr. 
I 226 pergmit et V 216 pere- 
munt. 

Cicero, Tusc. I 49, 117 cod. 
Paris. s. VIIII et Gudianus s. 
VIIII I X *peremit et delet om- 
nino*. 



interemo. 

I 

Plautus, Gasin. UI 5, 29 sic 
Pareus : *Vetus Codex intere- 
mere'. Cistell. HI 2, 5 *V. C. 
interemat'. Mostell. V 3, 46 
4uteremam ; sic V. C. pro interi- 
mam, quod quis postea fecit in 
V. C 

(Epid. u. 594 'interimam uel 
— emam, Ambros,' Loewe.. Ci- 
stell. IIII 2, 45 V. C. interemerit 
pro interemeret.) 

Lucret. I 216 et II 1002 
interemat; III 287 interemant. 



Cic. Tusc. II 8, 20 u. 18 
codd. Par. et Gud. interemor; 
idem u. 11 Baiter ex coniectura. 
— pro Murena 13, 27 codd. 
duo Monac. XV interemendorum^ 

Uergilius, Aeneid. X 428 codd. 
Med. Pal. Rom. inter^mit. 

Horatius, Satir. II 3, 131 
codd. E y A c apud Holderum 
interemis. 

Liuius, XXXVIII 21, 11 cod. 
Bamberg., exempli Kreyssig. p. 
323 'prementis pestis' pro pere- 
mentis p. sic nonnumquam, qui- 
bus scriptura ^peremo' cognita 
non erat, uerbum in ^premo* in 
codd. mutauerunt. 

Uerrius Flaccus ap. Festum, 
ed. MuUer. p. 214 u. 24 pere- 
mant, et u. 31 'peremere Cincius 
ait significare\cett., et p. 217 
u. 2 in quodam loco Catonis 
peremat. deinde p. 245 u. 23 
peremunt. — Paulus Diaconus, 
p. 215 u. 14 peremere, sed 248 
u. 12, si codicibus fides, periipit. 



Celsus, De Medic. III 1 apud 
Targam (ed. 1785) nihil p. 89 
enotatur, sed p. 109 : *Codex 
Mediceus I (s. XII) interemit, 
ut etiam uulgo legitur, pro 
interimit. Sic autem et in co- 
dice illo et in aliis scribitur: ut 
supra cap. 1 peremit et lib. 
2 cap. 1 *et diutinis malis fati- 
gafos interemit'. addo V 26, 1, 
ubi interemit praesenti tempore 
dictum esse uidetur. 



Columella II 10, 27 (Schneid.) 
et ibd. 11, 5 cod. antiq. P (Poli- 
tiani) peremat. 

Plinius, Hist. Nat. XI 72 
palimps. Ueron. s. IIII | V 
peremunt. infra § 190 codd. 
Riccard. s. VIIII et Paris. s. XIII 
(uid. praef. lani II p. XXII) 
per^mit. item XXXIIT 3 cod. 
Riccard. s. XI et alii premunt, 
unde lan. recte peremunt. 



Liuius, 13, 11 cod. Paris. 
5725, qui in hac decade anti- 
quissimus est, inter^mit. 



Uitruuius, VIH 6, 12 (ed. 
Rose et Muller-Striibing p. 210, 
29—30) cod. Harleianus s. VIIII 
et alii interemuntur. 

Uoluminium Herculanensium, 
quorum testimonio nuUum est 
certius, 11 p. XVIII interemit. 



Uelleius Paterc. II 18 apo- 
graphum Amerbachii *interemi 
iusserat'. 

Colum. II 2, 13 P interemi. 



Plin. H. N. XI 56 et 90 
palimps. Ueron. interemunt. XI 
280 codd. Ricc. et Par. interemit. 
XVII 236 cod.Par. s. VIII | Vim 
inter^mit. XXIIII 174 cod. Uoss. 
inter^mi. XXVIII 105 codd. Ricc. 
s. XI et Uoss. interematur. 
XXXII 14 codd. Bamb. s. X I XI 

Plinius, Epistul. VIII 14, 22 
cod. Medj s. X peremuntur. ibd. 
§ 17 Med. periment, sed ed. 
Aldina, quae ex optimo codice 
Gallico, qui nunc intercidit, facta 
est, 'prement' i. e. perement. 

luuenalis, Satir. YII 151 optt. 
codd. Pithoean. s. VIIII et Thu- 
aneus s. X per^mit. 



Apuleius, Metam. cod^ opt. 
Flor. III 6 peremo; ibd. 8 per- 
ematur. V 26 peremerem. 

Solinus, Collectan. 1, 111 boni 
codd. omnes per^mit. — 7, 4 
et 29, 8 et 40, 24 cod. Sangall. 
s. X per^mit. 

Cyprianus, De Bono Patientiae 
6 cod. Wirceburg. s. VIII per- 
eraatur, et c. 19 codd. Sequier. 
s. VI I VII et Wirceb. peremeret; 
id. De Zelo Et Liuore 3 pere- 
matur. Ad Donatum c. 7 codd. 
W et Paris. s. X peremere (inf.) 
et pergmit. Epp. LVIIII, 18 
*pereamus' Hartel., sed cod. 
Trecensis s. VIII | VIIII pere- 
amur. uerum est igitur 'per- 
emamur'. 

Flauius Uegetius, Epitom. IIII 
23 codd. Par. s. VIIII | X et 
Gudian. X | XI peremantur. 



VII 



ex- 



Digesta, cod. Flor. s. 
semper peremo. plurima 
empla sunt apud Brisson. De 
uerborum, quae ad ius pertinent, 
signific, ed. 1743 p. 1037. 



et Uoss. interSmi; ibd. § 123 
inter^mit. 



Fronto, Epist. ad. M: Caesarem 
III 13 interemat. 



Solin. 7, 12 cod. Sang. inter- 
aemat, et 52, 40 interemi. 



;j.> 



Uegetius, III praef. Hnter^mit 
fere omnes codices; idem III 25. 



Julius Paris, Epitome Ualerii 
Maximi III 2, 17 interemendo. 

Commentarii Bobienses in Cic. 
oratt. (Mai Auct. Cl. II p. 95 
u. 19) interemendi. 

Dig. cod. Flor. XXVIIII 5, 1, 
20 interemere. 

In decastichis Uergilii Aeneidis 
argumentis incertae aetatis (ed. 
Ribbeck. Proleg. Crit. p. 370 sq.) 
X, 9 per^mit. 



In decastich. Uerg. Aen. arg. 
X 5 interemit. 



Quaedam etiam ex medii aeui scriptoribus, uelut ex 
Pauli Historia Langobard., sumi possunt; sed quamuis diu 
haec orthographia et ultra terminos antiquorum, quae uoca- 
mus, temporum seruata sit, tamen iam uergente antiquitate 
altera cum ea mixta apparet; hic tres, qui propter codicum 
auctoritatem certissimi sunt, locos affero : cod. Ueron. rescrip- 
tus Gai Institut. III 21 (fol. 106 uers., 13) perimitiir^ et IIII 58 
(fol. 44 uers., 21) perimi. deinde luris anteiustin. fragm. 
Uatic. (ed. Mommsen, 1861) saec. IIII | V, § 294, 1 perimitur, 
alia ex codicibus aut deterioribus aut non tam diligenter 
adhuc collatis enotare praetermitto ; iam ad ceteram Gurti- 
anorum librorum orthographiam percensendam redeo. 

V 1, 20 P ture, ut iam est VIII 5, 10. 

43 plerique codd., etiam P, manetam; sed huic duci 
Menetis nomen fuisse, et ex Diodoro et ex Arriano scimus. 
recte igitur codd. Bud. et Flor. G mmietam. illud relinquitur, 
ut terminationem in — a, non cum editoribus in — em 
mutemus. nam Graecos exitus in Graecis liominibus Curtius 
plerumque Romanis praefert. 

2, 14 ingemesco P, non *ingemisco'; illam formam 
Latini solam usurpabant. nam si omnia, quae subinde enotaui, 
coUigo, in summa exemplorum copia perpauca et ex recen- 
tioribus omnia libris contra afferi posse uideo. 

2, 22 P quotienscumque, ut semper totiens Qi^quotiens. 

7, 10 P comisabundo, secunda demum manu comesab, 
item etiam alibi semper i littera, sequente simplici s. 

11, 4 P nunquid^ non *numquid'. 

13, 16 P et pauci alii recte coiciunt. 

VI 2, 6 P conuiuales, non *conuiuiales'. 

15 P hecatonpilos. item Ammian. Marcell. XXIII 
6, 43 fragmenta Marburg. (ed. Nissen, 1876) et cod. Uatic. ecaton 
phylos. non posse recte orthographiam ^hecatonpylos' Curtio 
abiudicari arbitror. simile certe priori compositi nerbi parti 
suae restituendae formae studium erat supra c. 1, 20 
^megalepolitanis' et inuenietur infra X 8, 15 ^megalepolit.' ; 
atque V 3, 1, cum apud Graecos scriptores semper flumini 

,Pasitigri' nomen esset, Curtius, quia id uocabulum ex 'pas', 
id est paruus, et 'tigris' constaret, si quidem codicibus fides 
est, in accus. casu Bcripsii Pasin Tigrin; quamquam in codd. 
uitiose est *fasim tigim'. eadem ratione Plin. H. N. 12, 78 
cod. rescript. Ueronens. 'nascitur ultra phasi | tigrim', id 
est phasim tigrim. ibd. VI 134 'qua subiit ad eam classis 
Alexandri Pasitigri', ubi facile similem in modum uox dissolui 
potest et fortasse iam in codicibus dissoluitur: Pasi Tigri, 
alibi apud Latinos scriptores illud flumen, quod sciam, non 
commemoratur. * 

3, 16 P transcurrimus in perfecto tempore. itemVIIII 
1, 3 'percurrisset. apud Curtium duplicatas formas non 
inueniri, docet Zumptius in ed. mai. p. 429. P tamen cucu 
IIII 4, 1 et VIIII 2, 19. 

4, 17 codd. reote mossyni, ut semper fere Graeci et 
Latini scriptt. Freinshemii 'Mosyni' falsa coniectura Tibull. 
IIII 1, 146 intrusa nititur. 

6, 32 P semustulati, non 'semiustulati'. cf. semustus, 
exempla Tulliana coUegit Baiter. ad. Cic. Mil. XIII 33. 

33 codd. artacana^ non *artacoana'. idem Ammian. 

ac 

Marc. XXIII 6, 43 cod. Uatic. (fragm. Marb. arteana.) 

9, 21 P equitatu in dat. casu. item VII 7, 4 'cultu 
disparia'; sed semper ^receptui canere', *usui esse', ubi i 
solemnis erat. 

VII 4, 31 codd. parapaniso. similiter c. 3, 6 scribendum 
parapanisadae, ubi codd. paramedesidem. nam in his uerbis 
litteram n ueram solam esse, docuit nos' H. Kiepert, Lehr- 
buch d. alt. Geogr. p. 59 not. 2. 

5, 21 P catenen, non ^catenem'. haec omnis res, quae 
est de nominum propriorum apud Curtium terminationibus, 
iam diu lima editorum nimis caret. quam enim ueri simili- 
tudinem ea inconstantia habet, qua adhuc Graecae forraae 
cum Latinis ita miscentur, ut interdum duo nomina coniuncta 
quamuis eiusdem gentis diuersarum tamen linguarum decli- 
nandi rationes sequantur? itaque quoniam illi homines 
populique, quorum mentionem Curtius fecit, et omnes externi 
et magnam partem Graeci sunt atque a Graecorum nominum 
declinatione cetera, quae maximam partem Persica sunt, 
non seiunguntur, iam antea suspicari licuit, eum, si quidem 

unam rationem secutus osset, Graecam usurpasse, cuius 
formas, ut fit, a librariis cum Latinis interdum permutatas 
esse; quae opinio bene conueniret etiam cum iis, quae et 
de suis aequalibus et- de proxime praecedente tempore 
Quintilianus I 5, 63 tradit: 'nunc recentiores instituerunt 
Graecis nominibus Graecas declinationes dare'. ea res iam 
a P confirmatur ; qui si non semper Graecos nominum exitus 
esse iubet, at horum numerum ita auxit, ut multo plures 
quam Latini sint. uelut VII 5, 21 antea ex deterioribus 
libris sic edebatur: Dataphernm et Catenm, at proxima 
paragrapho Dataphernm et Catenen; c. 6, 14 (Spitamen^i 
et) Catenm; VIII 3, 16 Dataphernew; 5, 2 Catenen. . nunc 
uero in P semper Catencw inuenio; itaque et hoc recipio et 

VII 5, 21 Dataphernen scribendom esse censeo. omnino 
nomina in e, es, as, is in nominatiuo casu exeuntia in accu- 
satiuo en, an, in fecisse recte putari possunt, etiam Gazflw 
IIII 5, 10 cum codd. scribendum est; nam hunc quoque accusa- 
tiuum in Graecis quidem uerbis multi scriptorum loci 
testantur (Neue, Formenl. ^ I 54), itemque Itinerar. Alexandr. 
c. 19, 1 est Gazaw. nec genetiuo Curtius, si quidem sibi 
constitit, X 6, 13 'Roxanes uel Barsinae', sed B. u.Barsines 
dixit, ad quam emendationem etiam P adiuuat, in quo est 
harsine, in plurali numero in accusatiuo casu semper 
Thracas, Phrygas, Cataonas, Paphlagonas simm. est; semel 
Pisides VI 3, 3, quod iam recte corrigitur. item antea, si 
bene numeraui, uiciens ter Macedonas, nouiens Macedone^; 
uerum ex his locis tres, VII 4, 32 ; 6, 6 ; VIII 4, 27, iam ex 
P apud Uogelium emendantur; in reliquis eadem forma coniec- 
tura restituenda erit. in singulari Curtius et Macedona et 
Macedonm, Parmeniona et -em dixisse uidetnr. 

Restat, ut hoo eodem loco VII 5, 21 aliud mendum in 
nomine Catenis tollara. nam Catani, non 'Cateni' Persae 
nomen fuisse, et ex Arriani Anab. IIII 22, 1 et 2 constat et 
ex analogia aliorum nominum Persicorum colligimus; uelut 
Hatistanes, Otanes, Naharzanes, Satiharzanes apud Curtium 
reperiuntur. sed plerique codd. semper 'Catenes', P semel 

VIII 5, 2 Catanes, et Bud. bis, VII 5, 21 et 22, Catanen. 
nimirum propter similitudinem Latinae uocis 'catena' Persica 
e pro a accepit, ut alibi in his codicibus eadem de causa 

'Mandates' pro Madates inuenimus, 'Manes' pro Menes, Ter- 
menio' pro Pammio, *Baetis (Betis)' pro ,Batis. 

VII 8, 15 P robigo, recte; X 2, 23 codex deficit. de hac 
scriptura cf. Brambach, Neugestalt, p. 85 sq. et Placidi 
Gloss. (Mai, auct. clas. III p. 497): *rubigo (pro: robigo) a 
rodendo dicitur'; et eiusdem Gloss. Emendat. (Mai, VI 571) 
'robigo a rodendo dicitur; id est uitium segetis', quae qua- 
muis falsa et corrupta sint, primam syllabam, Placidi quidem 
temporibus, ro fuisse, plane demonstrant. 

9, 15 P edera\ idem VIII 10, 13. 

VIII 7, 1 P inimiis, quod in iniimus, non cum plerisque 
codd. in *iniuimus' corrigendnm est; nam uerba, quae cum 
'eo' componuntur, semper apud hunc scriptorem in perf. et 
quae inde deriuantur temporibus, u omittunt; cf. Wagner, 
Annal. Phil. a. 1878. item VIIII 2, 13 P transiimiis. 

VIIII 5, 10 P dextra^ non 'dextera' et hoc Curtius non- 
numquam usurpauit et illud VIIII 7, 20 et 21. 

10, 25 P aliique: *(rex iubet) liminibus aedium 
creterras uino repletas disponi'. item § 26 creterris, non 
'crateris'. at IIII 8, 16 erat crateram. — et 'crater' et 
'cratera' et 'creterra (cretera)' Latini dixerunt, inter quae 
illud interest, quod *cratera' de uasis dis dedicatis, 'cre- 
terra' de profanis usurpatur, 'crater' autem de utroque 
genere. et huius quidem uerbi usus notissimus est; in 
illis, quia quid differant alibi notari non uidetur, paullum 
oratio mea morabitur. et primum quidem quid 'cratera' 
sit, ex certissimis monumentorum testimoniis concludi- 
mus. nam et in titulis bis uox reperitur, Orelli 1541 et 
Henzen. 6753, hic de cratere Joui dedicato, illic Herculi. 
et in cod. rescript. Ueronensi Liuii V 28, 2 est 'crateram 
auream donum ApoIIini Delphos legati qui ferrent', atque 
proxime supra c. 25, 10, quamquam haec in codice palimp- 
sesto non sunt, de eadem re *crateram auream fieri placuit, 
quae donum ApoIIini Delphos portaretur'. item Cic. Uerr. 
Iin 131 'crateras ex aere pulcherrimas . . . . ex omnibus 
aedibus sacris abstulit Syracusis'; sic etiam recte Curt. IIII 
8, 16 'Herculi Tyrio ex auro crateram .... dicauit'. 
semper igitur 'cratera' de sacro uase. iam 'creterrae' uerbum 
his locis inuenio: 

Paulus Diaconus, ed. Miiller p. 53, 10: creterrae uoca- 
bulum trahitur a cratere, quod uas est uini. 

Nonius, p. 547, 28: creterra est, quam nunc situlam 
uocant. Naeuius in Lycurgo 

nam ut ludere laetantis inter se uidimus ^ 
propter amnem, creterris siimere aquam ex ponte. 

(cod. Bamb. creteris.) 

Uarro, de- uita populi Romani lib. III: *ad Sybaritanam 
praedam, in qua sunt tripodes, creterrae, anancaea, a populo 
nobilium toreutarum. — Cicero, de deor. natur. lib. II 

in medioque sinu fulgens Creterra relucet. 

HaecNonius. in Cic. nat. deor. (II 44, 114) etiam nunc 
in cod. Uindob. s. VIIII est a pr. m. 'cretera'. in Arateorum 
quoque u. 219 et 387 in cod. Harlei. s. VIIII pr. m. ^cre- 
tera'; at u. 292 uitiose forma *cratera' ei substituta est. 
rursus in Epist. VII 1, 2, ubi de fabulis quibusdam Accii 
et Liuii Andronici agitur, horum sermonem imitatus dixit 
Cicero: *quid enim delectationis habent sescenti muli in 
Clytaemnestra aut in Equo Troiano creterrarum tria millia?' 
creterrarum enim cod. Mediceus. 

Uergiiius ceterique fere poetae ^crater' semper usur- 
parunt ; Horatius illud numquam, *creterra' bis. Satir. II 4, 80 

siue grauis ueteri creterrae limus adhaesit. 
(^creterrae' et alii codd. et uetustissimus Blandinius.) 

Carm. III 18, 7 multi libri: 

si tener pleno cadit haedus anno, 
larga nec desunt Ueneris sodali 
uina creterrae. 

de sacris agitur et ex creterra deo libatur, sed non 
ipsum uas deo dedicatum est. 

Persius, Satir. II 52, item de crateribus profanis: 

si tibi creterras argenti incusaque pingui 
auro dona feram — 

*creterras' codd. Uatic. et Montepessul. 212. 

Apuleius, Apolog/ ed. Kriiger c. 31: *nec Helena creter- 
ram'. sic codex Uictorianus; significari autem putatur crater, 
qui Telemacho dono datur. — eiusd. Florid. c. 20 optimi 
codd. *(in comisatione) prima creterra ad sitim pertinet'. 
pluriens idem uerbum hic redit. 

Arnobius, Aduers. Nationes II 19 *nec homines existi- 
marent, quiddam magnificum se esse, quia craticulas, truUeos, 
creterrasque fecerunt'. cod. Par. s. VIIII in. ceteraque, unde 
Ursinus craterasque effecit, Hildebrandius rectius creterrasque 
(an creterasque^i). , 

Julius Paris, Epitom. Ualerii Maximi, I 1 Ext. 4 (Halm. 
p. 13, 23): *Timasitheus Liparensis creterram, quam Romani 
Pythio ApoUini miserant, interceptam a piratis curauit Del- 
phos perferendam'. — 'creterram' cod. Uat. ; Bern. *creteram'. 
apud ipsum Ualerium de eadem re est 'crateram', in quo 
ille optimorum scriptorum consuetudinem secutus est. 

Priscianus, Institut. VI 26 (ed. Hertz. I p. 217): 'ab 
accusatiuo (Graeco) panthera, creterra'. ita enim meliores 
codd. 

In Hygini Astronom. II 40 bis *cratera' de uase uini 
profano in codicibus esse dicitur. sed ubicumque propter 
additum adiectiuum aut uerbum genus certum est (ibid. 
*Crater positus' et *eum cratera'; III 39 'Crater positus'; 
nil 3 *Crater cum Coruo uelut fixus'), masculinum Hyginus 
usurpat; itaque illis quoque duobus locis idem eum usur- 
passe, ueri simile est. 

Denique, ut a coniectura hanc disputatiunculam definiam, 
Germanici Arateor. u. 619 — 20 in codd. est: 'at contra sub- 
limior hydra feretur || terra tenus', ubi Grdtius emendauit ol 

*Cratera tenus'; uerum et hic erit *Creterra', et u. 505 *cre- 
terram' (codd. *crateram' alii, alii 'cratera'). 

X 6, 8 P sextus mensis est, ex quo Eoxane praegna est; 
scrib. praegnas, non 'praegnans'. 
8, 7 P recciderat. 

Absolutis iam his de formis quibusdam quaestiunculis, 
ad eas emendationes, quibus res et sensus tractatur, uenio; 
atque pleraque quidem ipse emendare conabor, adiungam 
tamen in transcursu non pauca, quae, quamuis pridem a 
doctis hominibus ingeniose inuenta sint, in editiones nemo 
recipit, credo qoia editores plane fefellerunt; adeo certa et 
necessaria sunt. 

III 2, 4 codd. Medi decem equitum, quinquaginta peditum 
habebant, recte desiderant editores milia, sed addendum hoc 
uerbum non in posteriore membro, uerum aut post utrumque 
numerum, quoniam ita interdum iteratur uerbum (uid. 
Wolfflin. ad Liu. XXI 23, 1) aut, id quod facilius fit, post 
priorem tantum. 

2, 8 P a Caspio mari octo milia^ pedester exercitits 
tienerat, dticenti equites. duo hinc recte effici posse mihi 
uidentur, et octo milia^ pedester ex., uenerant et, quod recen- 
tioribus libris placuit, octo milium p. e, sed ut utrumque 
recte dicitur, ita in hac exercitus recensione, ubi de numeris 
copiarum maxime agitur, aptius humerus ipse recto casu 
praecedit, sequitur per appositionem genus militum. similis 
est appositio III 9, 4 'pedester acies, quadraginta milia, 
sequebantur'. 

3, 1 P Thymodes erat Mentoris filius^ inpiger iuuenis; 
cui praeceptum a rege, omnes peregrinos milites — a Pharna- 
hazo acciperet, requirunt ceteri codices et est post praecep- 
tum et ut post rege^ quorum tamen neutrum tantum necessi- 
tatis habet, ut ideo ab auctoritate optimi libri discedere 
liceat. nam et uerbi substantiui formae est atque sunt saepe 
etiam a prosae orationis scriptoribus praetermittuntur apud 
participium perfecti temporis in breui sententia relatiua, 
maxime ubi uis relatiui pronominis non multum a demon- 
stratiuo differt, uelut VII 11, 19 'ex quo intellectum'. T. 
Liuii X 17, 8 'miles ingenti praeda potitus, quam uendere, 
sicut priorem, coactus'; c. 21, 8 'quae Minturnae appellata'; 
27, 4 'dimissi cum donis'; VIII 19, 4 'quae Uacci prata 
appellata', atque crebro alibi; et *— nam hoc alterum erat 
— sequitur coniunctiuus non addito ut uerbum praecipiendi 
etiam Caes. B. G. V 58; Sall. lug. 28; Liu. VIIII 27, 7 
'quibus praeceptum erat, intentiores starent; XLIIII 27, 9; 
Plin. Epist. VII 24, 5 *semper se nepoti suo praecepisse. 

abiret studeretque'. fit idem apud Curtium in uerbis simi- 
libus: decerno, denuntio, edico, impero, insto, moneo, oro, 
precor, semel in singalis uerbis, cum alibi semper ttt 
addatur. 

3, 4 P et prior codicum classis: (de somnio quodam 
Darei) ad haec uates uaria interpretatione curam distrinxerant 
neque 'curam meam ad rem aliquam distringo' Latine dici 
uidetur, sed 'cura rei me distringit', id est occupatum tenet 
et ab aliis rebus gerendis distinet, neque omnino uerbum 
'distringo' in huius loci contextum uelut admitti potest. nam 
cum uates ob id ipsum, ut artem exercerent, agmen regis 
Persarum sequerentur, huius somnii interpretandi munus eos 
non aliuude distinebat, sed uel maxime officii eorum erat. 
itaque sic emendare conor: at haec uates uaria interpreta- 
tione cura dixtraxerat, id est aut incertos reddiderat, uelut 
est Tac. Ann. II 40 'Tiberium anceps cura distrahere' et 
Hist. IIII 60 *obsesso6 hinc fides, inde egestas inter decus 
ac flagitium distrahebant', aut in diuersas partes dissocia- 
uerat, cf. eiusd. Ann. IIII 40 'matrimonium Liuiae uelut in 
partes domum Caesaris distraxisset' ; ibd. 12, 42. et 'dis- 
traxerat' in Budensi codice Curtiano esse dicitur, in cetera 
sec. classi 'distraxerant'. 

3, 6 codd. uetera quoque omina, ut fere, sollicitudo 
reuocauerat: recensebant enim Dareum — uaginam acinacis 
Persicam iussisse mutari. praeterquam quod 'ut fere' pro 
'ut fere fit (solet)' sic alibi orationi non includitur 
(uid. Uogel., ed. 1875 p. 216), illud etiam notandum 
quod uerbum *recenseo' contra omnem usum hic notionem 
*memini, recordor' indutus accusatiuum quoque cum infinitiuo 
regit. dissoluta igitur uoce sic scribo: iietera quoque omina, 
ut fere solet, sollicitudo retiocauerat recens; sciebant enim 
cett. cf. X 5, 21 'recens dolor etiam praeterita reuocauerat'. 

3, 20 P (hastati Persae) hastas argento exornatas, 
spiculo auro praefixa gestabant in ceteris fere libris uerbo 
'spiculo' propter sequens 'praefixa' mutato *spicula' est, quod 
nobis haud sane placet; nam si uocabulo *spicalum' uim 
ueruti esse putamus, illi hastati praeter hastas ueruta etiam 
gestasse putari non possunt, sive cuspides hastarum signi- 
ficari arbitramur, 'spicula auro praefixa' ex usu sermonis 
non dicitur, ex quo hoc participium ad hastas semper re- 

fertur; uelut c. 2, 7 erat: 'aere aut ferro praefixae hastae'. 
itaque eiecto ut glossa uerbo *spiculo' scribendum uidetur: 
hastas argento exornatas, amo praefixas g, (an spiculo 
aureo p, ?) 

3, 23 recipiendum ex P edticebant pro 'educabant', 
quemadmodum c. 12, 16 iam est 'Hephaestion cum ipso 
pariter eductus'; cf. Fabri ad Liu. XXI 43, 15. sic etiam 
edd. Aldus et Raderus, et Modius in Not. p. 14. 

6, 6 codd. at satius est alieno me mori scelere quam 
metu nostro. intra breuis enuntiati spatium de eodem et 
singularis numerus me et pluralis usurpati, cum aut nos — 
nostro aut me — meo exspectetur, offensionem haud paruam 
habent; ueri simile igitur est, me delendum esse. — eiusd* 
cap. § 12 codd. et nunc crede, me non minus pro tua fide 
quam pro mea salute esse sollidtum, in adhortatione cum 
ironia facta {et nunc crede) formula huic solemnis parua 
correctione restitui poterit, si scribetur i nunc et crede. 
uidelicet, cum post bibi excidisset i, iam prauus ordo nunc 
et credo interpolatorem, ut fit, proprediem allexit. 

Notum est dittographiae genus, quod tum exsistit, ubi 
librarius primo toto uersu omisso sequentis unum pluraue 
uerba scripsit, deinde errore animaduerso praetermissum 
uersum repetit atque omnia nunc ordine persequitur, quo 
fit, ut illud uersus initium iam inde bis in codicibus in- 
ueniatur, primum in alieno uersu, unde tollendum, deinde 
interiecto unius uersus spatio suo loco. huius generis men- 
dum, postquam iam nonnulla apud Curtium ab aliis cor- 
recta sunt, residet etiam, ut opinor, III, 11, 4; ubi in codd. 
ita est: conferti et qu^asi cohaerentes tela uibrare non poterant, 
simul erant emissa, in eosdem concurrentia implicabantur 
leuique et uano ictu pauca in hostem, plura in humum in- 
noxia cadebant at non omnia tela in eosdem coniciebantur, 
et si qua forte eodem derecta essent, ea minus etiam inter- 
cipi, quam quae diuersa uolantia in aere inter se occurris- 
sent, necesse erat. deleri igitur censeo uerba in eosdem ut 
ex initio olim sequentis uersus orta, paullum postea sensus 
causa interpolatore mutante. similiter VII 6, 14 nuper 
Uogelii opera eiectum est uerbum 'coercendo' ex sequenti 
^coercendam' natum. 



33 

11, 20 codd. cumque plus raperent, passim stratajerant 
itinera uiliorihm sarcinis. in hac scriptura deest aperte 
^o^t phis alterum comparationis membrum; itaque Hedickius 
totam sententiam addidit, quam capere possent. sed licebit 
minori defungi mutatione, si scribetur sic: quoque plus rape- 
rent\ cfr., si tanti est, VIIl 2, 12, 'quoque minus caedis 
puderet'. 

11, 23 codd. namqiie id solum (tabernaculum Darei) 
intactum omiserant milites, ita tradito more, ut uictorem uicti 
regis tabernaculo exciperent. sine eoaendatione et intactum 
hunc locum editores omittunt, fortasse quia mos aliquis 
aliunde ignotus, in quo Curtio auctore sit standum, signi- 
ficari uidetur. sed illud tamen ab omni more abhorret 
neque fieri potest, ut uicti regis in tabernaculo post uic- 
toriam regem suum milites quasi hospites quidam excipiant. 
et sic etiam tabernaculo insolite apud Curtium pro in tab. 
dicitur. parua fortasse mutatione facta ita scribendum: 
uictorem uicti regis tabernacidum exciperet. idemque emen- 
dator cod. Uoss. 2 sentiebat, cum scriberet ^tabernacula ex- 
ciperent', in quo pluralem ' numerum singulari cedere con- 
uenit; quippe ne Dareo quidem Curtius plus quam unum 
tabernaculum dat; uid. § 23. de usu uerbi 'excipio' cf. 
VIII 4, 13 'excepere alios tecta barbarorum, — alios castra'. 
— ibid. § 25 ingens drca eam nobilium feminarum turba 
constiterat. non Sisigambi solum, Darei matri, sed etiam 
uxori et filio filiabusque hae feminae circumfusae erant. 
eas ergo, non eam exspectabamus, et sic non magna mole 
emendari poterit. sed origo mendi facilius intellegetur, si 
deleto eam pro aduerbio drca usurpatum esse putabimus; 
quod ut fieret, multo ante Heumanno in mentem uenerat. 

12, 7 P ille cum paucis armigeris tabernaculum, in quo 

captiuae erant, peruenit; in ceteris libris additur in ante 

tabern. sed optimi codicis scriptura cum libera nobis fiat 

potestas addendae eius praepositionis, quae aptissima uidebi- 

tur — nam uelut nudus accusatiuus a.pud *peruenio' cum 

poetarum raagis quam cum Curtii usu congruat (uid. He- 

dicke, De codd. Curtii fide atque auctor., p. 15) — hac 

igitur eligendi copia facta, nemo cum reliquis libris in 

addet, sed ad. Leonnatus enim, qui adhuc in uestibulo est, 

3 

pauUo postea demum in tabernaculum ingreditur, uid. 
§ 10 'intrat in tabernaculum'. 

12, 11 P inpigresse se morihi/raSy hoc est inpigre esse 
se m., contractis noto compendio duabus uocibus, quarum 
posteriori eadem est initialis littera atque priori finalis. 
aliter Flor. D G et Leid. et cum iis Zumptius nulla du- 
plicis s ratione habita compendium dissoluunt sic scribendes 
'inpigre sese morit.' 

12, 26 P tunc primum uelut V 2, 3; ceteri *tum pr.' 

13, 7 P pr. m. ii recte, et sic iam ed. Modii. 

i 

13, 9 P qsub oneriius, id est quis sub o. sic igitur 
leepii coniectura plane confirmatur. 

ini 1, 27 codd. (Amyntas) cum qmttuor milibus Grae- 
corum ipsius ex acie persecutos fuga Tripolin peruenit, mu- 
tauit Lauer terminationem uerbi persecutos in eum casum, 
qqem contextus flagitat, ablatiuum; et cum sic quoque 
restaret mendum aut in ipsius aut in fuga situm, Zarotus, 
qui non multo post Lauerum Curtium edidit, ipsum scribi 
iussit. aderat tamen haec facilior emendatio: ipsius ex acie 
persecutis fugam, cf. V 9, 12 *persecuti fugam ipsius'. 

2, 2 P phaenicesquCy quod adhuc ex editioue Merulae 
petitur. 

2, 4 P uocaent , unde plerique codd. 'uocent'; sed in 
Bud. est *uocant', credo, ex Modianis libris, nam cum ceteris 
ueteribus editoribus Modius quoque sic scripsit. nimirum in 

4 

archetypo libro hoc loco litterae a ea erat forma, quae ab 
ae Carolingicorum et posteriorum temporum non multum 
abhorrebat. similiter VII 11, 5 in P est 'interrogoet' pro — 
at. de indicatiuo uid., si placet, Miitzell. ad III 2, 18. 

2, 8 P (Africus uentus) prima quaeque congesta pulsu 
inlisa marisubruit, quo usus in loco corrupto scribi censeo 
pulsu inlisi maris subruit. illisi enim in aggerem maris 
uelut arietis pulsu, id est ui et ictu, opus subruitur. ^ cf. 
3, 13 *arietum pulsu muros quatit'. 

2, 13 P et codex quidam Heinsii apud Schnakenburg. 
uerterant, quod recipiendum. ceteri ^uerterunt'. 

3, 4 P iamque non Macedonum turres, sed etiam summa 
tabulata conceperant ignem, hic ubi in codice et imae^ quod 
addit Madvig. Aduers. Crit. II p. 531, et modo ante Mace- 

donum exciderunt, uerus uerborum ordo hic erit: non imae 
modo M. t. nam partieulas non modo Curtius semper interposito 
uerbo disiunxisse uidetur et, quod duobus omnino ex plus 
quam septuaginta locis nunc aliter est (VIII 1, 35 'non modo 
indomitam' et VIIII 2, 6 *non modo ignobilem'), errore calarai 
factum esse. 

3, 7 P id quod in aduersis reius solet fieri, alius in 
alium culpam referebant. reliqui plerique hic pro id^ ed. 
Merulae tamen hoc. itaque iam ille. qui inter editores Curtii 
fere antiquissimus est et certe primus aliquam orationis casti- 
gandae curam adhibuit, in uolgatorum usu codicum scrip- 
tura noluit acquiescere. atque sine dubio, si uerum esset 
hiCy ei Curtius quoque subiunxisset. nunc quoniam Parisinus 
codex aduerbio loci id pronomen substituit, quod in his 
relatiuis sententiis continuationi sermonis interpositis uolgare 
est, ea scriptura ita recipienda erit, ut ante pronomen aut 
apta coniunctio, uelut ceterum, aut aduerbium temporis, ut 
inde, addatar. et casu in proximis circa paragraphis plura 
uerba interciderunt, uelut § 4 'imae modo', § 5 'mallent'. 

3, 9 P super quae, nou superque, et quoniam *super' 
semper alibi apud Curtium praepositio est, huic uestigio in- 
sistentes scribamus superque eam^ ut § 15 'superque eos'. — 
ibd. § 13 P undi orsi^ ceteri undique o., sed fragmentum 
uocis paullo ante tempus errore scriptum — nam post duo 
uerba sequitur *undique' — , delendum est. 

3, 22 codd. Syracusis id simulacrum deuexerant Poeni 
et in maiore locauerant patria. sic maior uetus significet, 
necesse est, sed haec uerbi uis frequens et usitata tamen 
hominibus continebatur: rem alia *maiorem', id est uetu- 
stiorem esse, Latini non dicebant. fuerat igitur fortasse in 
antiquo codice, uolgato compendio, maior, hoc est maiorum. 
— § 26 una littera mutata scribd. demissae\ ferreae enim 
manus e muris in subeuntes non remittebantur, sed demissae 
militjBS rapiebant; cf. § 25 ^deuoluebant'. 

5, 6 P 56 uero ad ipsum uocare desineret\ namque 

Ulius eocitio esse uenturum. sic et in P recte est et ede- 

batur ante Zumptium, qui ex suis libris se ante esse addi- 

dit. sed pronomen facile ex altero se, a quo periodus in- 

cipit, intellegitur. nam quod apud Hedickium in P ante esse 

rasura esse traditur, ne quis ibi se delitescere arbitretur, 

3* 

non se, sed ii deletum est; itaqae post exitio librarius *uen- 
turum' scribere coepisse uidetur. 

6, 23 ueri simile est, omittendum nobis esse urbis, 
quod paucorum interuallo uerborum sane moleste iteratur. 
— infra c. Yj 4 codd. (Alexander aduerso Nilo uectus) 
haud procul Memphi erat^ in mius praesidio Mamces^ praetor 
Darei^ relictus oron amne superato octingenta talenta Alex- 
andro omnemque regiam supellectilem tradidit. multa iam- 
dudum in commentariis de genuina loci scriptura uarie dis- 
putantur — quippe plura coniectant — , unum tamen con- 
stat, mecdum in uerbis oron amne superato inesse. ceterum 
eius argumentationis haec summa est: praeterquam quod 
ipsa uerbi *oron' forma deprauationis documentum sit — 
nam apud Curtium nuUum nomen proprium, ne barbaricum 
quidem, in obliquos casus non declinatur — nomine 'Oron* 
flumen in uicinitate Memphis non uideri fuisse. quin etiam 
nullam omnino amnis mentionem, quem in tradenda gaza 
Mazaces transgressus sit, sensum loci recipere. qui amnis si 
quis alius quam Nilus sit, eius mentione interiecta ad proximae 
sententiae uerba 'eodem flumine uectus' difficile subaudiri 
uocem quam opus sit, Nilo; sin hic amnis intellegatur, Ma- 
zaci Alexandro obuiam eunti id flumen non fuisse transeun- 
dum, cum nauibus rex in interiorem Aegypti partem uectus 
sit. e quibus perspicuum est, non solum 'oron', sed etiam 
'amne' corruptum esse, quae 'superato' necessario sequi 
uidetur. haec igitur uerba ita mutanda censeo: aarain omne^ 
sa^ra octingenta cetera. — 7, 28 P respondit, quod deinde 
1 m. in — ent mutauit. sed uerior est singularis; cf. § 25 
'maximus natu e sacerdotibus', § 27 'sacerdos'. ceteris codi- 
cibus aliis hoc, aliis illud placuit. 

8, 15 P recte in Spartanorum primam litteram ser- 
uauit; et § 16 in eo non *utrimqne', sed utrumque est. — 
c. 9, 4 codex ingensque, ut crederat, hostium terror, ducentae 
falcatae quadrigae, unde potius credehat quam cum dett. 
•^crediderat' faciendum; nam curruum periculo nondum facto 
cum spes eius decepta non esset, rex etiam tum in falcatis 
quadrigis spem auxilii ponebat. item VIIII 3, 2, ubi nunc 
ex uetere coniectura quamqtiam cuperet editur, quoniam in 
P et sec. class. cupierat, in ceteris cuperat est, scribendum cupie- 
hat\ nam coniunctiuum 'quamquam' apud Curtium non uult. 

9, 9 renouabo hic breuiter memoriam emendationis 
Freinshemii, qui non dubitare sese, quin uerba sicut ante 
Euphraten insiticia essent, dixit. et sane putida comparatio 
est, quae uolgari scriptura instituitur; nam Euphraten Da- 
reus duobus annis ante cum alio exercitu, dimidio quidem 
minori (IIII 9, 3), quam quem tunp ducebat, traiecerat. 
huius ergo dissimilitudinis mentione non facta, nuUa uera 
traiectionum coUatio est. uerba aliquis adscripserat memor 
eorum, quae III 7, 2 sunt: *ad Euphraten contendit iunc- 
toque eo poutibus quinque tamen diebus traiecit exercitum'. 

9, 14 codd. igitur qiiarto die praeter Arbela ('Ar- 
meniam' uerius Miitzell.) penetrat ad Tigrin. Thapsaco ad Ti- 
grin, hoc est, si Eratosthenen sequimur, duo milia quadringenta 
stadia, quattuor diebus nemo ne citatissimo quidem agmine 
conficit. itaque cum de dierum numero, quibus iter Alex- 
ander emensus est, nihil aliunde constet, si coniecturam ca- 
pere licet, quattuordecim dierum, si raptim agmen agitur, 
uia esse uidetur; quod cum ita sit, inter quarto et die ex- 
cidisse puto decimo, 

10, 4 P recte seditionem, at nou item prope, sed cum 
ceteris codd. pro. — ibd. quod uerbum iuhet bis in eadem 
periodo, iit duas eiusdem generis structuras copulatiue 
coniunctas regat, ponitur, recte illud quidem ab editoribus 
damnatur; sed omittendum uerbum potius posteriore quam 
priore loco; sic enim et usui Curtii satisfiet (uid Miitzell. 
p. 10) in hoc ipso uerbo *iubeo' frequenti et, cur uerbum 
quispiam adiecerit, apparebit. nam in extrema quidem 
periodo uerbum, unde plures infinitiui sententiaeue pendeant, 
adeo saepe ponitur, ut ea res uix quemquam ad addendum 
adduxerit. idem mendum X 10, 16 in uerbo ^constat' iam 
recte tollitur, neque dubito, quin eodem modo VI 6, 15 
Curtius scripserit iume^ita iussit abdmi suisque primum sar- 
dnis face siibdita ceteras incendi, ubi extremo enuntiato 
omisi praecepit, quod uerbum rarissime accusatiuus cum in-, 
finitiuo sequitur, apud scriptores, quos Curtius imitatur, 
quod sciamus, numquam. 

10, 19 P (Darei mater) inter socrus et uirginum fili' 
arum manus conlapsa erat^ deinde extincta. illud 'et', quod 
ante extincta in aliis hbris inuenimus, recens manus etiam 
in P addidit, quae manus eadem paullo supra § 17 'et' 

ante Tarmenio' inseruerat, in hac re codicem Merulae et 
quos Freinshemius notis Fl. P signauit, secutus. neutrum 
sensus desiderat, illud etiam ab usu loqoendi scriptoris, apud 
quem *et', ubi pro 'etiam' ponitur, semper cum nomine 
coniunctum reperimus, abhorret. 

10, 24 codd. semel omnino eam (Statirara, Darei sororem 
eandemque uxorem) uiderat (Alexander), quo die capta est 
nec ut ipsam, sed ut Darei matrem uideret, notanda primum 
eius, qui haec scripsit — nam Curtium fuisse, non arbitror 
— in perspicua re uerborum, quae cogitationem apte red- 
dant, comparandorum inscitia. Alexandrumne Statiram olim 
uidisse, non ut ipsam sed ut socrum eius uideret? quis non 
prorsus stili insolens hic pro 'uideret' uel 'uiseret', uel 
*conueniret' non scripsisset? deinde si cum III 12, 15 — 16, 
ubi, qualis Alexandri primus cum familia Darei captiua con- 
gressus fuerit, fusius et in rerum gestarum ordine narratur, 
haec breuis eiusdem rei fortuita mentio comparatur, pluri- 
bus modis hic errari uidemus. nam et illic proximo post 
proelium die, hic quo die capta est, Alexander familiam 
regis Persarum adit, et superiore loco Macedo aperte ad 
omnem eam uidendam consolandamque tabernaculum eius 
intrat, non quemadmodum hic est, unius Darei matris causa, 
quam ille ad id locorum non norat. haec igitur omnia cum 
congruant, expungi haec uerba; 'quo die capta est, nec ut 
ipsam, sed ut Darei matrem uideret', censeo. 

10, 29 P, Modius, aliquot codices ap. Zumpt. exaudie- 
batur, recte. 

11, 11 codd. (capti apud Damascum) multi uincti uirorum 
fortium occuparent manus. quoniam non tam de multitudine 
eorum, qui captiui erant, agitur quam quot Macedones iu 
custodiendis iis occupati fuerint, et quoniam coniuncta uerba 
'multi uincti' aliquid duri et ad structuram insoliti habent, 
scribendum uidetur mvltorum. menda accomodatio, quam 
uocant, terminationum est. eiusdem generis haec in P sunt: 
Vn 1, 21 *orationi purgari' pro oratione p.; 2, 26 ^tantam 
iam' pro 'tanta i.'; 2, 27 'ceterum exanimum' pro 'ceteri e.'; 
atque, quod nondum emendatum in editionibus est, VII 9, 6 
'ripis praesidentis' pro 'ripae'; nam alteram tantum Tanais 
ripam Scytharum exercitus tenebat. 

11, 13 nec quemquam alium inter Istrum et Euphraten 
possedisse terras (id est, terras inter Istrum et Euphraten 
positas poss.) ingenti spatio interualloque discretos, in quibus 
discretos pro 'discretas' posui; nam flumina illa, non terrae 
magno interiecto spatio disiunguntur. sequitur in P et 
membranis Modii Coloniensibus Macedoniam potius respiceretj 
quam Bactra et Indos sequeretur, in ceteris codicibus quoqtie 
ante potius est; sed in breui addendo enuntiato, quod totam 
orationem absoluens sententiam totius paucis coUigit, asyn- 
deto nos quoque nunc libenter utimur. 

11, 19 (in oratione quadam Alexandri) ergo dotis, 
quam promittit, terminum castra mea transeunt. ante ergo in 
plerisque libris 'liberalitati summum' est, in P *libera tisumu', 
unde liberalissumum facile efficitur, de qua enallage attributi 
— nam 'liberalissumum dotis terminum' pro 'liberalissumae 
d. t' dicitur — cf. Liu. I 1, 4 'ad maiora rerum initia', et 
quae hic proximi enarratores attulerunt. 

11, 20 codd. eadem liberalitate dat mihi filiam suam, 
nempe quam scio alicui seruorum eius nupturam. Alexander 
post oblatam ei a Dareo in matrimonium filiam deliberans, 
utrum condicionem accipiat necne — eam rem enim hic ex- 
pendere fingitur — non potest pro comperto habere, eam 
seruo Darei nupturam esse, quasi etiam si ipse eam ducat, 
mancipio regis Persarum nuptura sit. illud sciebat, filias 
regis crebro praefectis satrapisque in matrimonium dari et 
hanc quoque, si ipse eam repudiasset, sine dubio tali seruo 
oblatum iri. itaque cum in codicum scriptura illud 
reprehendam, posteriorem sententiam sine condicione enun- 
tiari, ante alicui addo alioqui, 

13, 28 P (in acie apud Arbela instructa) post illos 
Polypercon, dux peregrini militis. huius agmen (ceteri codd. 
*h. agminis princeps') Amyntas erat: Phaligrus (Zumptius 
recte Philippas) Balacri eos regebat in sodetatem nuper ascitos. 
iam unum ex his Hedicke et post eum Uogelius receperunt, 
Balacri eos, cum in reliquis fere libris scriptum sit 'Bara- 
crieos'; illud enim certum fit ex Diodori Siculi XVII 57, 
qui eundem ducem ^lXmnov tov BaXaxQov nominat. sed in 
altero etiam reliquias ueri, quas sequi conueniat, inueniri 
posse arbitror. nam cum corrupta essent illa 'huius agmen 
Amyntas erat', ceterorum codicum couamen, ut cetera eorum 

plerumque, de sensu neglegens grammaticam tantum struc- 
turam omni pacto efficere studuit. neque enim in illa scrip- 
tura intellegitur, quo pronomen 'huius' pertineat, cum Amyntas 
suis nimirum, non Polypercontis militibus praefuerit. nobis, 
dummodo a Parisini scriptura emendationem ordiamur, reli- 
quam uiam Arrianus monstrabit. nam cum ille in eadem 
acie describenda III 11, 9 inl ds r, "Afxvvxov (raS^) dicat, 
Curtium hoc loco eundem quem ille auctorem secutam dixisse 
puto: post huius agmen Amyntae erat: Philippus Balacri eos 
regebot in societatem (scil. armorum) nuper ascitos. quod 
autem Curtius non, ut Arrianus, causam, cur Amyntae uice 
in acie alius fungeretur, adscripsit, Curtius iam supra c. 6, 30 
eum ad conquisitionem nouorum militum missura esse nar- 
rauierat, Graecus non item. syneseos denique figurae, qua 
*eos' ad *agmen' refertur, similia apud Curtium exempla cum 
alia tum haec inueniuntur: VII 8, 21 'non succurit tibi, 
quamdiu circnm Bactra haereas? dum illos subigis, Sogdiani 
rebellare coeperunt'. VIIII 10, 15 'miles uix arma portabat, 
imminentisque et ipsis facies mali ante oculos erat'. 

14, 15 hinc Euphrates^ illinc Tigris prohibet inclusos, 
dicuntur haec in Macedonas a Dareo milites ante proelium 
apud Arbela oratione adhortante. Tigrin tum Alexander 
iamdudum superauerat, neque amplius exercitus eius inter 
duo flumina includebatur. quod cum neque Dareus neque 
milites eius ignorarent neque Curtium, qui difficilem Tigris 
transitum ipse nono huius libro capite fusius descvipit, obli- 
tum esse ueri simile sit, uerba deleri censeo. addidit qui 
planum fieri uoluit, cur, id quod proxime supra a Dareo 
dictum erat, nulla iam Macedonibus fuga superesset. 

14, 25 codd. in dextris uestris iam libertatem, opem^ 
spem futuri temporis geritis, comparat his Miitzellius uerba 
Catilinae, quibus ille apud Sallust. Cat. 58, 8 ante pugnam 
socios hortans inducitur, quae Curtius fortasse imitatus est: 
*cum proelium inibitis, memineritis uos diuitias, decus, glo- 
rium, praetera libertatem atque patriam in dextris uestris 
portare'. quae milites, dum pugnant, iam in manibus gerere* 
finguntur, omnia sunt, quae uictoria iis dabit, clades adimet, 
quorumque possessio et fructus in dextris, hoc est in uirtute, 
positus est. inter quae cum 'auxilium' non sit, non *opem' 
sed *opes', id est potentiam, scribendum uidetur. orta 

ndenda ex hac ueteris codicis scriptura *opespein', i. e. 
'opes, spes'. 

V 1, 2 P arbela^ non *arbelam', quod posteriori demum 
manui debetur; item § 7 pr. m. bahylona; § 43 babylonae 
(pro babyhniae), non *babylone'; nec X 1, 19 *babilonam' 
sed — na. ' 

1, 6 in P post dididsse duarum litterarum rasura est, 
sub qua se ut latere arbitrari liceat, eorum librorum, qui- 
buscum optimus codex plerumque consentit, auctoritas facit. 
nam apud Modium est 'usu se didicisse', in Bud. 'se usu 
didicisse', in Flor. G. 'usu didic. se'. 

1, 10 P pretiosa uestes, quod non cum ceteris libris 
in *pretiosae u.', sed in pretiosa ueste corrigendum, ut totius 
enuntiati structura haec fiat: Arbela tradimiur^ regia su- 
pellectile ditique gaza repleta — IIII milia talentum fuere — 
praeterea pretiosa ueste^ totius cett. similiter X 1, 24 P uestis- 
qtve pufpureae^ in quo ultima e ex sequenti uoce *et' adhaesit, 
ut facile uestisque purpurea rursus efticiatur. utrobique 
editores ex recentioribus libris pluralem numerum sumpserunt, 
sed priore loco singularem iara Barthius, Aduers. LII c. 16 
ex usu scriptorum se malle dixit. de collectiuo uerbi 
'uestis' usu ex Curtio cf. V 6, 3 'uestis ingens modus'; 
2, 19 *si cordi ei quoque uestis esset'; VIIII 8, 1 'aliquantum 
lineae uestis'. 

1, 15 codd. eadem, unde Aldus *idem', Freinshemius 
tandem, quo modo minus uiolenter mendum toUitur. cf. VI 
4, 6, ubi item de flumine ad finem decurrente est: 'tandem 
in alterum amnem cadit'. 

1, 18 P famaeque, ceteri fere *famaque'. iam recepta 
Parisini scriptura Mazaeus non 'fama ceiebris', sed celebris 
famae fuisse dicitur, quemadmodum iam ante cognitam Pari- 
sini auctoritateiu scribendum esse ueri simile erat. quippe 
in nominatiuo masculini generis cum omnino apud bonos 
scriptores forma *celebris' rara sit (Neue, Formeul.* II p. 9), 
tum Curtius *celeber' semper alibi usurpauit (VII 4, 8 et 
VIII 9, 9). atque hac re adductus nuper Uogelius, cui haec 
Parisiensis scriptura nondum nota erat, famae scribendum 
uideri recte dixit. 

1, 19 sic scribendum censeo: (Alexander) quadrato 
agmine, quod ipse ducebat, uelut in acie, ingredi suos ivhet, 

expuncto post acie uerbo, quod in omnibus codicibus est, 
'migrent'; nam ex sequenti *ingredi' dittographia ortum esse 
uidotur. sic *uelut in acie' iam cum superioribus *quod ipse 
ducebat' coniungi necesse est, nec quominus id fiat, sensus 
impedit; semper enim in proeliis milites Alexander ducebat. 
et, ne quem ordo uerborum offendat, similiter est V 12, 8 'ne 
intcr gemitus digredientem, uelut a rogo, intueretur'. etiam 
Liu. VII 5, 3 *hinc senatus, hinc plebs, suum quisque intuentes 
ducem, uelut in acie, constiterant' uerba ^uelut in acie' recte 
ad priora trahi possunt. (*in aciem irent', quae apud Cur- 
tium Modii coniectura pro corrupto 4n acie migrent' est, 
admodum dubiae uelut Latinitatis est; nam Liu. XXVII 
46, 11 et iam pridem *exeundum in aciem' edebatur et nunc 
editur.) 

1, 22 codd. (in agmine Babyloniorum Alexandro obuiam 
cunte) Chaldaei Babyloniorumque non uates modo sed etiam 
(trtifices cum fidibus sui generis ibant. at Chaldaei ipsi Ba- 
byloniorum erant uates, id est harioli, quae est apud Cur- 
tium uerbi ^uates' sola uis, atque quo minus ueri simile sit, 
id Curtium ignorasse, et in hoc opere eius saepius Chaldaei 
uates commemorantur et eius temporibus, hoc est sub impera- 
toribus Romanis primi post Christum natum saeculi, genus 
illud fatidicum Komae magna diuinationis existimatione 
llorebat. quod si in hac re Curtius errare non potuit, ex- 
pungenda uerba 'Chaldaei' et 'que'; neque obscurum, cur 
aliquis haec addi uoluerit, qui cum *uates' poetas intellegeret 
atque simul ad hos et artifices, id est cantatores, uelut VI 
2, 5. uerbum 'hi', quod proxime sequitur, referret, nihil, quo 
^Chaldaei' (post — 'canere soliti') pertineret, inueniebat. 

1, 36 codd. diutius in hac urbe (Babylone scilicet) 
quam usquam constitit rex, nec alio loco disdplinae militari 
mayis nocuit. scribd. aliu^ locus; nam rex ipse neque alibi 
neque illic exercitum prauiorem reddidit. — infra c. 2, 5 
inserendum proximus post Lyncestes Amyntas; quis enim 
Latine *ab aliquo esse' pro *ab aliquo proximum esse' 
dixit? 

2, 19 P dmo quae se docerent, quo coniectura leepii, 
quam Uogelius recepit, dono se quae docerent aliquid confir- 
matur; ceteri codices *que'. 

3, 17 P mpes et undique praeruptas abscisas. ceteri 
codices uitio intellecto alii aliter uerba ordinare conati sunt; 
sed, quo modo adhuc emendatum non est, ueri simillimum 
uidetur primo ^praeruptas' post *rupes' excidisse, deinde 
supra uerstfm additum prauum locum tenuisse, ut nunc 
reponendum sit: rupes praeruptas et undique abscisas, in quo 
si quem coniuncta uerba ^rupes praeruptas* offendant, con- 
ferat VI 6, 23 ^praerupta rupes' et 26 'praeruptae rupes'; 
Vni 11, 3 *abrupta rupes' et 12 *praerupta r.' 

4, 16 codd. cum trepidantium barbarorum tumidtum 
eamtdisset persequentium regem, barbari regem non inseque- 
bantur, sed cum superuenientem subito uiderent, fugiebant 
trepidabantque. itaque prospidentium, non 'persequentium' 
exspectabamus. q 

4, 20 P a prima manu: qtiiS. es pediti erat mixtus 
qua pinguissimum cett. secunda manu et a supra quiS et 
c^ supra quu addita sunt. in primae manus scriptura & 
errore librarii pro €e, id est ae, ponitur. hoc igitur mendo 
sublato et qua in qua correcto, ad ueterum editorum, etiam 
Zumptii et Miitzellii, scripturam redimus, quae erat: quia 
eques pediti eratmixtus, quap.; neque certe quicquam melius 
sensui loci accommodatum erit. 

6, 6 P antea cum plerisque codicibus, non *ante'. 

7, 5 codd. multa cedro aedificata erat regia, quxie cele- 
riter igne concepto late fudit incendium, omitti uocem *regia' 
censeo, quam ex superioribus — praecedunt enim haec: 
*primus rex ignem regiae iniecit, tum conuiuae et ministri 
pelicesque' — facile intellegimus ; quod uocabulum si retinetur, 
structuram magnopere turbat, quoniam tum contra sensum 
relatiua sententia necessario eo refertur. ceterum hanc 
emendationem illud magno opere confirmat, quod ea recepta 
locus simillimus erit VIII 10, 8 — et Curtius saepe sua 
ipse uerba imitatur et repetit — , ubi haec sunt: *caesis 
quippe siluis flammam excitauerunt (milites), quae alita 
oppidanorum sepulcra conprehendit. uetusta cedro erant 
facta conceptumque ignem late fudere'. 

7, 7 codd. omissa igitur, quam portausranty aqua igni 
aridam materiam in incendium iacere coeperunt. uerbum 
'aridam' in ^aptam' Hedickius mutauit, et quoniam in sen- 
tentia nihil inuenias, quocum datiuus coniungi possit — 

neque enim cum 'aridam' licet neque cum 4acere' — quin 
emendatione opus sit, nihil ambigam. sed quod 'aridam', 
uerbum in hac re aptissimum, tollitur, improbaudum uidetur; 
ne 4gni aptam' quidem, pro quo igni alendo aptam' exspec- 
tabam, libenter acceperira. itaque 'igni' prorsus omiserant 
antea editores; quam tamen apte in tali structura orationis 
datiuus, dummodo fulciatur geruudiuo, addatur, exemplis 
facile ostenditur, uelut IIII 2, 18 est *materies ex Libano monte 
ratibus et turribus faciendis aduehebatur' et V 3, 7 ^caesaque 
materies cratibus et pluteis faciundis'. similiter hic post 
*igni' uerbum in gerundiuum modum declinatum addendum, 
uelut alendo, 

8, 1 (Ecbatana) nunc tenent Parthi eaqtie aestiua 
agentihus sedes est, sic omnes codices; sed mirum est, si 
totus Parthorum populus aestate exercitandi sui, opinor, 
causa aestiua agebat idque in urbe fiebat, qui locus genti, 
bellicosissimae praesertim, castris idoneus uideri non potuerit. 
at reges Parthorum — et deJiis solum hoc loco agi mihi 
uidetur — Ecbatanis per aestiuum tempus habitasse, apud 
Strabon. XI 13 inuenio, quam sententiam parua mutatione 
adhibita hic quoque effici poterit, si regentihus pro *agen- 
tibus' scribetiir. ita, pronomine 'eos' ad *regentibus' subau- 
dito, *aestiua' attributiue ad ^sedes' pertinebit. scripturam 
autem archetypi mutauerat, qui, dum 'regentibus' obiectum 
'aestiua' regere putat, 'aestiua agi', ut semper solet, dici 
uoluit. de absoluto participii 'regentibus' usu cf. 'meden- 
tium' pro 'medicorum' supra III 5, 14. 

8, 6 paucis adnotabo, in his uerbis qualemcumqiie 
uitam honesta morte pluris aestimare ablatiuum alterius 
comparationis membri ab usu Latinae linguae abhorrere 
uidcri. quippe, nisi quae pae fugerunt, in pluris, minoris 
aestimo, haheo simm, post comparatiuum semper retinetur 
qmm; itaque cum hic quoque accusatiuus 'honestam mortem' 
meliorum codicum sit scriptura et post 'uitam' facile 'quam' 
excidere potuerit, sic scribi censeo: pluris qualemcumque 
uitam qmm honestam mortem aestimantihus, 

8, 12 sq. mutanda hoc loco interpunctio sententiarum, 
quae res ne cui leuior dictu uideatur, certam compositionis 
iit iam u. iam ut uim ii neglegunt, qui sententiam inde 
incipientem hic cum superioribus coniungunt. ea enim com- 

positione, ut iam diu ante ab aliis, ueluti ab Maduigio ad 
Cic. Fin. IIII 24, 66 et Weissenborn. ad Liu. V 54, 6, 
notatum est, semper in concedendo ita Latini utebantur, ut 
aut coniunctioni *etsi' aut *etiamsi' notio eius par esset. 
hanc igitur uim particularum hic cum illa ironicae condi- 
cionis sententia 'nisi forte' cett. male congruere uideo et 
sic prope iis adimi, eandem iis redditum iri, si cum proxime 
sequentibus iungatur concessiua sententia *ut iam, — obsequi', 
quemadmodum et alibi s:\epe refutatio incipit et supra III 
5, 7 his particulis Curtius usus erat. — deinde, in loco enim 
enarrando emendandoque pergo, quod priori illi nec ante di 
posito emendatione lunianae editionis, id est, ut uidetur, 
codicis alicuius deterioris, accepta editores alterum paullo 
infra (*nec hoc imperium') sequi iubent, non talis eius nega- 
tionis in hac dictione *nec di siuerint' natura est, ut alterum 
nec requirat. nam cum a scriptoribus Latinis a Plauto 
usque ad Liuium 'ne di sirint (sinant), ne istud luppiter sirit, 
in deprecando usurpatum esset atque, si quando pro 'ne' 
substituissent 'nec', ea re cum superioribus coniungi uerba 
uoluissent, ab eo tempore, quo 'nec' pro 'ne — quidem' dici 
coeptum est, praeter illum ueterem usum, qui etiam prae- 
ualere uidetur, 'nec di sinant (sirint, patiantur)' ita scrip- 
tores utuntur, ut significetur: 'ne di quidem sinunt uel sinent, 
di quoque prohibent uel prohibebunt' ; nam coniunctiuus 
potentialis esse uidetur. hoc igitur inuenitur apud Curtium 
infra 1. X 6, 20 'nec di sierint, ut Alexandri fortuna tantique 
regis fastigium in istos umeros ruat; homines certe non 
ferent^ Senecae Controu. I 1, 17 'interogas, quam diu 
rogauerit? nec di istud patiantur, ut diu rogauerit; diutius 
tamen quam tu', ubi Bursianus et Kiesslingius sine necessitate 
et praue — interdictum enim nullum est — 'ne' pro 'nec' 
scribunt ; ibid. praef. Controu. § 9 'in hos nec [editt. 'ne'] di 
tantum <patiantur>> mali ut cadat eloquentia'. Plin. ep. 
II 2, 3 'non sum auditurus 'non eram Romae' uel 'occupatior 
eram'. illud enim nec di sinant, ut infirmior.' fortasse 
etiam in poemat. Uergil. Ciri, u. 239: (scelus infandum) 
'quod nec sinat Adrastia' ; sic enim et alii et Scaliger ; codd. 
*8init'. — itaque ut ad Curtium reuertar, si post 'condonare' 
aliud, quam quod nunc usurpant, lacunae explendae aptum 
additamentum quaeritur, sic sensui et structurae satis 

factum iri uidetur, si scribetur: — condonare possit; ego 
certe numquam hoc imperium uiuus omittam, 

9, 2 P cum Mod. et cod. Bud. magno. de 'magno 
aestimare' uide, si placet, Maduig. ad Cic. Fin. III 3, 11. 

10, 11 deteriores libri 'pergere', unde Lauer *purgare' 
recte fecit; et eius uestigium est, quod in P pr. m. scriptum 
inueni, pergare, 

10, 12 — 13, ubi et in connectendis sententiis iusta 
coniunctio adhuc desideratur et a scriptura codicum plus, 
quam necesse sit, discedi arbitror, scribendum uidetur: sub 
lujcis exortum et Nabarzanes cum Bactrianis militihus in 
uestibulo praetorii aderat, titulum solemnis officii praeferentes, 
ct Dareus signo ad eundum dato cett., una coniunctione 
addita; in quo quod Bessi nomen ante 'et Nabarzanes' cum 
editoribus addere necessarium non putaui, ille neque infra 
§ 13 CNabarzanes ceterique parricidae') nominatur et, ut cum 
conscio consilia inierat, ita ad illud tempus post socium 
aliquo modo latebat. de plurali ^praeferentes' singularem, 
sed singularem cum quodam sensu pluralis coniunctum, 
sequente, cf. III 11, 25 'ingens circa nobilium feminarum 
turba constiterat laceratis crinibus abscissaque ueste, pristini 
decoris ii\memores, reginas dominasque ueris quondam, tunc 
alienis nominibus inuocantes.' item IIII 4, 12 *magna pars 
summa tectorum obtinebat, saxa — ingerentes.' Liu. X 15, 12 
*ita L. Uolumnius de plebe cum Appio Claudio consul est 
factus, priore item consulatu inter se comparati'. 

11, 6 codd. per hanc fidem inuictam oro et obtestor, in 
nostris castris tibi tabernaculum statue, nos corporis tui 
custodes esse pafiaris, coniunctiuus ^patiaris', qui a uerbis 
'oro et obtestor' pendet, quemadmodum haec similiaque uerba 
coniunctiuum omisso *ut' saepe apud Curtium sequi, supra 
dixi, interiecto imperatiuo *statue' difficillime ad regimen 
suum refertur. reponendus igitur fortasse pro imperatiuo 
infinitiuus ^statui', quo facto ne datiuus *tibi' quidem amplius 
otiose additur. — eadem paragr. pauUo infra scribendum 
sic: nulla Bactra sunt nobis; nobis spes omnis in te, utinam 
etiam ceteris esset — ibd. § 8 quod recentissimi editores 
cum Acidalio et ante fortunam in es mutant, duplex coniunc- 
tionis 'et' usus hic peridoneus et omnis haec enuntiati pars, 
qualis in codicibiis sit, integra esse mihi uidetur. at in 

extrema sui parte sententia nitio laborat, si quidem a])ud 
participium futuri temporis uerbum substantiuum Curtius, 
in hoc uerbo praetermittendo multum intra usus Sallustii 
Tacitique terminos resistens, nusquam nisi in infinituo modo 
omittit. scripsisse igitur uidetur: in nltimo discrimine ct 
fortunae tuae et uitae hic dies aut parricidis aut tihi futnrns 
est ultimus. exciderat, ut saepe fit, *est' post — us. 

12, 9 recipienda Freinshemii coniectura tot pro 'tum' 
(ante *armatis'); nam custodes regis, ipsi uidelicet armati, 
armatis quidem pares erant, sed, quippe qui pauci essent, 
paucis, non omnibus Bactrianis. 

12, 16 P cum codicibus aliquot recentioribus : rex 
curru paullo ante uectus et deorum auspiciis a (ceteri libri 
'ac') suis honorilms cultus, loci sensu bene intellecto prin- 
ceps lunius, post eum Modius aliique ueteres ediderunt 
*deorum a suis honoribus cultus', id est, quem sui ut deum 
uenerati erant, cf. *diuini honores' IIII 7, 28, et *caelestes 
honores' X 5, 6. sed quod 'auspiciis' ut ex inepta glossa 
marginali, quemadmodum Freinshemius ait, in textum incul- 
catum omiserunt, in eo uerbo adiectiuum, quod ad 'honori- 
bus' pertineret, latere uideri poterat, fortasse amplissimis, ut 
'amplissimi honores' etiam Cic. de orat. I 232 dixit. 

13, 18 P et cod. Bud. dissipantur, quod libenter reci- 
pimus. ceteri *dissipabantur', nimirum ut uerbi tempus 
conueniat cum praecedente *petebant'* sed ut de actione 
praeteriti temporis incipiente et aliquamdiu manente *pete- 
bant' necessarium est, ita in uerbo 'dissipari', hoc est de rc 
simul incipiente et desinente, nullus imperfecti locus. 

VI 1, 20 P (post proelium apud Megalepolin) Lacedae- 
monii nihil aliud quam ut oratores mittere ad regem licerct 
geatae, ueniam defectionis praeter auctores impetauerunt, 
ceteri fere libri manu scripti *precati geatae'. in uitioso 
uerbo ^geatae' alii aliud arcani latere putauerunt, uelut 
Zumptius *Tegeatae', leepius *a rege'. sed nihil aliud esse 
uidetur quam deprauati ductus litterarum uocis pcati id est 
precati; atque hoc ipsum illum recentiorum codicum arche- 
tjrpi emendatorem, cum 'precati' in libro suo adderet, sensisse 
arbitror. sed corruptam scripturam delere oblitus mendum 
mutauit, non sustulit. 

2, 11 P et Mod: Oxyclates erat nobilis Perses, a 
Dareo capitali stipplicio destinattis cohibebatur in uinculis; 
huic liberato satrapeam Mediae adtribuit. reliqui codices 
toUendi asyndeti causa 'qui' ante 'a Dareo' inserunt, in quo 
non satis ad usum Curtii attenditur. is enim ubi nouam 
personam et antea a se non commemoratam inducit, illa 
ratione saepius utitur: primo nomen eias, cuius mentionem 
facturus est, breuiter indicatur; ueniunt deindenulla coniunc- 
tione cum proximis coniunctae una duaeue sententiae, 
quarum uerba in imperfectis ponuntur, quibus eiusdem ho- 
minis mores uitaeque condicionem scriptor depingit; denique 
sequitur enuntiatum a pronomine *is' ('hic', 'qui') incipiens, 
in quo enuntiato in perfecto tempore scriptor ad narrationem 
paulisper interruptam reuertitur. uelut VIII 2, 35 sic ora- 
tionem struit: 'nobiles iuuenes comitari eum soliti defecerant 
praeter Philippum; Lysimachi erat frater, tum primum 
adultus et, quod facile adpareret, indolis rarae; is pedes' 
cett. item III 6, 1 'erat inter nobiles medicos Philippus; 
puero comes et custos salutis datus non ut regem modo, 
sed etiam ut alumnuni eximia caritate diligebat; is non 
praeceps' cett. in eandem formam etiam illa reuocanda, 
quae sunt VIII 6, 8 'Hermolaus deflere apud Sostratum 
coepit; ex eadem cohorte erat, amore eius ardens; qui cum' 
cett., expuncto 'Sostratus' post *erat', quod quispiam ne 
'erat' ad Hermolaum referretur, addidit. simile est etiam 
VII 1, 5 — 6 asyndeton: 'Atharrias postulare coepit, ut Lyn- 
cestes Alexander exhiberetur; a duobus indicibus delatus 
tertium iam annum cohibebatur in uinculis'. 

3, 10 P omnes hi, simul terga nostra uiderint, sine- 
quentur; ceteri codd. 'sisequentur', unde leepius uiolentius 
'illos sequentur' fecit; lenius iam e scriptura P parua litte- 
rariim inuersione efficietur insequentur. et hoc etiam Hein- 
sius in notis marginalibus. 

4, 7 P quicumque dimissa essent in cauernam. ceteri 
cum mendum illud quidem apertum esset, uia autem emen- 
dandi quae esset ineunda, non inter omnes constaret, corri- 
gere conati diuersi discessere. alii enim masculino genere 
Cquicumque'), quod primum intuenti occurrQbat, decepti in 
huius formam uocem proximam 'dimissa' commutarunt, 
genere manifeste prauo usi, quippe cum quasuis res, non 

solum hominum corpora accepta rursus infra eiceret flumen. 
alii codices, uelut Flor. G et Bud., multo uerius in neutralis 
generis uestigio (*dimissa') insistendum esse uiderunt, atque 
haec ratio a Modio in membranis, quibus ille usus est, 
inuenta, unde fortasse in Flor. G. et Bud. translata erat, 
usque ad Zumptium in editionibus plerisque obtinuit. — 
paullo infra post duos excidit nomen generis animalium, 
quae in flumen proici Alexander iussit; sed scite Flor. G et 
ueteres editores tauros addebant. 

4, 8 P adhuc solus accepit, non *accipit', et sic scri- 
bendum. — ibd. § 18 expungendum uerbum alii ante sunt 
qui Maeotiam cett. namque iis, qui magnum illud mare 
Caspium quique Hyrcanium appellant, hi, qui cum Maeotide 
palude mare coniunctum esse existimant, neque recte uelut 
tertii quidam adiunguntur, quoniam non et ipsi de nomine 
disputant, neque separari ab iis possunt; nam cum utrolibet 
nomine sententia illa de maribus inter se iunctis bene 
congruit. 

ibd. § 22 freqiiens arbor faciem quercus habety cuius 
folia multo melle tinguntur, sed nisi solis ortum incolae occu- 
pauerint (an — runt?), uel modico tepore succus extinguitur, 
emendatione in sententia ^cuius folia melle tinguntur' tempus 
sudationis addendum ; quod nisi iam hic definitur, inter hanc, 
quam dixi, sententiam, ubi die nocteque sine intermissione 
succus erumpere uidetur, et proximas, ubi emanandi tempus 
multuip imminutum uidemus, magna est repugnantia. atqui 
sudationem duabus horis matutinis fieri, ex Plin. H. N. XH 
34 scimus. itaque similiter Curtius dixisse uidetur: multo 
mane melle tinguntur. ^multo mane' etiam Cic. Ep. ad 
Att. V 4, 1. 

5, 6 codd. legati erant Lacedaemoniorum missi ad 
regem, quo uicto adplicuerant se Oraecis mercede apud Persas 
militantibus. haec uerba orationi media interponuntur, ut 
quomodo Spartiatae illi, qui proxime supra commemora- 
bantur, in castra Persarum uenerint, demonstretur. de 
Sinopensibus aliquot, qui et ipsi ibi a Macedonibus reperti 
sunt, nihil additur, nisi forte hos quoque Lacedaemoniorum 
legatos fuisse putamus atque de iis etiam parentbesin illam 
dici. sed suo uidelicet ipsi munere fungebantur. itaque cum 
Sinopensium legatos eos ad Dareum uenisse Arrianus HI 24, 4 

auctor sit, ut iam sine offensione parenthesis ad utrosque 
referatur, uerbum *Lacedaemoniorum' expungamus. 

5, 12 P (in expeditione regis contra Mardos) deturbati 
ex collibm, quas (ceteri quos) occupauerant, harhari profuge- 
runt statim hanc optimi codicis scripturam quus enotanti 
mihi ueri simile uidebatur, ad femininum genus praecedens 
*collibus' ita esse accommodandum, ut fieret callihus. nam et 
hoc uerbum fere semper apud Curtium femininura esse, et 
'callibus' Mardos, montanam gentem, ad arcendum aditu 
regem non minus apte uti potaisse quam antea in sua terra 
Cilicas, de quibus III 4, 5 haec fuissent: (Arsames satrapes) 
^paucis, qui callibus praesiderent, relictis ipse retro concessit'. 
atque haec, cum Diodori Siculi uolumina ad rem comparan- 
dam reuoluissem, confirmari uidi. apud hunc enim de hac 
ipsa expeditione Alexandri XVII 76 sic est: nQoxtttaXa^ofievoi 

{ol MoiQdoi) ds rag eia^olag (nQaumtttg dxtamax^^^oig Te&agQrjTC&tcjg 

sunt Romani *calles'. nam 'calles' numquam apud Curtium 
ipsos tramites significat, sed fere idem quod *saltus': spatia 
inter iuga montium interiecta, quibus tamen saepe solis in 
montuosis locis itineribus uti licet. itaque in montanis 
populis quemadmodum *saltus' saepenumero, sic etiam 
angusta^ calles in introitu terrae sitae cum hac ui *aditus 
angusti' interdum dicuntur; uelut III 4, 4 id, quod 'angustias 
aditus occupare' dictum erat, statiin postea appellatur: 
*callibu8 praesidere'. ceterum de hac uerbi significatione 
uid. Uogel. in Fleckeisen. Annal. 1870 p. 557. 

5, 32 codd. acrior ad Uenerem feminae cupido quam 
regis, ut paucos dies suhsisteret, perpulit uerba 'quam regis', 
quae admodum absurda mihi uidentur, omitti censeo. nam 
si Amazonis cupiditas acrior erat quam Alexandri, non 
tamen ea ipsa res, ut codices uolunt, eum ad subsistendum 
adducere potuit. deinde amori, nisi mutuo, explendo ter 
decem dies non dantur. denique multa in Alexandri uita, 
uelut greges pelicum cum exercitu uecti, nuptiae cum 
Roxane praepropere actae, cum Bagoa spadone consuetudo, 
quae omnia Curtius ipse narrauit, non permittunt, ut libidinis 
etiam uehementioris rex absoluatur. — idem mendum uidetur 
esse nil 13, 8 (Alexander) Parmenionem nuper acrius, quam 
uellet^ increpitum rursUrS castigare non sustinehat, omittd. ^quam 

uellet'. Parmenio enim non asperius quam rex oellet, quippe 
cum Alexander ipse in eum inuectus esset neque id immerito 
aut tam uehementer, ut eius acerbitatis iam regem poeni- 
tere posset, nuper increpitus erat, sed acrit4^y id est sub- 
acriter. — item VIII 14, 20 codd. ergo spreto regis imperio, 
quod fere fit, ubi turbatis acrius metus quam dux imperare 
coepit. non apte uerbum *acrius' cum 4mperare' coniungitur. 
nam *acriter' imperare 'intente' uel 'enixe' significare necesse 
est, in discrimine autem et turba non minus enixe quam 
cum secundum proelium est, dux imperat, neque hoc loco, 
qua intentione dux et formido imperium exerceant, cora- 
paratur, sed utri plus in mentes potentiae sit. itaque sic 
potius exspectabamus : ^ubi turbatis formido magis quam 
dux imperare coepit'. quamquam neque ita neque aliter 
uerbum *acrius' mutare in animo est; recte enim cum *tur- 
batis' coniungetur, modo expungantur uerba 'quam dux' et 
ante *metus' addatur mentibm. uelut *acer metus' saepius 
Uergilius dixit. — eodem modo VIII 14, 45 mox donauit 
ampliore regno qmm tenuit alterum comparationis membrum 
'quam tenuit' tollendum est; nam si quodCurtium addidisset, 
'tenebat' scripsisset uel potius ^tenuerat'. proelio enim 
uictus et captus Porus ea ipsa re regnum amiserat. — iam 
VIIII 2, 14, ubi nunc est nostra quoque gloria, cum sit ex 
solido, pl/us tamen habet nominis quam operis, omittenda sunt 
^quam operis'. operis enim gloria nihil habet, sed laboris 
saepe multum et operae, quo tamen uerbo cam hac ui 
Curtius non utitur, ne quis id hoc loco usurpatum uelit. 
deinde gloria Macedonum iam famam et nomen adepta 
laborem habuerat, neque de laude iam parta aptum est 
praesens tempus. sed praetermissis duobus uerbis recte et 
facile subauditur 'quam solidi'. — postremo VIIII 4, 30 
uerba nec diutius quam respondit moratus non id, quod sensus 
flagitat: *nec diutius quam dum respondet moratus' signi- 
ficant, sed id quod ab huius loci sensu alienum est, 'aeque 
breuiter moratus quam respondit'. itaque simillime atque 
supra hic omittenda ^quam respondit' censeo. 

6, 2 codd. (Alexander) patrios mores disciplinamque 
Macedonum regum salubriter temperatam et ciuilem habitum 
uelut leuiora magnitudine sua ducens Persicae regiae par deorum 
potentiae fastigium aemulabatur. haec in Alexandrum dicuntur 

post mterfectum Dareum luxuriae et superbiae indulgentem. 
sed fastigium quidem, id est fortunam et amplitudinem 
regum Persarum iam diu sublimis eius animus aemulabatur 
et recte adfectabat, neque hanc eius uirtutem in probrum 
Curtius uertit. *fastum' regiae Persarum qued imitatus sit, 
uitio ei dat et sic eum scripsisse putamus: Persicae regiae 
parem deorum potentiae fastum aemulabatur, hoc est super- 
biam regum Persarum, quae magis deorum quam ipsorum 
opibus par et accommodatus esset. cf. comparem locum VIIII 
8, 23 *nihil ex fastu regiae adsumpserat'. 

7, 1 P extemaui non tutus modo rex sed inuictus, 
ceteri ^externa ui'. quia maius esset securum esse quam 
inuictum, id est non superatum, Uogelius et iam multo ante 
eum Ualens Acidalius ordinem uerborum 'tutus' et 'inuictus' 
immutari uoluerunt, sed si uerbo *inuictus' eadem, . quae 
fere solet, uis: 'qui superari non potest' hic quoque datur, 
uetus scriptura in hac dumtaxat re bene habet. illud autem 
non fuerat ab editoribus defendendum, quod 'externa ui 
tutus' pro *ab externa ui t.' dicitur; nam ablatiuus, qui *tuto' 
interdum recte additur, instrumenti est, quemadmodum Cur- 
tius VIII 1, 24 scripsit *tutus simulatione mortis' et VIII 
12, 8 'uel sua uirtute uel illius fide tutus'. at ille alter 
ablatiuus, qui si uerus esset, aduersus quem (quid) aliquis 
esset securus, significaret, ratione et analogia caret, et in 
Bell. Alexandrin. c. 1, 3, quo uno exemplo ablatiuus defen- 
ditur, sine dubio post ^nam' exidit *ab'. apud Cartium 
autem continuatae scriptura uoces sic dissoluendae sunt: 
externa a ui. 

ibd. § 7 scribendum uidetur: iidem inparriddium (codd. 
— o) dedisse constanter abnuit, datur enim fides in rem ali- 
quam, hoc est de ea re, quam comprobamus, facienda. 
uelut c. 11, 29 est 4n haec fides et data est et accepta' et 
IIII 1, 9 *in ea (neutr. plur.) se fidem et dare paratum et 
accipere'. parricidium autem caedes regis sui hic, ut saepe, 
uocatur. 

ibd. § 9 codd. (Dymnus orabat primum,) ut particeps 
consilii fieret; si id sustinere nonposset cett.. Freinshemius hic 
recte adnotat: 'quis Curtii gnarus dubitet eum scripsisse, si 
id non sustineret, et deinde glossam fuisse adpositam non 
posset: 8i id non sustineret, non posset unde homines 

ingeniosi uidentes, id non subsistere, fabricauerunt hanc 
lectionem, quae iam editiones obsidet'. — eiusdem generis 
mendum paullo infra c. 8, 15 esse uidetur, ubi, uerbi initi 
explicandi causa, *noui' aliquis addidit. — eadem ratione 
c. 11, 32 mendum ortum esse uidetur. nam cum ibi nunc 
sit: (Philotas timebat, ne) ipsi spoliato tantis uirihus occi- 
dendi regis caiisa non esset, in quo *causa' contra omnem 
sermonis consuetudinem pro uerbo *ratio' usurpatur, huic 
uerbo illud glossa adscriptum forsitan fuerit. cf., praeter 
ea, quae ex Cicerone Zumptius in maiore editione affert, 
Curt. III 8, 7 *trahendi uero belli uix uUam esse rationem'. 
— deinde VIII 2, 22, ubi codd. (Alexander) ruinas munimen- 
torum superegressus ad petram admouit exercitum^ cum 'super- 
egredior boni scriptores non usurpent — unum eius uerbi 
exemplum apud Roensch., Itala, p 212 uidi ex Ambrosio 
petitum — , *8uper' ad uim praepositionis, quacum 'egredior' 
componitur, explanandam additum esse censeo. certe uerbo 
'egredior' similiter usus est Caes. B. C. III 52, 2 'Germani 
munitiones nostras egressi'. 

ibid. § 17 P ipse Ceballinus ante uestibulum regiae — 
neque (ceteri 'neque enim') propius aditus ei patebat — con- 
sistit idonea est haec P scriptura, quae recipiatur, non quo 
reliquorum codicum ratio uulgari usui non bene et fortasse 
melius conueniat, sed quia illam quoque quamuis rariorem 
et ratione probari et bonis exemplis fulciri posse uideo. 
certe proxime supra c. 6, 22 eodem modo erat: *Satibarzanes 
cum duobus milibus equitum — neque plures subito con- 
trahi poterant — Bactra perfugit'. utrobique breuis paren- 
thesis est, quae ab neque incipiens eorum, quae proxima 
sententia dicta fuerant, confirmandorum causa interponitur, 
nuUa confirmatiua coniunctione, neque *nam' neque *enim', 
addita. qui igitur factum est, ut cum Cicero aliique supe- 
riores in talibus sententiis ^neque enim' posuissent, postea 
usus loquendi Romanorum eo perduceretur, ut et 'neque 
enim', quemadmodum saepius Curtius dixit, et exiguo cum 
sensus discrimine *neque' noster scribere posset? eo sermo 
Latinus illis interclusionibus ductus peruenerat, quibus Li- 
uius et Ouidius et ab eorum inde tempore scriptores saepe 
utuntur, quae a coniunctione 'et' incipientes rem continent, 
quae cum superiore enuntiato arte cohaeret eamque ad con- 

firmandam additur. his sententiis, quibus Curtius VIII 1, 4 
'et erant forte campo iunctae' et ibid. 14, 1 *et ita conue- 
nerat' usus est, illae quae a 'neque' incipiunt, quae multo 
rarius inueniuntur, uelut negatiuae respondent. ita Liuius 
VIII 18, 2, qui si rem a se commemoratam auctorum testi- 
moniis confirmari uidisset, per parenthesin addidisset 'et 
omnes auctores sunt', in re negatiua dixit *nec omnes auc- 
tores s.' similiter X 11, 10 *nec traditur causa' respondet 
'et traditur c' sed cum horum neutro locorum, minus 
tamen posteriore, 'neque enim' pro 'neque' substitui possit, 
aliquid interesse apparet, quod eiusmodi sit: sententiae a 
'nam', *enim', *neque enim' incipientes causam enuntiant; 
'et', *neque' rem accedentem, quae fulciat aut fulcire uideatur. 

ibid. in ead. paragr. P (Ceballinus opperiebatur) aliquem 
ex prima cohorte amicorum introduceretur ad regem. ceteri 
codices lacunae, quae post ^amicorum' esset, explendae causa 
alii (Mod. cum Bud.) *ut' addunt, alii *quo', in quo prae- 
positio 'a' desideratur. utrisque occurrendum est, Ceballinum 
non ipsum regem conuenire uoluisse, sed per alium coniura- 
tionem ei detegi. nam cum postea mox Philotan adisset, in- 
troitum ad regem ipse non quaerens rem totam ei mandat 
(uid. § 18). ipsi scilicet propius additus non patebat. quod 
si uerum est, scribendum: opperiens aliquem ex prima CO" 
horte amicorum, qut introduceretur ad regem, 

ibd. § 19 codd. multo inuicem de aliis rebus sermonc 
consumpto. unum haec, si recte uerba interpretamur, signi- 
ficare possunt, longum sermonem de aliis quibusdam rebus 
habitum iam uelut exhaustum esse. uerum haec enar- 
ratio in sensum totius loci non conuenit, cum illud mani- 
feste sententia ut dicatur flagitet, coUoquium Philotae cum 
rege coniuratione non commemorata ad alium sermonem in- 
utilem consumptum, hoc est totum usurpatum fuisse. quam 
sententiam si enarrando in codicum scriptura reperire co- 
neris, id difficultatis erit, quod in hoc sensu sic dictum 
oportuit *ad alias res narrandas' aut, id quod etiam Latinus 
sermo permittit, 'aliis rebus narrandis' sermonem consump- 
tum esse. si igitur codicum scriptura corrupta est, com- 
paratis iis, quae sunt c. 8, 12 Thilotan, consumpto per lu- 
dum iocumque paene toto die, grauatum esse pauca uerba 
pertinentia ad caput regis — inserere sermoni', ueri simile 

fit Gurtium ita scripsisse: multo inuicem de aliis rebus ser- 
mone die consumpto. et sequuntur in proxima paragrapho 
haec 'sub uesperam eum prodeuntem'. 

ibid. § 28 P non 'item\ sed idem, qua re Freinshemii 
coniectura identidem confirmari uidetur. 

ibid. § 31 P recte texit, non *texisset'. — deinde § 33 
P (in oratione Philotae) Ceballinum quidem scorti sefinonem 
ad se detuUsse, sed ipsum tam leui auctore nihil credidisse. 
reliqui 'auctori\ qua scriptura orationem leuiorem elegantio- 
remque fieri non nego. sed pro altera haec afferri possunt: 
V 7, 4 *ebrio scorto de tanta re ferente sententiam unus et 
alter, et ipsi mero onerati, adsentiuntur *et VII 5, 31 
'postero die occurrentibus Branchidis secum procedere iubet', 
quamquam hic codices ^Branchidas'. 

ibd. § 35 ante dexteram^ ubi coniunctio ad hanc sen- 
tentiam cum superiore connectendam apta desideratur, exci- 
disse ceterum uidetur. haec certe in eadem orationis forma 
coniunctio usurpatur c. 11, 22. 

8, 5 (in oratione Crateri ad Alexandrum) P cum mem- 
branis Modii: suasissemus, si Philotae uelles ignoscere, pate- 
reris potius ignorare eum, quantum deberet tibi, quam usque 
ad mortis metum adductum saepius de periculo suo quam de 
tuo cogitare beneficio. ceteri 'cogeres' post 'adductum' in- 
serunt, sed, opinor, addito uerbo haud difficulter structura 
et sensus carent. nam quoniam de duobus malis agitur, 
quorum minus et lenius eligendum patiendumque esse dici- 
tur, uerbam 'patiendi' non minus ad alterum quam ad prius 
orationis membrum aptum est. — idem uerbum *cogo', quod 
hic insertum esse uidimus, interpolator recentiorum codicum 
c. 9, 2 addidit; ubi aliquod uerbum excidisse apparet, sed 
neque praesens additae uocis tempus ('cogit') cum uerbo, 
inde quod pendet, ^irasceres', bene conuenit, neque Curtius 
usquam alibi 'cogo' cum 'ut' coniungit. itaque post *irascerer' 
potius fecit aut effecit addendum. 

8, 13 P Mod. aliique at enim non credidisse talia de- 
ferentibus pueris. ita scribendnm subaudiendumque infinitiui 
subiectum 'eum', id quod in pronominibus crebro apud Cur- 
tiam fit (uid. Miitzell. p. 10 b et 11 a) eoque hic facilius, 
quod idem subieCtum proximo infinitiuo 'inserere' fuerat. 
eodem modo III 8, 11 ex praecedentis infinitiui subiecto 

('regem') ad sequens infiiaitiuum ('frustrari') auditur 'eum\ 
quod autem in plerisque codicibus ^si non credidisset' pro 
'non credidisse^ est, notandum hoc librorum deprauationis 
exemplum; nam cum in aliquo uetere libro propter coniunc- 
tam scripturam *credidissetalia' infinitiuus in finitum modum 
commutatus esset, structurae absoluendae causiA iam 'si' 
additum est. postea Zumptius in his prauis fundameutis 
coniecturam locans, cum pro 'credidisset' restituisset infini- 
tiuum, 'si' in 'se' mutauit, hoc pronomen ad nullum alium 
quam Craterum referri posse oblitus, quod a sensu loci 
alienum est. 

9, 26. in loco corrupto necdum post multorum cona- 
tus emendato uideamus primum, si placet, quae sint in has 
proximas editiones receptae scripturae. Hedickius igitur, 
apud quem ita est: ducem equitatus pridie uiderant, sciehant 
regis interfuisse conuiuio: repente reum quidem, sed iam dam- 
natum^ immo uinctum intuebantur, in una re a deterioribus 
libris discessit, cum *iam' pro 'etiam' ex sententia leepii 
poneret. in qua totius loci conformatione id improbandum, 
quod Philotas eodem tempore et rens et damnatus esse 
dicitur; namque id nemo in eadem quidem causa est. in- 
serendumne igitur 'ne' ante 'reum', quod A. W. Znmptio, 
alii editori, placuit? ne ea quidem ratio uera esse potest, 
quoniam Philotas certe reus erat et tum maxime in iudi- 
cium conuentus militum Macedonum uocabatur. at si in de- 
teriorum codicum scriptura certa et firma bonae emenda- 
tionis fundamenta adhuc reperiri non potuerunt, nunc in P, 
credo, inuenientur. is in ceteris uerbis cum reliquis codici- 
bus consentiens, cum 'immo' omittit, uerbum toUit, cuius in 
oratione uiuida commotaque, si quid corrigere orator uult, 
frequens et, si quaerimas, omnis est usus, in huius loci te- 
nui dicendi genere nuUus. et quoniam librorum diuersas 
scribendi rationes uidimus, nunc ipsi emendare aggressi 
recordemur, qui sit omnis loci sensus, quo omnis emendatio 
maxime continetur. mirantur igitur milites Alexandri, Phi- 
lotan quamuis reum religatis manibus sibi produci. quippe 
apud ueteres nemo fere ingenuus, nisi qui iam condemnatus 
erat, uinciebatur, poterantque haec Philotae uincula prae- 
iudicium quoddam non iniuria uideri, quasi iam damnatus 
esset. si is sensus est, una littera mutata locus emendari 

poterit, si scribetur: repente reum quidem, sed, ut (codd. ^et') 
iam dam/natum, uinctum intuebantur. 

9, 28 P cum Bud. Flor. G Pal. 3 : neminem ad coniugem 
suam, neminem in patriam et ad parentes fuisse rediturum^ 
atque sic ex suis codicibus ueteres editores omnes. aliter 
hi recentiores, qui reliquos codices prioremque Zumptii edi- 
tionem secuti 'neminem' ante in 'patriam' omittunt. at ita 
ordo inuertendus erat, ut fieret 'neminem in patriam ad 
coniugem suam et ad parentes f. r.', neque Miitzellius, etsi 
Zumptii fidem deserere nolebat. tamen ueterem scripturam 
peraptam sibi uideri, dubitauit profiteri, quin etiam Zump- 
tius ipse, quamquam in iterata editione errore in contextu 
orationis Curtianae falsum remansit, in notis criticis aperte 
palinodian canit.*) 

9, 36 P tum rex, ^ecquid uidetis ideo etiam sermonis 
patrii Philotan teneri? solus quippe fastidit eum discere. sed 
dicat sane, utcumque ei cordi est, dum memineritis, aeque illum 
a nostro more quam sermone abhorrere\ in his extremis 
uerbis 'a' ante ^sermone' cum multis libris addere, quoniam 
uerba 'a nostro' ante prius nomen posita utrique e^sent 
communia, nihil esse necesse, Mufzellius intellexit idque 
recte disputauit. itaque hic in optimi libri auctoritate mane- 
mus; sed in superioribus cum uitiosum esset 4deo', plerique 
codices *adeo — taedere' pro *ideo — teneri' scripserunt, 
quae correctio admodum otioso 'adeo' laborat; unus uero 
Flor. G cum Budensi suo lenius etiam agentes, dum 'teneri' 
retinent, 'ideo' in odio mutauerunt. quod recte factum esse 
uidetur. facile enim 'odio — teneri' et similis Curtii locus 
III 2, 15 'studio teneri' tuetur et frequens Latini sermonis 
usus, quo affectus homines tenere bominesque illis teneri 
dicuntur. Oodio — teneri' etiam Modii membr., si ex docti 
uiri silentio tuto concludere licet). 

Sequatur bunc locum alius, ubi item archetypi codicis 
scriptura, in P paullum a uera deprauata, recte in Flor. G 



*) ibd. in ead. paragr. in uerbis uelut truncum corpus dempto capite 
sine spiritUj sine nomine, dliena terra ludibrium hosUs futuros 
aperta est imitatio nobilis Uergilii loci, qui est Aeneid. II 557 sq. 

iacet ingens littore truncus, 
auolsumque umeris eaput et sine nomine corpus. 

et Bud. et Modii membran. seruata est, in libris Zumptianis 
male corrigitur. namque c. 10, 9 Haimus praue sed, ut 
solet, nihil ipse consulto immutans, haec scripsit Dymrms 
sane et uiuet adhuc et uelut mihi parcere. hic facili et, ut 
arbitror, uera coniectura effici potest, quemadmodum praeter 
Mod. in illo codicum pari factum est: D. sane et uiuat adJvuc 
et uelit mihi parcere, hoc est, 'sed fingite iam Dymnum 
adhuc uiuum mihi socio coniurationis parcere uelle'. his 
uerbis igitur aliquid simile ei, quod rex accusator supra c. 
9, 16 contenderat, uerum esse Philotas ponit. nam ipsum 
illud, quod Alexander dixerat, Dymnum antea consulto Nico- 
machum Philotae nomen celasse, quia id tum absurdum 
futurum fuisse ipse demonstrauit (§ 7), iam concedere non 
uult. —- atque de hac scribendi ratione, quam commenda- 
uimus, consentiebant olim omnes editores, quoad Zumptius 
aliam ex suis libris sumpsit 'Dymnus sane et uiueret adhuc 
et uelut mihi parceret', in qua imperfecta soloeca uidentur. 
quando enim nisi in obliqua oratione ex praeterito pendente 
'sane' cum imperfecto coniunctiui coniungitur? 

10, 7 P non enim detecto facinore nomen meum praeterit, 
ut possit uideri sodo peperdsse. ceteri praeter Flor. G. 
'posset', uniuersi autem *praeteriit'. et hoc quidem in uerbo 
praeteritum necessarium est, quod tamen, cum sequens sen- 
tentia consecutiua sit, huius uerbum secum trahere non est 
necesse. illud enim Philotas dicit, non detecto facinore 
nomen suum Dymnnm praetermisisse, ut iam' possit uideri 
conscio parcere uoluisse. in quo posterior enuntiatio non 
ad negationem 'non detecto f. nomen praeteriit', sed ad 
'detecto f. nomen praeteriit' refertur, ut hoc significetur : non 
enim re patefacta nomen meum celauit; nam si tum demum 
praeteriisset, poterat uideri conscio pepercisse. de hoc usu, 
quo consecutiua sententia negatiuam sequens non ad nega- 
tionem, sed ad eam, quae hac detrdcta restat, partem per- 
tinet, iam Maduig. ad Cic. Fin. IIII 77 breuiter disputauit, 
Cic. de Fat. 44 conferens. his addo, quae partim ipse 
subinde coUegi, partim Siesbyeus, qua est liberalitate, mihi 
subministrauit: Plaut. Capt. 595 'crucior lapidem non habere 
me, ut illi mastigiae cerebrum excutiam*, quamquam hic 
quidem *ut' finalis uideri potest; item Poenul. V 4, 115 — 6 
^o Apella, Zeuxis pictor, cur numerod estis mortui, hinc 

exemplum ut pingeretis?' ubi 'ut' refertur ad id, quod ex 
*mortui' sumitur, *uiui'. Cic. Acad. pr. II 92 *rerum natura 
nuUam nobis dedit cognitionem finium, ut uUa in re statuere 
possimus, quatenus', ubi praesens tempus post praeteritum 
illud 'possit' apud Curtium tuetur. id. de Leg. Agr. II G6 
*cur eos non definis neque nominas, ut saltem deliberare 
plebes Romana possit'. CatulL 64, 137 *tibi nulla fuit cle- 
metitia praesto, iumite ut nostri uellet miserescere pectus?' 
Liu. XXIII 5, 5 *quid enim nobis ad Cannas relictum est, ut, 
quia aliquid habeamus, id, quod deest, expleri ab sociis 
uelimus?' ibd. § 11 'non cum Etrusco aut Samnite res est, 
ut, quod a nobis ablatum sit, in Italia tamen imperium 
maneat'. fd. XXXI 7, 11 'nec Tarentini modo oraque illa 
Italiae, quam maiorem Graeciam uocant, ut linguam, ut 
nomen secutos crederes, sed Lucanus et Bruttius et Samnis 
ab nobis defecerunt'. Plin. Paneg. 7 'non enim seruulis tuis 
dominum, ut possis esse contentus quasi necessario herede, 
sed principem ciuibus daturus es imperator'. Tac. Hist. I 38 
*rapta statim arma, sine more et ordine militiae, ut prae- 
torianus aut legionarius insignibus suis distingueretur'. apud 
Curtium ipsum supra IIII 10, 29 erat 'quem tuorum propie- 
quorum necaui, ut hanc uicem redderes saeuitiae meae'; 
quamquam ibi ex coniectura addebatur 'redderes'. 

10, 11 P pr. m. puertendumy id est praeuertendum^ 
quod etiam apud Modium et in 6ud., sed in hoc codice 
deprauatum in praepositione ('peruertendum'), inuenitur. in 
P postea p prope eraso secunda manus ceterorum codicum 
're' substituit. .sed 'reditus' notionem sensus non recipit, et 
'praeuertendum' bene defendit ipsius Curtii locus VII 1, 26 
'proinde ad id praeuertar, propter quod rei sumus'. utro- 
bique uerbum in transgressione ad id, quod caput orationis 
est, positum significat oraissa alia re aliquo potius uerti. cf. 
etiam VI 6, 21 *ad Satibarzanen opprimendum praeuerti op- 
timum ratus'. 

10, 20 codd. CebalUnus ipse tolli de medio nuUoque 
negotio potuit. denique post delatum indidum opperiturus 
eram? duplex mendum est. nam et ante 'opperit. eram' 
pronomen interrogatiuum deest, et in superiore uersu, si 
leuis structura futura est, 'que' remouere necesse erit. huic 
igitur duplici desiderio, si 'que' ia quae mutatum in iuferiorem 

uersum ante 'opperiturus' transferetur, satisfiet. (quod in P 
'operiturus' est, in optimo codice id uerbum ita etiam III 
12, 9 et VIII 12, 5 scribitur.) eodem emendandi genere 
etiam VII 1, 34 utar; ubi cum in libris manu scriptis sit 
omnino duos (equos) ipse hdbebam; quos cum uellet abducere 
Jiomo superbissimuSy certe iniquissime (P 'iniquissimi') nisi 
pedcs militare uellem, retinere cogebar, trahendum fortasse in 
superiorem uersum *iniquissime', ut fiat quos iniquissime 
cum uellet abducere homo superbissimus, certe nisi pedes cett. 
item VIII 10, 35 P: quippe appellata regina est, et credidere 
quid amplius (ceteri 'quidam plus') formae quam miserationi 
datum; puero quoque certe postea ex ea utcumque genito Alex- 
andro fuit nomen. primum quidam amplius, quemadmodum 
in Flor. F esse dicitur, scribendum uidetur, deinde post 
'amplius' fortasse 'quoque' ex proximo uersu sumptum collo- 
candum. — nescio an eodem modo etiam IIII 7, 26 emendare 
liceat, ubi in codd. ita est: (Alexander in oraculo Hammonis) 
consuluit deinde, an totius orbis imperinm fatis sibi desti- 
naret pater aeque in adulationem composifus terrarum omniuni 
rectorem fore ostendit. uerbum *pater' editores alii alio 
trahunt, neque fere uUius eorum ratio proximo probatur. 
neque id mirum. qui enim priori sententiae ('an totius — 
destinaret') adnectunt, subiecto sequentis, nisi uiolenter 
'uates' additur, carent. qui autem huic posteriori enuntiato 
uerbum uindicant, iis Curtium haec uana oracula, ut par 
erat, non loui sed sacerdoti templi attribuere, recte occurri 
potest. exciderat fortasse ppst *compositus' uerbum ^uates', 
quod postea in uersum superiorem acceptupa quispiam in 
'fatis' mutauit, quae mutatio facillima fuit, si nominatiui 
forma 'uatis', quae Cic. de Diuin. II 5, 12 et 13 et alibi 
quoque ex bonis codicibus enotatur, hic in archetypo codice 
erat. ita igitur scribendum est: consuluit deinde, an totius 
orbis imperium sibi destinaret pater. aeque^ scil. ut antea, in 
adulationem compositus uates cett. 

10, 35 P cum ed. Modii et Pal. 3 ego ipse quotiens, 
quae audieram, detuli et cum ludibrio credulitatis repulsus 
sum? ceteri omittunt et. — uersu infra inde uulgo: et, cum 
indicamus, inuisi et, cum tacemus, suspecti sumus. pro 'iuuisi' 
Melchior Freinshemius 'inrisi' scribendum censuit, frater 
loannes, si quis participium sperneret, inrisui, nomen pro 

participio. 'firmatur autem inrisui — ipsius enim lo. 
Freinshemii uerbi utor — , fere simile loco Plin. H. N. XXII 
15 plerisque dicentis ultro etiam inrisui sumus [et Caes. B. C. 
n 15 suam uirtutem inrisui fore]. Nam ineptam diligentiam 
contemptus potius sequitur quam simultas. Uolunt hoc et 
praecedentia : cum ludibrio credulitatis repulsus sum. Sic 
supra VI 7, 33 ait ue^itum ne iurgium inter amatorem et 
exolePum non sine risu detulissef, si, id quod ego quoque 
fieri censeo, accipitur inrisui^ adiectiuus et datiuus eflfectus, 
quem uocant, copulatiue coniunguntur, uelut Sall. lug. 98 
'facilja uisu maguoque hortamento erant'. 

11, 6 uulgo: (Philotan) nunc ad oraculum mittere, dum 
pater eius sollicitetur, qui praesit in Media. sed quoniam 
Parmenio, Philotae pater, non modo conscius sed etiam prin- 
ceps coniurationis esse a rege arguebatur (uid. c. 9, 4 Tar- 
menio ducem se tanto sceleri praebuit'; ibd. §13; c. 10, 30), 
non ueri simile est, Bolonem, cuius haec oratio est, quoniam 
cum rege contra Philotan faceret, Parmenioneni ad idtempus 
prorsus exsortem consilii iudicasse. itaque ille, qui, si hoc 
iudicium dilatum esset, ne interim pro Philota sollicitaretur, 
Bolon timebat, is non Parmenio fuit, quippe iam particeps 
sceleris, sed exercitus, cui ille tum in Media praeerat. 
quae cum ita sint, Parisini scriptura sollicitet pro — etur 
animam aduertat aportet, qua recepta lenique emendatione 
'qui' in 'quis' mutato, haec efficientur: dum pater eius solli- 
ticetf quis praesit in Media, — admonet nos rerum simili- 
tudo, ut hic adnotemUs, idem mendum infra VII 2, 7 esse 
uideri; ubi, cum in P qui pro ^quibus' sit, addenda ad *qui' 
littera s, quae intercidit ante 'studia'. in Bud. est *quin studia'. 

11, 8 codd. tum uero uniuersa contio accensa est, si 
accendendi uerbo Curtius usus esset, addito aut ablatiuo, 
uelut *ira', aut praepositione cum nomine, u. 'in Philotan', quo 
animi motu contio commoueretur, ei definiendum fuit. uarie 
enim accendimur, cupiditate, odio, indignitate, neque simpli- 
citer 'accendi' pro *ira accendi' usurpatur. emendandum hic 
exigua mutatione, ut fiat assensa, huic compar est locus 
VII 2, 2 'at haec elocuto uniuersa contio assensa est'. 

II, 15 P et Mod. tum (ceteri *dum') corripitur, et dum 
obligantur oculi, dum uestis exuitur, deos patrios, gentium 
iura nequiquam apud surdas aures inuocabat. huic scripturae 

probabilitatem Zumptius abiudicare, sed frustra. credo, co- 
natus est. nam nihil hac aut ad structuram concinnius aut 
ad sensum uerius est. at ea, quam ipse sequitur, qua, uerbo 
'tum' in 'dum' mutato, *et' post 'corripitur' omittitur, leuem 
sententiarum coniunctionem, quae per 'tum' fit, male toUit. 
11, 27 cum Mod. et codd. Flor. G Bud. Uoss. 2 etiam 

« 

P super pro ceterorum 'supra' recte seruauit. 

11, 34 codd. iUi conlocuti satis quaesitum uideri ad 
regem reuertuntur. quoniam 'coUoqui' cum infinitiuo (acc. c. 
infin.) neque alibi coniungitur neque nisi durissime iungi 
posse uidetur — et hoc iam Mutzellius disputauit — , quae- 
rendum pro 'reuertuntur' uerbum, quod infinitiuum *uideri' 
regat. oflfert igitur sese referunt, quod cum uolgari uitio in 
'reuerunt' abisset, *reuertuntur' corrigendo factum est. 

11, 37 P Calix uox sanguis defecerat, et Macedones 
Philotan inquinare innoxios uelle suspicdbantur. haec cum 
corrupta essent, prima uerba uetus interpolator in aliquo 
codice ita immutauit, ut fieret: *Calin uox sanguisque de- 
fecerant', quod deinde recentiores libri omnes receperunt. sed 
proxima *et Macedones Philotan inquinare inuoxios uelle suspi- 
cabantur', quia copulatiue adiunguntur, ostendunt, C^lin nul- 
lum malae conscientiae signum ad id tempus dedisse. atqui is, 
quem post intentatum crimen statim et uox et sanguis defi- 
ciunt, certe dat. de integro igitur scriptura Parisini, id est 
archetypi codicis tractanda est, si qua probabilis emendatio 
inde erui possit; et ueri similis haec uidetur: Calin uix 
sanguis defecerat. Calis audito crimin^ uix metu expalluerat 
et ea ipsa re rectam conscientiam commilitonibus iam prope 
probauerat. exstitit autem mendum, quale nunc est, ex hac 

iz 

uetustioris uitii emendatione Calinuox. 

ibd. § 38 codd. omnes ergo a Nicomacho nondnati more 
patrio dato signo saxis obruerunt. duo uitia in his uerbis 
agnoscere necesse est, alterum structurae, quoniam aut 'nomi- 
natos' pro — ati aut 'obruti sunt' pro — erunt scribendum 
erat, alterum rei. nam, ut Acidalius ait, neque omnes, qui 
primum a Dymno Nicomacho, deinde ab hoc per Ceballinum 
regi indicati fuerant, Demetrius, Peucolaus, Nicanor, Aphoe- 
betus, loecus, Dioxenus, Archepolis, Amyntas lapidibus iam 
cooperiuntur, neque rursus ii tantum. primum nou omnes. 

impunis enim Amyntas, qui, si quidem idem est, proximo 
libro (VII 1, 10 — 2, 10) causam pro se dicit et absoluitur, 
et Peucolaus, qui postea (VII 10, 10) Sogdianis praeficitur. 
iam non illi tantum, qui a Nicomacho nominati erant, 
obruuntur; nam etiam Philotas ipse et Calis. adde, quod si 
unus de se confitetur, non continuo neque idcirco Cergo') 
ceteri rei noxii sunt. cum haec igitur omnia in unum con- 
gruant, uerba ^a Nicomacho nominati' expungenda esse uiden- 
tur. iam 'omnes' recte sunt Philotas et Demetrius et Calis; 
ceteris rex, quia argumeuta deerant, ignouit. 

11, 40 P itaque anceps quaestio fuit: dum infitiatus 
est facinus, cmdeliter torqueri uidebatur, post confessionem 
etiam Philotas amicorum misencordiam meruit, — ex quo 
recentiorum Curtii codicum scriptura, quae est uel *neque 
Philotas amicorum misericordiam meruit' uel cum paruo 
discrimine magis uerborum quam sensus 'ne Ph. quidem 
amicorum m. m.', semel legentibus persuasit, post confes- 
sionem Philotae extortam grauem eius sortem iam ne apud 
amicos quidem misericordiam concitasse, hanc persuasionem 
nemo euellere potuit, neque codex Bongarsianus prior, qui 
a Freinshemianae editionis tempore notus est, neque Pari- 
sinus, post cuius scripturam enotatam iam saepius Curtii 
opus editum est. atqui cui, ut ipse dicit (c. 11, 21 et VII 
2, 34), uerone au mendacio Philotas liberare se a cruciato 
uoluerit, anceps coniectura uidetur, qui tormentorum adhibi- 
tos terrores aperte improbat, qui omnes milites paullo post 
supplicium sumptum interfecti miseritos esse auctor est (VII 
1, 1), eum multo magis est consentaneum hoc loco, quem 
tractamus, id est statim post caedem, dicere, ut P uult, Phi- 
lotan propter crudelem quaestionem, ut amicos sui misereret, 
etiam post confessionem meruisse, quam omnem necato 
misericordiam denegare. Parisini igitur scriptura ut recipi- 
atur censeo. ceterum sic locus duo habere uidetur, quae 
ut enarrem et exemplis fulciam, forsitan quispiam flagi- 
tauerit. ac primum quod quaestio 'anceps' Alexandro fuisse 
dicitur, uerbum anceps, ut non raro alibi, uim uocis 'peri- 
culosr stringit, et sic etiam VIII 14, 16, 'anceps genus 
aoxilii', uox usurpatur. alterum est, quod 'etiam' post uerba 
*po8t confessionem', ad quae pertinet, locatur; quod ideo 
factum est, quia ea uerba, in quae summa uis orationis 

incumberet, primo enuntiati loco ponenda erant. item supra 
c. 8, 11 erat 'simulasse etiam'; et VII 1, 20 ^habitum etiam'; 
VIII 14, 12 *capitis etiam'. plura ex aliis scriptoribus affert 
Hand. Tursell. II p. 547 sq. — quamquam cum reliqua 
Parisini scriptura uera esse uideatur, unum tamen eius 
mutare necesse est. nam Thilotas', quod nomen trium sen- 
tentiarum commune subiectum est, in tertia demum contra 
omnem bonum usum ponitur, et quo minus ea ratio hic 
ueri similis sit, in duabus prioribus subaudiri non potest, 
quoniam in iis, quae has praecedunt, de Parmenione et 
Pbilota communiter, non de solo Philota agitur. haec igitur 
menda, quam primus Acidalius, deinde Bongarsius et nuper 
Aruoldus Hugius (Mus. Rhen. XX p. 128) notauerunt, facile 
ita tolli posse uidetur, si uerbum Thilotas' in superiorem 
uersum — nimirum adscriptum aliquando inter uersus fuit 
— tractum post *infitialus' ponitur; cuius uerborum ordinis 
('infitiatus Philotas est facinus') ex Curtio nonnulla exempla 
Mutzell.ad VIII 1, 6 coUegit. 

VII 1, 9 P et 2 class. ueteresque editiones proxime 
(ceteri 'proximi') adstiterant, et si § 14 'proxime sequebantur' 
scribitur, et hic aduerbium recipi potest et debet. sed haud 
scio an recte adiectiuum ei substituatur. 

1, 28 P huius nobis pericuUs causas, unde recentiorr. 
alii *periculi es causa', alii uelut Bud. et Mod. *periculi 
causa es' fecerunt, utrumque bene. sed praeterquam quod 
consensum Mod. et 2 dass. propter seruata illic interdum 
boni ueteris codicis uestigia libentius quam ceteros codices 
sequor, in hoc ordine 'causa es' paullp maior orationis uis, 
quae cum uerbis Amyntae hic liberrimis apte conueniat, 
esse uidetur. 

2, 2 P et Bud. atque ille sane territu^s, id quidem 
corrupte, quoniam ex cetera oratione Polemonis apparet, 
eum uel maxime tum intrepidum fuisse. sed quod deteriores 
codd. ideo 'interritu«' scripserunt, usus Curtii immemores 
sunt, apud quem, ubi *sane' affirmatiua cum ui adiectiuo 
adiungitur, si accessit negatio, semper *haud sane' est. hic 
quoque igitur eum scripsisse ueri simile est 'atque ille 
haud sane territus\ ('haud sane territus' etiam V 11, 8 et 
VI 7, 33.) 

2, 7 P ille peccasse sese, sed grauius in fratres qmm 
in semetipsum fatehatur. ceteri 'peccasse se'. recipienda ex 
optimo codice plenius sonans forma, qua€ exeunti enuntiato 
aptissima est; et illic eam crebro usurpari, docet Neue, 
Formenlehre ^ II p. 183. simul *sed' in *et' mutandum esse 
moneo; copulatiuam enim coniunctionem sensus requirit. 

ibd. codd. una uox erat, pari emissa consensu, ut insonti- 
hus et fortihus uiris parceret, scribd. parceretur; nam ad 
actiuam formam Polemonem, qui proxime commemoratus 
esset, subiectum intellegere prope necesse erat. uerum hoc 
dubium non erat, quin ille sibi ipse parceret. neque rex, 
quod nomen hic ut interdum alibi apud Curtium dure sub- 
audiri quispiam putauerit, — et addit post 'parceret' cod. 
Pal. 1 — , sed exercitus de capitalibus rebus iudicabat; uid. 
VI 8, 25. — infra § 28 codd. et armigeri, qui ad aditum 
nemoris adstiterant cett. haec quoniam superioribus oppo- 
nuntur — seditio enim militum ducum concordiae opponitur — , 
pro 'et' desideratur coniunctio at, 

2, 32 uulgo: diu id negatum est Cleandri metu^ ne 
offenderet regem. P Cleandro, ablatiuo causae et in hoc 
Tierbu 'metu' et in similibus scriptorem frequenter usum 
esse, recte dixit Miitzell. ad IIII 3, 18 et hoc ipsum ex- 
emplum attulit. sed quod hic genetiuus possessiuus additur, 
qua re subiectum uerbi aliud atque ablatiui fit, et inusi- 
tatam structuram reddit et duram. uerum tamen, quamdiu 
in eam scripturam consentire codices dicebantur, utcumque 
tuhmus. nunc cum in P Cleandro repertum sit, scripsisse 
Gurtium putandum est Cleandro metuente, ceterum iam Mo- 
dius in Notis, p. 122: 'Cleandri metu) non uideo, cur hoc 
probum non sit. membranae tamen constanter retinent, 
Gleandro metuente\ 

ibd. § 36 codd. fere iidem erant, quos alioqui rex hahuerat 
inuisos. neque alibi 4nuisum aliquem habeo' dici uidetur 
et, si quidem nondum odimus, quem suspectum habemus, 
nimium est uerbum inuisi. uerum erit, opinor, infidos, qua 
emendatione recepta ^habuerat' iam 'existimauerat' signifi- 
cabit. litterae autem f cum u commutatae, quod mendi 
genus non rarum est, exemplum supra p. 62 attuli. — pergunt 
post paruum interuallum de eadem re sic codices: dliis 
grauis erat, plerisque non ingrata militia, ita et agentium 

gratias et querentium litterae (a rege) exceptae sunt, et qui 
forte taedium laboris per litteras erant questi, hanc seorsus 
cohortem a ceteris tendere ignominae causa iuhet. offenderat 
in his uerbis iam nobilis ille uir, cui ex criticis Curtianis 
plurimum fortasse acuminis fuit, Ualens Acidalius, et post 
eum omnes deinceps qui Curtium ediderunt. quorum uarias 
disputationes emendationesque quoniam persequi longum est, 
uideamus strictim, quare . et illis et nobis litura stili locus 
egere uideatur. prima igitur offensio in 'agentium gratias' 
est. nam militia qiiibus *non ingrata' est, iis non adeo est 
grata, ut etiam gratias agani. neque si 'non ingratus' idem 
esset quod 'gratissimus'^ tamen *agentium gratias' non soloece 
hic pro ^gratiam sese habere dicentium' usurparetur. quippe 
propter militiam grates regi soli agi poterant; atqui non 
huic^ sed necessariis suis amicisque ii, quorum litterae a rege 
excipiebantur, scribebant. deinde siue in militia siue alibi 
non taedium laboris ignaui queruntur, sed taedio laboris de 
grauitate muneris. denique in coniungendis sententiis enun- 
tiatio 'et qui forte — erant questi' ab editoribus plerumque 
ad sequentia non recte trahi mihi uidetur. neque enim 
post exceptas litteras, quas se aperaisse rex sine dubio 
semper occultabat, sed post mortem Parmenionis ex iis, qui 
tum palam de rege questi erant, seditiosorum cohortem fieri 
iussit. — earum rerum ea medela mihi esse uidetur, ut sen- 
tentia 'ita et agentium gratias et querentium litterae ex- 
ceptae sunt' emblema interpolatorum iudicetur, cetera deinde 
paucis mutatis ita coniungantur: plerisque non ingrata militia^ 
ctsi forte taedio Idboris per litteras erant questi. hanc seorstis 
cohortem cett. 'plerisque' est *permultis', quemadmodum in 
simili structura III 8, 26 est: 'alii in iugum montis euase- 
rant, equos plerique frenabant'; neque enim maior pars mili- 
tum equites erant. 

3, 5 P nullo commercio uolantem \ utuos usus, fortasse 
uerum erit: uolgante mutuos; nam commercium usus gen- 
tium commutat et uolgat. deteriores codices ^uolantem' in 
*uolentem' infeliciter mutauerunt, unde Acidalium deficiente 
certo fundamento nihil melius quam 'colentem' struere 
potuisse, nemo mirabitur. 

3, 8 admodum confuse in codd. est: quia sterilis est 
terra materia, in nudo etiam monte dorso, usque ad summum 

aedificiorum fastigium eodem laterculo utuntur, scribendum 

fuit: nudo etiam in dorso monte, id est in perpetuo montis 

iugo, quod, etiamsi latera nuda sunt, tamen plerumque siluo- 

sum est. similem in modum confusa erant uerba supra IIII 

8, 15, ubi in P et l class. ^bello utrumque (Zumptiani 

'utrimque') in regem conuerso' erat pro eo, quod iam Modii 

codd. fortasse, certe Bud. cod. restituit, 'in bellum utrbque 

rege conuerso'. nimirum error memoriae fuit, qui mendi 

causa erat. similiter IIII 7, 30 librarius lapsus est; nam 

cum hodie in codd. sit louis igitur filium se non solum appel- 

lari passus est, sed etiam iussit, uerba in hunc ordinem 

reponenda sunt se appellari non solum passus est, sed etiam 

iussit, permissioni enim uoluntas ut maius opponitur, non 

uoluntas nomini. eodem modo VII 7, 3 pro (Scythia) ut 

quidam credidere, non finitima (Sarmatarum), sed pars est 

emendandum necessario non, ut quidam credidere, finitima, 

sed cett. nam ea similitudinis uelut negatio, quam structura 

continet, particula negatiua ante comparatiuam coniunctionem 

ponenda fit. uelut Curtius VII 8, 9 'non, ut ceteris bar- 

baris' et VIII 9^ 36 'non, ut plerique'. — duplex etiam men- 

duM est VI 6, 5, ubi codd. et ille se quidem spolia Persarum 

gestare dicebat, sed cum illis quoque mores induerat in qui- 

bus 'quidem' non ad pronomen reflexiuum 'se' pertinet, sed 

ad praedicatum, quod ubi fit, raro huic particulam Curtius 

adiungit, plerumque, ut ceteri, subiectum pronominale, cui 

*quidem' adhaereat, addit. itaque cum hoc loco 'ille' parti- 

culae sustinendae gratiae inseritur, Curtium huic pronomini 

'quidem' subiecisse scripsisseque ille quidem se opinari licet. 

sequitur hoc mendum proximo uersu alterum compar, ubi, 

nisi forte 'quoque' ante nomen suum poni posse credimus, 

scribendum cum illis mores quoque. spoliis enim mores ut 

grauius deprauationis indicium adduntur. eadem de causa 

VIII 9, 20 pro UUos locorum quoque' sic emendandum, illos 

quoque locorum. ille enim sensus est: sicut ubique, ita apud 

Indos quoque terrarum situs hominum mores format. 

postremo III 1, 6, cum facilis in urbem introitus defensorum 

arcis pertinaciae opponatur, pro 'Alexander quidem urbem 

(intrat)' 'transpositione uerborum ita corrigendum, id quod 

iam Siesbyeus fecit, A. urbem quidem. 

5* 

3, 10 uulgo: uites et ariores, si qme in tanto terrae 
rigore durare potuerunt, obruunt: penitus hieme defossae latent. 
delendum hic uerb. 'obruunt', quod nimis uniuerse, non 
definito tempore, dicitur; nam hieme tantum arbores uites- 
que condebantur. — infra § 11 codd. ohscma caeli uerius 
umhra quam lux nocti similis premit terram, uix ut cett. 
omittenda uerb. 'premit terram'. moleste enim ex initio 
paragraphi ('premunt terram') repetuntur, neque lux quam- 
uis obscura. terram premere, id est occultare potest. 
addidit fortasse, cui uerbum deesse uidebatur; sed addita- 
mento non eget locus, facile enim subauditur *est'. — ibd. 
§ 16 P et 2 class. ut corporibus eorum parceretur, orantes. 
ceteri manifesta interpolatione 'ipsorum' pro 'eorum', qua 
opus non est; nam genetiuo demonstratiui pronominis pro 
reflexiuo scriptores interdum utuntur, uid. Draeger. Hist. 
Synt. I 57 sqq. 

4, 12 P, id est archetypus codex: regnum insigne. 
inde plerique libri 'regum i.' eflfecerunt, Flor. G tamen et 
Bud., in quibus aliquanto plus auctoritatis est, regium i. in 
re parui momenti secundum usum Curtii aijt 'regni insigne^ 
aut, id quod etiam saepius inuenias et hic quoque in uett. 
edd. est, regium i. — ibd. § 37 P adiuuet, quod potius in 
adiuuat quam cum ceteris codd. in 'adiuuit' uertendum. 
nam et proxime praecedens et sequens uerbum in praesenti 
tempore sunt. 

5, 10 codd. occurerent. hoc uerbum neque de patri- 
bus filiis subuenientibus et ad opem ferendam festinantibus 
aptum est, et moleste post duorum uersuum interuallum 
repetitur. scribetur rectius succurrerent. — ibd. § 20 aulgo 
mdlis meritis perfidia mitigari potest, quae tamen iam minus 
in eo (Spitamene, Bessi proditore) inuisa esse poterat, quia 
nihil ulli nefastum in JBessum — uidebatur, uerbum *iam', 
quod Zumptius cum Mutzellio haud scio an magis casu 
quam consulto omiserunt, sensus recipere non uidetur, nisi 
sequens uerbum 'poterat' in futurum tempus *poterit' muta- 
tur, ut illud dicatur, nobis nunc scelus Spitamenis minus 
inuisum esse posse. deinde pro *nefastum' in P et quibus- 
dam aliis est nefas tum, quod libenti animo recipto. quis 
enim *nefastam' pro 'nefariam' proditionem Latine usurpauit? 
at in P scriptura et 'tum' bene superioris sententiae 'iam' 

opponitur, et 'nefas' in praedicato locatur uelut IIII 10, 17 
*nihil nefas esse auaritiae' et Cic. Milon. 27, 73 'cui nihil 
umquam nefas fuit'. — proxima deinde paragr. ineunte (21) 
pro *namque' substituendum iantque; nam causalis coniunc- 
tionis nullus hic aptus sensus est. 

5, 23 (Bessus) auidus explendi mpplicii adduci eos 
iubet quoniam 'expl.ere supplicium' de sumenda poena capi- 
tali aliunde incognitum est, quaerendum, sitne uerbi 'explere' 
ea uis, ut uerbi, quod de hac re solemne est ('sumo'), apte 
hic uice fuDgatur. non esse arbitror; nam cum 'animum 
supplicio alicuius explere' recte dici possit, ipsum 'explere 
supplicium' non aliter nisi de poena iucepta finienda per- 
ficiendaque intellegimus, quod ab hoc loco abhorret. sed 
parata est emeudatio ex ipsius Curtii usu petita, expefendi; 
nam VIII 7, 6 sic inuenio 'inuicem miserorum uteris mani- 
bus ad expetenda supplicia', in quo usu Liuianum Curtius 
imitatus esse uidetur; is enim XXVI 13, 13 dixit: 'auiditas 
supplicii expetendi'. 

5, 26 P recte adkuc, non 'adhunc'. — infra § 30 codd. 
proditis ergo, siue iniuriae siue originis meminisse maUent^ 
liherum de Branchidis permittit arbitrium, at non ipsi illi 
Milesii, qui tum 'ip exercitu Alexandri militabant, sed maiores 
eorum ante plura saecula proditi fuerant ac ne illi quidem, 
si quaeritnus, sed thensauri templi a Branchidis custoditi. 
scribendum igitur fortasse productis; namque Milesios rex 
ad se adduci iusserat; uid. § 29. — ibd. § 39 Bongarsius 
pro codicum scriptura 'usurpare' malebat uswrpasse, quod 
praesenti Bessi condicioui, qui iamdudum captiuus non am- 
plius regium Domen usurpabat, aptius esse, ei Freinshemio- 
que assentiendum. 

6, 24 codd. Imud qppidanis consilium defectionis adpro- 
bantibus. ueri simile est, post 'haud' excidisse sane. duo 
enim in uetere scriptura a grammatico notentur oportet. 
alterum est locus negationis 'haud', quae a uoce sua, quam 
negat, — hic 'adprobantibus' — , nuUo umquam alibi inter- 
uallo separatur, quod idem saepius in 'haud sane' fit; uelut 
apud Curtium initio operis III 1, 14 est: *(currus) haud 
sane a uilioribus uulgatisque usu abhorrens'; cf. 3, 23. 
alterum est, quod 'haud' ad uerbum sententiae pertinet; id 
enim Curtius semel in 'haud dubito' fecit — et dixit adeo 

saepe 'haud dubie', ut procliue esset 'haud' cum uerbo 
quoque dubitandi coniungere — in aliis autem uerbis 
numquam. 

7, 4 in P Mod. 2 class. deest et ante Tanain, et 
recte quidem abest; nam Tanais et Bactra eiusdem regio- 
nis sunt. 

7, 8 (Alexander) ad superstitionem, humanarum men- 
tium ludibria, reuolutus, ita uulgo editores, et sine dubio 
recte ex emendatione, siue illa lunii siue Palmorii fuit, 
'mentium' pro codiculn ^gentium' restituitur. secus mihi uide- 
tar — nam quamuis exiguum sit, tamen non reticendum — 
secus igitur in *ludibria' uidetur, quod mutata terminatione 
pr.o codicum *ludibrio' recipitur. uerius enim, quoniam id 
nomen appositiue cum singulari numero coniungitur, in sin- 
gularem htdibrium emendabitur, nec sane difficilius, si qui- 
dem exitus 'um' et 'o' crebro permutantur. atque haec 
emendatio iam ex editione Merulae sumi posse dicitur. — 
ibid. § 10 P sed necessitas ante rationem est, maodme in bello, 
quod (sine dubio, cum edd. vett. scribd. quo) raro permittitur 
temporelegere, id est tempora elegere, quam uerbi eligendi 
orthographiam etiam X 2, 8 in P repperi. 

7, 24 et 25 P membranae Modii, quas ille tamen hic 
secutus non est, Pal 1 Eriguus arcana mea et secreta te pro- 
dente cognouit, quem certum, mehercule, habeo extorum inter- 
prete uti metu suo, tibi autem qui saepius, quam potest, 
denuntiatj ipsi mihi indices, quid extis cognoueris, ne possis 
infitiari dixisse, quae dixeris. in reliquis codicibus 'denuntio' 
est, in multis etiam *qui' omittitur; et certe, qui primam 
uerbi personam ('denuntio*) flagitent, ii etiam pronomen 
relatiuum praetermittant necesse est, quod, quo pertineat, 
ita non habet. rectene igitur tertia persona in primam 
mutatur? neque necessaria illa correctio est, neque, si quae- 
ritur, uUo modo ferri potest quae. enim causa esse dicitur, 
cur ab Aristandro augure accurata nuntiatio iterum exigatur? 
nempe ne hariolus neget, se Erigyio tristia sacra esse dix- 
isse ('ne possis infitiari dixisse, quae dixeris'). atqui Alex^ 
ander, ut expeditionem in Scythas faceret, laeta sacra esse 
magnopere cupiebat. itaque ille quidem nihil laborat, ut 
augur obnuntiationem iteret. quanto autem uerius in P 
Erigyius subiectum uerbi denuntiandi est? is enim, quoniam 

de eius uerborum fide Alexander dubitat, (^quem certum, 
mehercule, habeo extorum interprete uti metu suo'), ne 
postea augur propter irae regis timorem se tristia sacra 
nuntiasse neget, recte ab eo saepius quam potest, id est 
instantissime postulare fingitur, ut statim coram se et rege 
fidem suam affirmet. quae igitur ratio interpolatorem, ut 
'denuntiat' mutaret, induxit? quia ille, quo pronomen *qui' 
referretur, non intellexit. refertur autem eodem, quo supe- 
rius *quem', ad Erigyium scilicet, sed rariore quodam usu a 
principio sententiae remotum tertio demum eius loco ponitur. 
quem in pronomine relatiuo, quod ad praecedens nomen 
pertinet, tlerborum ordinem cum interdum omnino addubitari 
uidissem, in legendis scriptoribus ad eam rem attendens 
aliquot exempla collegi. uelut Curt. V 10, 9 est: *opulentia, 
animis quam concipere non possent'. Rhetor. ad Herenn. 
I 11, 20 *augurem, in demortui locum qui petat'. Cic. Brut. 
58, 212'Liciniae fiUum, Crassi testamento qui fuit adoptatus'; 
de orat. II 39, 163 'quippiam, rem illam quod attingat'; 
Lael. 5, 19 4i fuerunt, modo quos nominaui'; Tusc. I 11, 24 
*nihil est, uUam in partem quod intersit'; 13, 29 *ipsi illi, 
maiorum gentium di qui habentur'. Caes. B. G. I 6 'unum 
per Sequanos, angustum et difficile, tiix qua singuli carri 
ducerentur'; VII 6 'ne iis quidem, eo tempore qui quieti 
uiderentur'. multa etiam ex Liuio exempla afferri possunt, 
quae Wesenberg. in Emendatiunculis Liu. ad XXXVIII 38, 
8 dudum coUegit. iam ut ad Curt. VII 7, 25, quem locum 
tracto, redeam, haec inuersio ordinis ideo ibi etiam neces- 
saria erat, quia ubi Latini 'qui autem' iungunt, pronomen 
relatiuum numquam ad praecedens nomen pertinet, sed ita 
ad sequentia spectat, ut tota relatiua sententia sequentis 
enuntiati sit subiectum. itaque Curtius, cam 'qui' ad *Eri- 
gyius' retro referretur, mutato ordine solito necessario dixit 
*tibi autem qui'. — haec hactenus; sed antequam hunc lo- 
cum relinquam, restat etiamnunc ut addam, pro 'extis' ex iis 
scribendum uideri; numquam enim 'cognosco re, homine' 
Curtius usurpat, sed semper *ex re', 'ex homine'. 

8, 8 P ad^ XII milia effecta sint] ceteri omnes 'effectae'. 
et erant omnino, ut tenebat memoria interpolator, ea quae 
Alexander strui iusserat, rates, uerbum feminini generis. 
uerum hoc si inteUegitur, subiectum tamen sententiae non 

est. quae enim esset stmctura istius enuntiati 'rates ad 
XII milia eflfectae sunt'? quaue ratione *rates' atque 'ad XII 
milia' iungerentur, cum sermo 'ad XII milia ratium' flagi- 
taret? mouit fortasse interpolatorem, quod in tradita scrip- 
tura 'eflfecta' uocabulum, quod praepositio regeret, praeter 
morem subiectum sententiae esset factum. sed iam Caesar 
et Liuius 'ad' ante numeralia pro aduerbio utuntur, neqae 
id Curtias non facit, de qua re uid. Miitzell. p. 392 b. uerum 
igitur e&t effecta-, et similiter Liuius, ^111127, 14 dixit *(Sain- 
nitium) ad triginta milia caesa aut capta'. 

i 

8, 16 P qsis, unde, quia pronomen hic substantiue 
usurpatur, quis sis faciendum, et sic etiam Flor. G I. ceteri 
in dissoluendo compendio litteram s duplicare supersederunt. 
item V 5, 22 ne qui statum plenior forma in archetypo co- 
dice esse uidetur; nam etsi nihil ego enotaui, in iisdem, qui 
alibi saepe cum optimo libro faciunt, in Mod. Flor. G H I 
Bud. all. quis est. 

9, 4 P Uoss. 2 Flor. F maior pars a puppe nantes 
equos trahehant; ceteri 'trahebat'. sed etsi simile exemplum 
ex Curtio aflferri non posse uidetur, pluralis tamen post 
cpllectiua, quamuis rarus, interdum apud eum apparet; uid. 
Miitzell. ad IIII 12, 11, ubi haec sunt: Tarthyaeorum deinde 
gens claudebant agmen'. — ibd. P etMod.: illos, quos utres 
sarmento repleti uehebant, obiectae rates tuebantur. uulgo 
^stramento' pro 'sarmento'. sed utres, ut in aqaa onus susten- 
tent, non minus commode uirgultis quam stramento replen- 
tur. itaque ideo interpolator uerbum *sarmento' in *stra- 
mento' uertisse uidetur, quia supra c. 5, 17 in simili Oxi 
amnis transgressu 'utres^ stramentis refertos' fuisset. sed si 
alterutrum emendandum constaret, non utique posterius con- 
staret mutandum esse. equidem potius prius arbitrarer, 
quoniam in nudo circa Oxum solo (nid. c. 5, 17) magis sar- 
menta quam stramenta, id est frumenti calami, reperiri pos- 
sent. et Graecum uerbum, quod uertitur, q^ogvxog (Arr. Anab. 
in 29, 4), cum utrumque significaret, scriptor Itinerarii Alex- 
andri c. 34 in transitu Oxi describendo ^gignentium friuola 
aridaque', id est sarmenta, interpretatus est. sed Curt. VII 
9, 4 certe *sarmento' ex P recipiendum. neque an coUectiue 
eo uerbo Latini usi sint, recte dubitari potest, cum Liuius 

XXII 16, 7 (et post eum Sil. Ital. VII 134) dixerit 'fasces 
aridi sarmenti' (S. I. 'sarm^nti leues maniplos'). 

9, 5, cum ter intra trium uersuum spatium uox ripae 
redeat, editor non nimis anxius non dubitabit altero loco — 
'in primo ripae margine' — , ubi facile subauditur, uocabulum 
tollere. — in eadem infra paragr. uulgo in editionibus haec 
sequuntur: namque cursum gubematores, cum obliquo flumine 
inpellerentur, regere non poterant at non gubernatores, sed 
nauigia ui fluminis et aquae e cursu expelluntur; itaque sic 
emendo: obliquum flumen inpelleretm. 

9, 9 et 10 codd. ut territos recipientesque equos uidere, 
alacres mutua adhortatione in terram desiliere turbatis acriter 
pedem inferre coeperunt post 'desiliere' uulgo puncto disting- 
uunt, qua re breuis sententia efficitur (*turbatis acrit. ped. 
inf. coeperunt'), quae undique diuulsa nulla coniunctione cum 
proxime praecedentibus, quo sensu pertineat, iungatur. deinde 
cum ea uerba, quae cum 'salio' componuntur, in perfecto 
apud Curtium semper ui faciant — semel iu P, VIII 4, 16, 
est *exiliuit' pro — uit — , hic ut *desilio' in 3 pers. plur. 
'desiliere' fecerit, non est ueri simile. itaque sic scribo: 
alacres mutua adhortatione in terram desilire et turbatis acriter 
pedem inferre coeperunt. ['desilire' etiam Hedicke.] 

9, 13 Modius in Notis, p. 137: 'editiones, barbari tole- 
rare potuerunt, scripti libri [P et codd. Mod.] barbare tole- 
rare coeperunt. quod utrumque uerbum a glossa est'. infini- 
tiuum historicum, qui metui barbarorum describendo aptus 
uideatur, ego quoque recipiendum esse censeo; qui quod 
cum sequenti finito modo coniungitur, eodem modo usurpatur 
IIII 15, 19 ^Alexander territos castigare, adhortari, proelium 
solus accendere, confirmatisque tandem animis ire in hostem 
iubet'. 

9, 14 P iamque linquente animo suis praecipit^ ut 
donec luds aliquid superesset, fugientium tergis inhaererent\ 
ipse exhaustis etiam animi uiribus castra recipit. ceteri 
'praecepit' et *in castra se recepit'. sed ab illis 'castra re- 
cipit' facilius ad castra repetit, quod etiam interpolator co- 
dicis Pal. 1 repperisse dicitur, quam ad id, quod ceteris 
deterioribus libris placuit, coniectando uenimus. itaque etiam 
praesens 'praecipit' retineri potest ; iam illud relinquitur, ut 

quoniam in duobus uerbis id tempus restitutum sit, si tertio 
quoque idem fiat sybsistitqiie Curtium scripsisse censeamus. 

9, 19 codd. (Excipinos) cum specie corporis aequaret 
Hephaestionem^ ei lepore haud sane uirili par non erat, qui in 
hoc loco enarrando acumen exercuere, duas interpretandi 
rationes — neque enim plures sunt — uelut consumpserunt. 
aut enim 'lepos' ille Excipino aut Hephaestioni attribui po- 
test. ii igitur, qui priorem rationem ueram esse uolunt, 
inter quos Freinshemium esse miror, ita enarrant : Excipinon, 
quia esset uenustate haud uirili, Hephaestioni parem non 
fuisse. hi eius ablatiui natura, qui et hic et fere locutioni 
'parem esse' additur, qualis sit obliuisci mihi uidentur. re- 
spectus enim est, non causae, neque, si 'Titius Caio uirtute 
par non est' dico, maiorem uirtutem Titio sed Caio tribuo. 
qui uero, et in horum numero Zumptius est, illo lepore haud 
uirili Hephaestionem fuisse putant, ad totius loci sensum non 
attendunt. Hephaestionis enim corporis habitus prae Exci- 
pino laudatur; atqui illa uenustas muliebris, quam amico 
Alexandri hi enarratores dant, quid aliud quam probrum 
uirile est, praesertim militaris uir cum esset et militum dux. 
quid? quod Hephaestionem magna statura et aspectu magis' 
regio, quam ipsum Alexandrum fuisse, aliunde satis constat, 
de qua re uid. enarratt, ad Curt. HI 12, 16 — 17. quae cum 
ita sint, quia enarranda tradita codicum scriptura nihil pro- 
ficitur, ad emendandi rationem decurrens sic Curtium scrip- 
sisse puto : ei decore hahitus sane uirili par non erat. neque 
enim difficulter hdbif in haut mutari potuit. ceterum 'de- 
core' iam Heinsius ad Uell. Paterc. H 29 coniecit, qui com- 
parabat ex Curtio: VUI 4, 23 'filia ipsius, Roxane nomine, 
eximia corporis specie et decore habitus in barbaris raro', 
et VIIII 2, 6 *habitum haud indecorum', et c. 7, 12 *omnes (In- 
dorum legati) curru uehebantur, eximia magnitudine cor- 
porum, decoro habitu'; nam quod Hedickius hoc loco, cum 
colon post 'habitu' posuerit, decorum habitum pretiosam 
uestem intellegere uidetur, hanc rationem uariati casus ('ha- 
bitu' ^uestes') magnopere dissuadent. significatur hic quo- 
que dignitas quaedam corporis. 

10, 4 P et Mod. ad supplidum trddi; ceteri 'a. s. 
trahi', et sic X 3, 1 est 'ad supplicium trahi'. sed hic, cum 
captiui, dum ad supplicium ducerentur, gaudio mortis sal- 

tasse ferantur, tradi uerum erit. cf. VIII 5, 24 ^tradi in cu- 
stodiam'; Cic. Uerr. V 5, 11 homines damnati, ad suppli- 
cium traditi, ad palum adligati'; Liu. XXIIII 5, 13 *ex- 
templo traditur ad supplicium'; Tac. Ann. XI 35 'Uettium, 
Pompeium, Saufeium tradi ad supplicium iubet'. 

ibd. § 14, ad scripturam codicum, quae 'tamen' est, 
sensu non deteriore tandem propius accedet quam editorum 
'tum'. 

11, 3 codd. (specus) os artum et obscurum est: pau- 
latim deinde ulteriora panduntur, ultima etiam altos recessus 
habent scribendum uidetur: interiora et intima, nam qui 
in specum penetrant, non ultra, sed introrsus semper eunt. 
cf. VIII 2, 21: 'sed aditu specus accipit lucem; interiora 
nisi inlato lumine obscura sunt'. 

11, 5 P Mod. Flor. DFGIBud.: (Arimazes) an 
Alexander etiam uolare posset, interrogat ceteri 'etiam' 
omittunt; sed ne quem offendat, quod iam proxima para- 
grapho idem ('etiam uolare') repetitur, eodem modo Curtius, 
cum III 2, 17 dixisset: 'nisi etiam naturam plerumque for- 
tuna corrumperet', proxime infra, si codicibus fides est, 
eadem oerba non dubitauit referre, cum scriberet: 'homines, 
cum se permisere fortunae, etiam naturam dediscere'. sci- 
licet haec quoque ad huius scriptoris in uerbis dictisque 
uelut constantiam quandam, quae neminem diligentius le- 
gentem fugiat, pertinent. 

11, 18 P Pal. 1 Flor. F I fumum specui infra se ipsos 
euolutum notauerunt, geminata prima uerbi 'infra' littera, pro 
*specu'. quam propter mendam in reliquis libris 'specus' 
factum est, qui genetiuus nimis definite dicitur, tamquam si 
ille fumus iam antea commemoratus sit, aut talem specum 
fumum edere sit necesse. recipiendum igitur 'specu', cum eo 
tamen, ut praepositio e (ex) secundum Curtii usum addatur; 
uid. VIII 4, 9 'euolutum ex tuguriis fumum' et IIII 2, 7 
'mare crebros ex alto fluctus in litus euoluit'. 

11, 21 codd. sed ne falleretur acies, dubitare cogebat 
uarietas caeli. cum et 'ne' interrogandi particula semper en- 
clitica sit et, quae a dubitandi uerbis interrogatiuae senten- 
tiae pendent, non ab illa, sed 'an' incipiant, scribendum an 
fdlleretur acies\ de cuius particulae, 'an' scilicet, apud uerba 



76 

quaerendi, experiendi, dubitandi Curtii usu uid. Miitzell. 
ad mi 13, 16. 

11, 21 P et Bud. ut Uquidior lux adparuit. ceteri codd. 
ante *ut' addunt coniunctionem *uerum', antitheseos signifi- 
candae causa. sed eam comparatiuus 'liquidior', in prin- 
cipium praesertim sententiae protractus, satis indicat. — 
ibd. § 29 P dedideditorum pro deditorum; atque hoc iam 
Flor. C D E F G I Bern. Bud. Uoss. 2 ex scriptura arche- 
typi codicis recte effecerunt; ceteris forma 'dediticiorum' 
elegantior uisa est. de mendi genere in P frequentissimo cf^ 
pauUo supra § 25 *inaniania' pro *inania'. 

VIII 1, 15 P et Mod. cum uenarentur^ scilicet rex et 
amici eius. Pah 1 'uenarent', ceteri 'uenaretur'. 

1, 34. codd. si moriendum, inquit (Clitus), est pro te^ 
Clitus est primus ; at cum uictoriae arbitrium agis, praecipuum 
ferunty qui procacissime patris tui memoriae inludunt, in 
quibus tamen 'agis' pro codd. 'magis' Acidalio debetur. 
illud *praemium', quod saepe in editionibus post *ferunt' in- 
seritur, in codd. Bem. A B Flor. A F G I Zumptius non in- 
uenit atque ex codicibus delendum sibi nunc uideri, Hedickius 
mihi scripsit. in P certe non est. quo expuncto relinquitur 
'praecipuum ferunt', quam scripturam integram in alteram 
editionem Zumptius recepit. sed hanc quomodo enarrem et 
ex Latini sermonis usu defendam, non uideo. nam si quis 
'arbitrium' ad *praecipuum' subaudiri uolt, ei recte occurri 
potest, praemium, non arbitrium uictoriae bene meritis mili- 
tibus a duce dari. sin autem 'praecipuum' substantiue dici 
primamque portionem, exsors praemium significare arbi- 
tramur, neque alibi, ut opinor, neque illo loco, quem eius 
U8U8 exemplum alicubi allatum uidi, Sueton. Galb. 5 'sester- 
tium quingentiens cum praecipuum inter legatarios habuisset', 
quoniam ad sestertium, substantiuum neutri generis, refertur, 
adiectiui naturam uerbum exuitur. scribendum igitur for- 
tasse apud Curtium principium feruntj hoc est: ut principes 
sint, iis datur idque a rege decernitur. uelut alii scriptores 
dixerunt et 'principium habere', ut Ouid. Fast. IIII, 359 — 60 
'cessere parentes, principiumque dati Mater honoris habet', 
et 'principium tenere', ut Plin. H. N. VIIII 106 'principium 
igitur columenque omnium rerum preti margaritae tenent'. 

1, 37 codd. quomodo igitur Asiametiam cum istisiuni- 
orihus subiecisti, cum *terram subicere' nisi datiuo, uelut 
'dicioni', addito Latine non dicatur, uera est codicis Buden- 
sis emendatio subegisti, quae plerorumque codicum menda 
ex crebra Ktterarum c et g commutatione orta esse uidetur; 
ut in libris manu scriptis est III 1, 12 et 14 'cordium' pro 
'gordium'; c. 12, 17 *sisicambis' ; IIII, 7, 23 'coacmentatus'; 
VIII 4, 20 ^Sagas'. 

2, 13 codd. igitur decem diebus^ maxime ad confir- 
mandutn pudorem apud Maracanda consumptis. Alexandrum 
post occisum Clitum tantus maeror pudorque ceperat, ut diu 
uitam inedia finire cupiens uix tandem precibus amicorum 
mutaret consilium. itaque certe non ad confirmandum, id 
est ad augendum pudorem spatio opus erat, sed ad minuen- 
dum. hic quoque igitur mendum redit saepe a criticis no- 
tatum, confusarum uocum confirmandi et conforinandi, cuius 
commutationis exempla si quis quaerat, inuenientur apud 
Maduig. ad Cic. Fin. IIII 2, 5 et Gertz. Studia Critica in 
Senecae Dialogos, p. 61. ad conformandum igitur pudorem, 
hoc est ad uim eius temperandam, diutius apud Maracanda 
restitit exercitus, quia et Macedones, ne nimia paenitentia 
animum Alexandri desidem redderet, uerebantur — itaque 
illi, quo minus caedis puderet, Clitum iure occisum uideri, 
sciuerunt — ; et rex adhuc recenti caede pudore confusus 
ad milites procedere noluit. 

2, 26 P telemicabantj id est tela emicabant, quod etiam 
in editione Modii et codice Budensi inuenias. in ceteris est 
*tela micabant'. litterae e ex ae ortae exemplum iam supra 
ad VII 7, 10 ('temporelegere') uidimus. emicandi autem 
uerbi idem est usus apud Liuium XXXXIIII 10, 6 'saxis tor- 
mento emicantibus' et Ouid. Metam. V 67 'emicuit neruo 
penetrabile telum'; et apud Curtium infra c. 4, 3 simili 
cum ui uerbum redit, ubi ita est: 'ab omni parte caeli emi- 
care fulgura'. 

2, 28 uulgo: et ipse quidem Sisimithres deditionem ad- 
nuebat, in quo certissimus soloecismus est. numquam enim 
alibi, ut opinor, ^adnuere consilium, rationem' Latine dicitur, 
raro *adnuere rei'. sed in P et Pal. 1 editionibusque non- 
nuUis ueteribus, uelut quam propter boiii interdum codicis 
uestigia saepius nominaui, Merulae, abnuebat est, quod non 



78 

ipsum quidem sufficiet, sed tamen ueri pars erit. nam si 
non post 'deditionem' addiderimus, omnia iam recte confor- 
mata erunt. cf. Liu. XXX 23, 4 'abnuendam pacem' et 
XXVII 4, 1 'certamen abnuenti'; atque ita hoc uerbo Liuius 
saepe usus est, ante eum raro prosae orationis scriptores. 

2, 30 in P a prima manu potestate, non — 'em'. — 
ibid. P umm inprecatus, unde unum id precatus faciendum 
uidetur; de quo uerborum ordine cf. VIIII 10, 11 *8ola ea 
airbor gignitur'. 

4, 26 P cum Bud. Flor. A B D G I Bem. A Leid. A 
Uoss. 1 recte arbitrentur, ceteri uitiose 'arbitretur'. — infra 
§ 29 uulgo e captiua, P et c, unde ex c, facio. nam et Cur- 
tius ante litteram c, paucis admodum locis exceptis, semper 
*ex' usurpat, et quibus notis 'ex' atque 'et' medii aeoi tem- 
poribus signabantur, eae facile a librario commutari potue- 
runt; uelut in P IIII 10, 22 pro 'ex' est 'et'. 

5, 7 P membranae Modii Pal. 1 et Flor. D I nemo 
eiiim illorum (Macedonum) quicquam ex patrio more lihere 
sustinuit scribendum uidetur libare, hoc est demere, quod 
idem in .mentem uenerat Palmerio, amico Modii, cuius ali- 
quot felicifisimis coniecturis huius editio uelut ornata est. 
ceteri plerique 'labare', in quo praeterquam quod emendatio 
pauUo uiolentior est, *labare' pro eo, quod in hac re aptum 
fuerat, *labi' uel 'dilabi' mire usurpatur. quibus illud quo- 
que addi potest, quod admodum insolite non ipse infinitiuus, 
sed accusatiuus cum' infinitiuo *non sustineo', hoc est 'in 
animum non induco' sequitur. 

5, 8 uulgo Agis quidam Argiuus, pessimorum carminum 
post Choerilum conditor, hoc est, si uerba recte intellego, 
carminum, quibus Ghoerili poemata sola peiora erant. at 
nimis generatim carmina Agidis et Choerili omnium, quae 
scripta sint, pessima fuisse dicuntur. nam ut inter poetas 
Alexandrum in Asiam secutos hos inertissimos iudicare 
scriptori licuit, ita omnes, qui umquam fuerint, uersificatores 
inscitia superasse, nemo nisi inepte adfirmat et adfirmare ab 
instituto opere Curtio alienum fuit. inducenda igitur fortasse 
uerba ^quam Choerili', quo facto etiam uis superlatiuo huic 
loco apta restituitur. 

5, 14 codd. (in oratione Callisthenis) si rex, inquit^ 
sermoni tuo adfuisset, nullius profecto uox responsuri tibi 

desideraretur ; ipse enim peteret cett. inest necessario men- 
dum. aut enim in ^desiderari' significatio 'expeti' praeualet 
aut 'deesse'. si igitur *expeteretur' hic sufficere coner, *nul- 
lius uox responsuri expeteretur' eo uitiosum sit, quia non 
minus praesente quam absente rege, qui Cleoni respondeat, 
quaeratur; et ipsum tum responsurum fuisse, Callisthenes 
adfirmat; sin autem 'deesset', quamuis absente Alexandro 
tamen non deerat responsuri uox, quippe cum Callisthenes 
iam surrexisset. has uelut Scyllam Charybdimque si euitaie 
uolumus, post ^nuUius' inserendum alterius, quemadmodum 
Liuius, cuius sermonem et dicendi genus Curtium imitatum 
esse constat, haec uerba interdum coniungit, ut XXII 14, 4 
'si nuUius alterius nos, ne ciuium quidem horum pudet' et 
XXX 23, 4 *nullius alterius consilio quam Scipionis accipien- 
dam abnuendamue pacem esse'; item 'uUjus alterius' XXI 
13, 3; XXVI 8, 2; XXXXII 18, 9. 

ibd. P in peregrinos ritus externosque^ de quo adiec- 
tiuorum ordine etiam apud alios scriptores perfrequenti con- 
ferantur, si placebit, exempla, quae ex Curtio Miitzell. p. 58 
b collegit. sed quia talia alicui olim ignota erant, in deteri- 
oribus libris *extemosque' aot ante *ritus' positum aut plane 
omissum reperias. — mox § 24 P uidesne, inquit, idem 
fecisse. ceteri 'idem te f.', sed cum idem infinitiuo subiectum, 
quod uerbo, unde pendet, sit, non desideratur pronomen. 

5, 24 et 6, 1 codd. et tradi eo (Polyperconte) in cu- 
stodiam iusso conuiuium soluit, Polyperconti quidem postea 
castigato diu ign&uit neque uerberibus Polyperconta, prae- 
clarum ducem, punire aut potuit aut uoluit Alexander, neque 
si ^castigare' *increpare' hic significare putamus, ea uis uerbi 
addito 'diu' satis conuenit. namque hoc sensu exspectabatur 
non temporis aduerbium, sed intentionis, uelut *acriter' uel 
*uehementer'. facile autem 'castigato' in custodito, quo prae- 
cedens 'custodiam' ducit, emendatur. de postposito *diu' cf. 
III 12, 10 'exspectato diu'. 

6, 5 codd. castigandi eos uerherihus nuJlius postcstas 
praeter ipsum erat. pro genetiuo 'nullius' — in codicibus 
nidW scripto — datiuum usus requirit; in quo casu 'nuUi' 
Curtius semper, non ^nemini' usurpat. ceterum sic iam 
Scheflfer. 

6, 27 uulgo sceleris autem auctorcs inierque eos Gallis- 

thenen uinctos adsemari iubet. P omittit *autem', et haec 
coniunctio, quae facile intellegitur, cum proxime infra redeat, 
melius aberit. 

7, 4 codd. quota pars Macedonum saeuitiae iu^ae super- 
est? quotu^ quidem non e uilissimo sanguine? desideratur 
post 'quotus' pronomen 'quisque'. neque enim uerbum 'quo- 
tus' substantiue Latini usurpabant, neque ei uis illa, quae 
hic requiritur, 'quam paruus', 'quam pauci' nisi cum *pars' 
(*portio') aut 'quisque' coniuncto erat. deinde 'quidem', si 
scripsisset Curtius, certe non diionxisset a 'uilissimo', quo 
sensu pertinet. dissoluta igitur uoce 'quidem' fortasse scri- 
bendum: quotus quisque de nobilissimo sanguine, sequuntur 
certe nomina nobilissimorum Macedonum, quos interfici rex 
iusserat. eodem modo Cornel. Nep. Dat. III 4 pro 'nobi- 
lis' in cod. Monacensi est *non uilis', et sic olim uulgo 
edebatur. 

7, 12 P et cod. Florentinus Heinsii recte Persarum 
te uestis et disciplina delectant; in ceteris uerbum singulariter 
eflfertur. 

8, 4 Modius in Not. p. 148: ^post non ignoratis, inquit, 
sequitur in omnibus editis libris commemorare superuacuum 
est, quod quidem nisi re uera hoc loco superuacuum est, 
seruitum me abducito et ego me tibi addicam'. — similiter 
infra c. 13, 24 corrigendum uidetur. nam cum ibi in ple- 
risque codicibus sit: adeo spissae intendere se nubes, ut con- 
derent lucem uixque conloquentium inter ipsos facies noscita- 
rentur, in P coniunctio copulatiua post *uix' deest, quare 
uerba 'conderent lucem' additamentum esse, inutiliter ab 
aliquo adscriptum, censeo. nam quamuis haec omittantur, 
cnr in tenebris ne proximi quidem inter se nouerint, optime 
intellegimus. 

8, 6 uulgo : Lyncesten uero Alexandrum bis insidiatum 
capiti meo a duobus indicibus liberaui; rursus conuictum per 
triennium tamen distuli. Alexander ille Lyncestes quis esset 
quidue ausus esset, Curtius ipse VII 1, 5 — 6 his uerbis nar- 
rauerat: 'Atharrias postulare coepit, ut Lyncestes Alexander, 
qui multo ante quam Philotas regem uoluisset occidere, ex- 
hiberetur. a duobus indicibus, sicut supra diximus [fuerant 
haec in deperditis libris] delatus tertium iam annum cohi- 
bebatur in uinculis'. quae autem de coniuratione eius cum 

primis Curtiani operis libris intercidisse dixi, ea inueniuntur 

apud Diodorum Siculum, qui eosdem quos Curtius fere secu- 

tus est auctores, libr. XVII 32, 1 sqq. et fusius etiam apud 

Arrian. I 25, 3 sqq. exposita : eum ad regem suum interficien- 

dum Dareo operam obtulisse, qua re detecta iam primo ex- 

peditionis anno circa Phaselin in uincula coniectus esset. 

sed his comparatis uitium codicum Curtianorum, cum ter 

Alexandrum coniurationis delatum fuisse uolant, conuincitur. 

nam semel omnino factum esse, auctores consentiunt. aperta 

etiam est uerborum 'a duobus indicibus liberaui' inscitia; 

non enim indiciis aut indicibus reus liberatur, sed poena. 

fortasse ita Curtius scripserat: Lyncesten uero Alexandrum 

insidiatum capiti meo a duobus indidhus prorsus conuictum 

cett. similiter, cum plerumque 'testibus*, 'indicibus conuinci' 

dicatur, apud Cic. in Uerr. IIII 104 est *a testibus conuincitur'. 

nominatiuus autem cum infinitiuo cum passiua uerbi con^ 

uincendi forma hic uelut VIIII 8, 9 'multa auare ac superbe 

fecisse conuictum' coniungitur. 

8, 14, ubi in codicibus haec sunt: Hermolaus postu- 

labat a me, ut auersarer louem, cuius oracido agnoscor, excidit 

post 'cuius' homoioteleuton filius. — deinde § 19 codd. pro- 

bra, quae in me modo iecisti^ modo audisti, at uerba 'modo 

audisti' in editione Modii non sunt, et ille cum in Not. p. 

149, qui editionibus parandis praefuerint, ea de suo addi- 

disse arguit, in membranis suis uerba non repperisse uidetur. 

qua in re siue eum, ut nonuumquam in eadem re, memoria 

fefellit siue haec interpolatio in codices eius non irrepserat, 

omissionis ratio manifesta est* probra enim in Alexandrum 

iacta Hermolaus in iudicio non audierat. nimirum uerbi 

*modo', id est nuper, non intellecta uis uerborum adden- 

dorum fuit causa. — similis mendi origo est V 5, 18, ubi 

haec est codicum praua scriptura: (in oratione Theaeteti 

cuiusdam) deos offerre patriam, coniuges, liberos et quicquid 

homines uel uita aestimant uel morte redimunt, in quibus 

haec 'uel morte redimunt' additamentum hominis, ut aliquid, 

illis 'uel uita aesiimant' quod respondeat, inueniat misere se 

torquentis est. quid enim repperit? 'uel morte redimunt'. 

at hoc iam in priore membro inerat, et species tantum alte- 

rius membri est, quia uerbo 'uita' uerbum 'morte' opponitur. 

quid igitur correctorem in errorem induxit? quia 'uel' dis- 

6 

iunctiuam coniunctionem esse putabaL uerum illud hic 
significat 'etiam'. . 

9, 4 fragm. Rhenaug. : Indus gelidior est qmm ceteri: 
aquas uehit calore maris haud multum abhorrentes, reliqui 
'colore' pro 'calore' ; sed de gelu fluminis orationem persequi 
necesse est; nam asyndeton sententiarum quod aliud nisi 
explicatiuum intellegimus ? sed si aqua Indi fluminis frigi- 
dissima, maris prae illa cahda uocatur, flumen calore maris 
multum, non 'haud' multum abhorret. id igitur etiam post 
cognitam Ehenaugiensis codicis emendationem restat, ut ne- 
gandi particula 'haud' ut falso insert.a deleatur. iam quod 
praepositionem 'a' ante 'calore' Rhen. omittit, id ei cum P 
conuenit; et cam non apud ceteros scriptores magis quam 
apud Curtium ablatiuus apud 'abhorreo' saepe praepositione 
careat, in hac re bonis codicibus obtemperandum est. 

9, 5 P Qanges omnium ab Oriente ius^ eocimiis idem- 
que, geminata tantum una littera finali, fragmenta Ehenaug.: 
^Ganges o. ab 0. eius exnmiis'. in quo si quis ab Oriente 
eiU;S, id est Indi fluminis, uerum esse arbitratus Graecam 
structuram ngbg fca uvog comparet, eum usum Latinis exemplis 
confirmatum non reperiat ; quam ob rem scripturae mul- 
torum codicum, qui hoc usu tamquam uero recepto 'Ganges 
amnis ab Oriente eius exiens' scribunt, non adsentior. au- 
dacius etiam ceteri recentiores, quibus Zumptius maxime 
usus est, libri sic corrigere conantur: 'Ganges omnium ab 
Oriente fluuius eximius'. at praeter audaciam conatus illud 
*eximius' nimis uelut indefinite dicitur, cum addito ablatiuo, 
ut 'magnitudine' uel 'ui aquae', indicari debuerit, qua re 
Ganges a ceteris fluminibus diflferret. quid? quod etsi in 
uerbo 'eximius' uis quaedam superlatiui est eamque ob 
causam cum superlatiuo copulatiue interdum coniungitur, 
numquam tamen, quod sciamus, genetiuum partis regit. — 
in optimi igitur uetustissimique codicis scriptura consisten- 
dum ratus ex eius 'eximiis' maximus eruam, quem ad modum 
apud Curtium infra VIIII 2, 2 Indus quidam hoc flumen 
^maximum' totius Indiae esse perhibet. iam fragmentulum 
4us', cum in P (et Rhen.) non *eximius', sed *eximiis' sit, 
emendandi corruptae uocis exitus conamen forsitan putare 
liceat. ita haec efficiuntur: Qanges omnium ab Oriente 
maodmus, in quibus uerba 'ab Oriente' adiectioe posita sunt, 
uelut *ad Orientem' X 1, 17, ubi est 'omni ad Orientem 

maritima regione perdomita', et *a meridie' VIIII 3, 13'regio a 
meridie minus uasta est', et *ad Orientis plagam' IIII 9, 16. 

9, 7 P et Rhenaug. soli, ut uidentur, (Indus) ubi 
molUiiS solum repperit, stagnat insulasqiie moUtu/r, ceteri 
'reperit', sed praeterita actio est. 

9, 11 P et Rhen. multis praeter hos amnihus tota 
regio diuiditur, sed ignobiles, quia non adeo interfluunt. recen- 
tiores codices 'ignobilibus', qua mutatione structura tantum 
aliqua efficitur, sensus nihil. nam quid est *non adeo inter- 
fluunt'? nobis scribendum uidetur sed ignobiles, quia non 
adetmtur, fluunt. cf. III 4, 8 Tyramus et Cydnus incliti 
amnes fluunt' et IIII 7, 22 'frigida eadem fluit'. 

9, 13 P cur non omittit. — § 1*6 codd. eadem terra 
(India) rhinocerotas alit, non generat. expungenda haec: 'non 
generat'. rhinocerotas enim in India gigni et aliunde satis 
constat et Curtius ipse sciebat, nisi forte illa animalia, quaQ 
Vnil 1, 5 in montibus Indiae errare dicuntur, inuecta sunt. 
illud etiam miramur, cur, si quidem indigenae non esse perhi- 
bentur, unde et quo modo importentur, non adiciat scriptor. 
cauillatur in uerbo alendi interpolator ; nam quae animalia 
regio 'alere' dicitur, ea hoc ipso uerbo etsi non necessario, 
tamen usu sermonis frequenti ibidem nasci dicuntur. cf. § 9 
et Horatii Carm. I 22, 13 — 14 'quale portentum neque militaris 
Daunias latis alit aesculetis, nec lubae tellus generat'. 

10, 10 codd. iamque rex eduxerat copias et moenia ob- 
sidebat, cum hostium qui discrimen temptauerant obruti telis 
sunt, uitiosum est plusquamperfectum 'temptauerant'. nam 
eorum, qui fortiter cum Alexandro pugnam capessunt, nuUa 
supra mentio facta erat, qui tum demum, cum rex urbem 
obsidere parabat, eruptionem faciunt. praua igitur in codi- 
cum scriptura noaa et inexspectata res, incolarum subita 
eruptio, non ea continetur enuntiatione, quae huic sensui 
efferendo nata est, enuntiatione dico post sententiam statum 
describentem ('iam rex — moenia obsidebat') a coniunctione 
*cum' incipiente. hoc igitur uitium ut euitetur, ita scriben- 
dum censeo: cum hostium quidam discrimen temptauerunt : 
obruti telis sunt, — ibd. § 12 excidit ante sub uerbum urbs, 
quod subaudiri nequit. 

10, 18 P cum Modio hululantiumque^ non 'huiulant.' — 
ibd. § 23 nam (urbs Mazagae) qua spectat orientem et sep- 

6* 

tentrionem, dngitur amne torrenti, qui praeruptis utrimque 
ripis aditum ad urbem impedit; in quibus *et septentrionem' 
Eussner in Specim. Critic. p. 16 recte addidit, nisi quod ille 
plurali forma 'septentriones*, quae a Curtio non usurpatur, 
usus est. sequuntur in P Flor. D G I Bud. haec: ad occi- 
dentem a meridie uelut de industria rupes praealtas obmolita 
nahtra est. deteriorum emendatio ^ad occidentem et a me- 
ridie' sensum quidem scriptoris recte restituit; sed praeposi- 
tionum in eadem re uarietas, cum iam hanc scripturam 
magna ex parte interpolatori recenti deberi sciamus, uix 
ultra probabitur. uerum erit fortasse: ad occidentem ac me- 
ridiem^ omissa in altero membro praepositione, quia hae 
duae urbis partes 'eadem situs natura coniunctae ceteris 
regionibus opponuntur. uid. Miitzell. p. 371 a. 

10, 25 — 26 in eiusdem Indici o^pidi moenium descrip- 
tione uulgo : lateri (crudo scilicet laterculo) uinculum lapides 
sunt, quos interposuerCy ut duriori materiae fragilis inctim- 
beret, simulque terra umore diluta. ne tamen uniuersa con- 
sideret, inpositae erant trabes ualidae^ quibus iniecta tabulata 
muros et tegebant et peruios fecerant. ita si interpunguntur 
uerba, *terra diluta' rectus casus est et terra lutum intelle- 
gendum est, quo nostri quoque redemptores pro calce inter- 
dum utuntur. hactenus igitur illa distinctio uera esse potest, 
quae in proximis mox uitium suum ostendit. nam in his 
'ne tamen uniuersa consideret' causa considendi, quae pluuia 
erat, magno opere desideratur. itaque mutatis interpunc- 
tionis notis sic scribo: lateri uincidum lapides sunt, quos 
interposuere^ ut duriori materiae fragilis incumberet; simulque, 
terrd umore dilutd, ne tamen uniuersa c, inpositae cett., 
ut 'aniuersa' omnis, etfragilis etdura, materiasit; quamquam 
sic g^uoque et fortasse simplicius uerba iungi possunt: 
simulque terra umore diluta ne tamen cett., hoc est: ne terra 
umore diluta. sed siue hoc siue illud malumus, 'terra' crudi 
lateres sunt, qui umore, id est pluuiatili aqua, dissoluti ne 
ruinam traherent, periculum erat. itaque lateri tabulata 
superinposita erant, quae uelut tecto murum contegerent. 
uerbum 'tamen' autem refertur ad illa 'quamquam lapides 
interpositi erant'. neque illud obscurum, cur coniunctio 
finalis media demum sententia ponatur; quae si in initium 
enuntiationis protracta esset, haec finalis sententia uelut 

8uperior (*ut duriori materiae fragilis incumberet') ad *quos 
interposuere' referri uideri potuit. 

10, 30 P quoque amoliebantur, in quo 'a' geminatione 
ex praecedenti littera orta esse iam Merulae, opinor, cum 
moliehantm scriberet, uidebatur. sic 'moliri' pro *diruere' etiam 
Vn 5, 33 Curtius usurpauit; namque ibi sine uariatione 
uUa est *fundamenta murorum ab imo moliuntur', neque 
multo aliter IIII 3, 10 'stipites truncosque arborum haud 
aegre moliebantur'. similis est Liuianus usus, uelut XXXIII 
5, 6 est *facilis molitio eorum ualli erat', et XXV 36, 10 
'moliri onera'. Senec. Oonsol. ad Marc. 26, 7 *ista (hunc 
mundum) moliri'. 

ibd. codd. magnarum arborum stipites cumulis ac moles 
saxorum in cauernas dddebant negauit Freinshemius se 
*cumulis' intellegere, nisi quis explicaret 'cumulatim', cui 
interpretationi ipse continuo diffidens 'cum ramis' substitui 
censuit. id cum Zumptio recentiores recipiunt , sed fidem 
criticam, qui 'rarais' ex 'ulis' efi^iciant, excedere mihi uiden- 
tur. ipse quam crebra dittographia in Curtianis libris fuerit, 
recordatus *cumulis' ut pro sequente 'ac moles' (molis?) 
primo scriptum omittenda censeo. — similis dittographia, 
quamuis a Zumptio notata tamen ab his proximis editori- 
bus non remota, infra c. 14, 2 est: hostem hostium, ubi hoc 
expungendum. 

10, 31 P Bud. recte erigebant^, id est erigebantur, 
nt iam in ueteribus editionibus erat. postea deteriorum 
codicum scripturae *erigebant' obtemperatum est. 

12, 8 P iamque et ipse arma milites equites descendere 
(lunius recte discedere) in cornm iusserat. haec codicis 
uerba, quippe quae non cohaereant, mendosa certe sunt. 
itaque uarii, ut fieri solet, deteriorum librorum conatus sunt; 
quorum qui 'capere et' post *milites' inserunt, uiolentius 
agunt, quam ut uera emendatio sit. ceterorum autem ple- 
rorumque 'armatos pro 'arma' non sufficit, nedum Flor. G 
Budensisque ratio, quae utramque coniungit, nobis probari 
possit. iiouam igitur ex simili loco IIII 12, 5 sumere cona- 
bor, ubi ita est: '(Dareus) armari militem iubet aciemque 
disponit', ubi 'armari' mediali ui dictum est pro 'se armare', 
uelut V 4, 12 '(Lycium ciuem) promissis oneratum armari 
iubet Macedonum more et, quod bene uerteret, monstrare 
iter'. IIII 15, 9 *interim barbari, quicquid obuium erat. 

quo armari possent, arripiunt'. Caes. B. Gr. IIII 32, 2 
*reliquas armari et confestim sese subsequi iussit'. item 
Curt. V 4, 27 *strenue armati' significat 'postquam strenue 
se armauerunt'. (cf. accingi). hoc igitur uerbo recepto sic 
scribendum uidetur: armari milites atque discedere in comua 
iitsserat milites enim, cum acies disponitur, in cornua di- 
grediuntur. cf. IIII 12, 3 *in cornua diuiserat peditem', et 
ibd. 9, 17. 

13, 13 P cum Mod. Bud. Flor. DFGI Hegesimachus, 
non 'Symmachus', quod quomodo ortum sit, ex diuiso in P 
nomine 'hege simachus' elucet. nam cum prior uocis pars 
quo pertineret, non esset intellectum, posterior tantum, unde 
mutatiuncula adhibita usitatum nomen facile effici posset, 
retenta est. Hegesimachi autem nomen inuenitur in nummo 
diadochorum temporibus a magistratu Colophonio cuso (uid. 
Mueller, Numismatique d'Alexandre le Grand, Copenh. 1855, 
XV n. 1013), et idem est Pindari etPlutarchi *Agesimachus'. 
frequentius sane est 'Hegesistratus'. 

13, 23 editt. plerique: traicere amnem — parabat, 
cum procella imbrem uix sub tectis tolerabilem effundit. 
obrutique milites nimbo in terram refugerunt nauigiis ratibus- 
que desertis. mirum in modum postrema sententia a superiori 
diuellitur, quasi fuga militum non et ipsa subitae et inex- 
speqtatae rei pars fuerit. redeandum potius ad ueterum 
editorum scripturam, quae ex recentioribus codicibus peteba- 
tur, effudit, obrutique. 

14, 15 uulgo tu^ Antigene, et tu, Leonnate, et Tawron 
inuehemini in mediam aciem, addendum in tertio membro 
tu ante 'Tauron', quemadmodum in duobus prioribus est. — 
ibd. § 19, ubi nulla est coniunctiui *statuerent' ratio, et 
indicatiuus modus et id uerbi tempus, quod apud primariam 
praesentis temporis sententiam in pendenti enuntiato prae- 
teritum recte significat, restituenda ita , ut scribatur sta- 
tuerunt. 

Vlin 1, 6 P ceterum hoc nomen beluis inditum a Graecis 
sermonis ignari aliud lingua sua uswrpant. duplex, ut fere 
solet, deteriorum codicum emendandi ratio. quorum Bud. 
Pal. 1 Flor. D F I membranae Modii, qui codices *a Graeci 
sermonis ignaris' scribunt, frustra, ut ait Modius, postulant 
sibi credi, rhinocerotas non a Graecis nomen accepisse. 
accedit, quod in posteriore sententia, quam haec emendatio 

non tangit, deest id quod uerum huius enuntiati subiectum 
est, uerbum 'Indi'; quod nisi additur, rhinocerotes ipsi aliud 
nomen lingua sua sibi addere dicuntur. quamquam reliqui 
codices, qui *eius' post 'sermonis' inserunt, non Indos, sed 
omnes, quibuscumque Graecus sermo ignotus sit, subiectum 
intellegere uidentur; quod si uerum esset, scribendum erat: 
*sermonis eius ignari alia nomina sua quisque lingua usur- 
pant', nisi forte, qui Graece nesciunt, omnes una gens sunt 
unaque lingua utuntur. itaque duobus uerbis additis scri- 
bendum uidetur : ceterum hoc nomen beluis indittm a Qraeds; 
Indi Graeci sermonis ignari aliud lingua sua itstirpant 

1, 30 P Uoss. 2 edit. Ald. dedit, non 'dedidit'. eodem 
modo praesens tempus exigno interuallo praeteritum sequitur 
VI 11, 10 'Hephaestio autem et Craterus et Coenus tor- 
mentis ueritatem exprimendam esse dixerunt, et illi quoque 
— in horum sententiam transeunt' ; ibd. § 27 *haec Hege- 
lochus dixit super cenam, et postero die prima luce a patre 
accersor'. X 5, 6 'fuit — exstinguitur . 

2, 9 — 12 codd. relegatos in idtimum paene rerum hu- 
manarum persequi terminum et eruere arduum uidebatnr, ru/r- 
sus auaritia gloriae et insatiabilis cupido famae nihil inuium^ 
nihil remotum uideri sinebat. et interdum dubitabat, an Mace- 
dmies, tot emensi spatia terranm, in aeie et in castris senes 
facti, per obiecta fltmina, per tot naturae obstantes difficultates 
secuturi essent: abundantes onustosque praeda magis parta 
frui uelle, quam adquirenda fatigari; non idem sibi et militi- 
bus animi esse: se totius orbis imperium mente compleoctm 
adhuc in operum suonm primordio stare: militem labore 
defetigatum proodmum quemque fructum finito tandem periculo 
expetere, uidt ergo cupido rationem, et ad contionem uocatis 
militibus ad, hunc maxime modum disseruit. exponuntur his 
uerbis illae rationes, quas Alexandrum, cum in interiorem 
Indiam penetrasset , de reliqua uia cogitantem nunc ad 
reuertendum nunc ad ultra etiam progrediendum impellere 
Curtius facit. quarum rationum ordo, ut nunc est, admodum 
confusus uidetur. in quo primum teneamus, uerba 'uicit 
ergo cupido rationem' ita demum intellegi posse, si illa 
gloriae ratio, quae Alexandrum sola ad pergendum usque 
instigabat, ceteras uicisse dicatur, id autem in his Alexandri 
deliberationibus depingendis ita optime dictum iri, si quem- 
admodum nobis in contrarias partes rem deliberantibus 

grauissima ratio ultimum in mentibus nostris semper locum 
tenet, hic quoque grauissima causa et quae consilium afferat 
et constituat, postrema, id est hoc loco ante ipsa uerba 
'uicit ergo cupido', exponatur. notandum illud quoque, 
quam praue haec uelut hortatrix ratio nunc illic ponatur, 
ubi earum cogitationum , quae regem deterruisse finguntur, 
mentio fit, quarum cogitationum ordinem interrumpit. quid? 
quod copulatiuae coniunctioni 'et', a qua § 10 incipit, aduer- 
satiuam uim adtribuere, ut nunc est, cogimur, ut eam pro 
'sed' usurpatam esse putemus. iam ut uerbo *ergo' ('uicit 
ergo cupido'), quo referatur, sit, sententiam 'rursus auaritia 
— sinebat' translatam ad ineuntem § 12 ante 'uicit ergo 
cupido' inseremus. neque illud non apparet, cur alio eam 
quispiam transtulerit; quippe cum illis, quae § 9 de natura 
et longinquitate locorum dicta erant, sensu connecti uide- 
batur. — eodem modo supra VI 2, 15 sqq. mendum toUi potest; 
ubi nunc ita sententiae iunguntur: itaque rumor, otiosi tni- 
litis uitium, sine auctore percrebruit, regem contentum rebuSy 
quas gessisset, in Macedoniam protinus redire statuisse^ dis- 
currunt lymphatis similes in tabernadUa et itineri sardnas 
aptant (an, cum in codd. 'in' omittatur, tabernacula et sar- 
cinas itineri aptant? nam in mouendis castris tabernacula 
detenduntur plaustrisque imponuntur). tumultu>s hinc con- 
tubernales suos requirentium , hinc onerantium plausira per- 
fertur ad regem. fecerant fidem rumori temere uulgato Graeci 
milites redire iussi domos — ; iam ipsis quoque finem militiae 
adesse credebant, haud secus , quam par erat , territus 
Alexander cett. male haec cohaerent. nam illata breuiter 
Cperfertur ad regem') regis mentione, unde ad ea, quae 
subinde de ira eius narranda erant ('haud secus, quam par 
erat, territus' cett.), facilis esset transitus, hac re igitur, in- 
quam, bene praeparata, denuo ad rem, quae iam supra 
absoluta esse uidebatur, ad milites et ad rumorem codices 
nos redire iubent; post haec demum iam, quae de rege in- 
choata erant, pertexuntur. ueri simile igitur uideri poterit, 
illa 'discurrunt lymphatis similes — perfertur ad regem' 
inferiore loco ante 'haud secus quam' cett. ponenda esse. 
de plusquamperfecto 'fecerant' post perfectum *percrebruit' 
cf. Miitzell p. 192 1>. — eodem modo etiam VIII 8, 12 
corrigendum, ubi uerba et sane plus habemus qu^am cupimus, 
insatiabilis autem auaritiae est adhuc inplere uelle, quod iam 

cirmmfltiit translata ad paragr. 9 post haec spolia de hostihus 
sustinere non possunt ponenda esse uidentur. aperta emenda- 
tionis ratio. nam si, qualis nunc est, uerborum ordo re- 
linquitur, illud, cuius Macedonibus iam plus quam capiunt 
esse dicitur, imperium est. sed quis ingenii et morum 
Alexandri pauUo peritior illum, cui nulli regni sui termini 
satis ampli uiderentur quemque ne in India quidem gloriae 
cupiditas quiescere sineret, iam antea in aditu et uelut 
limine Indiae nimium imperium suum iudicasse, credat? at 
de diuitiis, quarum ille semper contemptor fuit, rectissime 
dicentur, et auaritiae a militibus regi exprobratae auiditatis 
insatiabilis crimen ab Alexandro in Macedones retortum 
aptum responsum erit. dicerem etiam pronomen 'eorum' 
(§ 13) nostra correctione, quo propius referatur ('horum' § 
12), accipere, nisi inde, ubi scriptura. minime certa est, ab 
ineunte § 13, argumentum petere metuerem. — postremo 
IIII 2, 22, quoniam ueteris uerborum translationis, olim 
quae omnibus editoribus probata esset, iam post Zumptium 
memoria euanuisse uidetur, uerba et quo longius moles 
agebatur a littore, hoc magis, quicquid ingerebatur, praealtum 
ahsorbebat mare supra § 19 post 'aequabat' excidisse moneo; 
quae emendatio iam in editione Giuntae (a. 1507) inuenitur 
et fortasse etiam uetustior est. 

3, 10 uolgo: iam tela hebetia sunt, iam arma deficiunt. 
uestem Persicam induimus, quia domestica subuehi non potest. 
in externnm degenerauimus cultum. quoto cuique lorica est? 
cett. sod ita nimis saepe inciditur oratio praeterque modum 
in particulas discerpitur. tum e codd. Bern. A Flor. A 
Leid. 1 Uoss. 1 non 'induimus' sed indui enotatur, ex P 
induit, unde duabus litteris, quae saepe inter, se permutantur, 
transpositis haec efficiuntur: uestem Persicam induti, quia 
domestica subuehi non potest, in externum degenerauimus cultum. 

3, 18 P ille (Alexander) nec castigare obstinatos nec 
mitigare poterat iratus. ceteri *iratos'. at non milites irati 
erant, qnippe qui, ut iam finis infinitae expeditionis fieret, 
non cum ira aut seditiose postulare, sed cum ploratu gemi- 
tuque petere faciantur. Alexander cur irasceretur magnopere 
erat, qui ab instituto gloriae cursu ad ignauiam reuocaretur; 
iratumque fuisse et supra § 2 dictum erat — quamquam 
tum quidem paulisper ira in misericordiam uertisse traditur 
— et infra § 19 iterum commemorabitur. itaque si rex, 

non milites, leniendus erat, parua emendatione terminationis 
facta scribendum : mitigari poterat iratits. 

3, 20 codd. ibi forte Goenus morbo exstinctus est; 
cuiiis morte ingemuit quidem rex. recipiendum ex Pal. 1 
uera emendatio morti, quem datiuum uerbum requirit. cf. 
IIII 10, 30 'ingemuisse etiam Alexandrum morti'. oriuntnr 
talia menda facillime ex scriptura continuata 'mortingemuit'. 

3, 21 P XXVB, id est XXV milibus. ceteri *XXV 
milia'. illud igitur, quod Maduig. (Aduers. Crit. II p. 534) 
scribendum uiderat eiusque auctoritatem Uogelius secutus 
in editionem nuper recepit, iam optimus codex plane confir- 
mat. idem etiam Diodor. Sicul. XVII 95 'insignes arma- 
turas XXV milibus peditum'. 

3, 22 P Mod. Flor. G Bud. non ^relinquit', sed reliquit, 
et proxima uerba omnia in praeterito tempore Curtius 
posuit. 

«4, 4 notanda in transcursu similitudo usus Curtiani 
cum Liuio; qui cum VIII 17, 9 dixisset *excensionem a 
Paesto facientem', id est, Paesti e nauibus egressum inde 
ab ora in terram iiitro proficiscentem, Curtius, eius imitator, 
scripsit hinc excensione facta\ 

4, 5 P XL, hoc est XL milia, peditum alia gens. 
idem fere apud Modium et in Flor. D I est, 'XL peditum 
alia gens', in ceteris autem *XL peditum. milia geus', ex 
interpolatione ortum, cum quispiam non intellecta lineola in 
P super numerum scripta uerbum milia deesse putaret. 
nomen gentis Agalassenses fuisse, Diodorus XVII 96 auctor 
est, idque Wesselingius et Uogelius in locum uerborum 'alia 
gens' substitui uolunt. qui uiolentius agere mihi uidentur, 
cum et 'alia gens' in *Agalassenses' et quod inde consequens 
est, ^opposuerat' in pluralem numerum mutant; neque uero 
quod Curtius in ignobili gente nomen adscribere supersedit, 
id sine exemplo fit. uelut, ut unum hic ponam, non multo 
infra c. 8, 8 eodem modo 'ad alias gentes' Alexandruna 
peruenisse Curtio dixisse satis fuit, cum Diodorus XVII 102 
nomina eorum Sodras et Massanos fuisse addat. retinenda 
igitur scriptura P. 

4, 17 editt. Gangen amnem et, quae ultra essent, 
coactum transmittere non tamen finisse, sed mutasse bellum, 
in P uerba 'sed mutasse' non sunt et recte a nobis possunt 

omitti. iam quod in editionibus *coatum' pro codd. ^coac- 
ctos' est, id Glareano debetur, cuius emendatio, quod 
uerum huius sententiae subiectum est, recte restituit. sed 
quam infeliciter Alexandrum Gangen coactu transmisisse 
uelit, neminem, qui historia imbutus sit, fugit. Macedones 
enim iam ad Hypanim flumen traiectionem Gangis et iter in 
ulteriores regiones deprecatos, ut rex precibus cederet, im- 
petrasse constat; de qua re uid., si placet, VIIII c. 3. ita- 
que Freinshemius hac difficultate intellecta, *transmittere' 
idem interdum esse quod ^omittere', 'praetermittere' pro Gla- 
reano dixit; uelut Tacitum, Ann. XV 31, 2 dixisse: 'apud 
Romanos uis imperii ualet, inania transmittuntur'. haec enar- 
ratio uera est, quatenus Latini nonnumquam 'aliquid trans- 
mittere' cum hoc sensu ^euiter tractare', 'silentio praeter- 
mittere', aut etiam 'neglegere' usurparunt; quatenus autem 
'transmittere flumen', cum plerumque 'traicere fl.' significet, 
etiam 'non traicere fl.', aliquando significasse putatur, fallitur 
enarratio. licetne igitur pro 'coactos transmittere' id, quod 
sensus postulat, coactum omittere scribere? 

4, 23 P non alias tam alacer clamor db exercitii est 
redditus, iubentium duceret dis secundis aequaret gloria, quos 
aemtdaretur. haec quia mendosa essent, membranae Modii, 
quemadmodum iam supra commemoraui, ita mutarunt: du- 
ceret dis secundis, ut aequaret cett., reliqui omnes fere: 
'duceret dis secundis aequaretque' ; solus Flor. B 'aequaret 
gloriam', asypdeto uerborum 'duceret' 'aequaret' relicto. in 
quibus scripturis unum idemque reprehendendum, quod uerba 
'duceret dis secundis' coniunguntur ; quasi deos ulteriori ex- 
peditioni propitios fore, milites sciuerint. quae uerba cum 
recte cum sequentibus iungantur, sic emendandum uidetur: 
iuhentium dttcere ( — et?), ut dis secundis aequaret gloria cett. 

4, 27 codd. iam admouehat rex, cum uates monere eum 
coepit, ne committeret aut certe differret ohsidionem^ uitae eius 
periculum ostendi. P tamen et pauci alii 'nec. committ.' 
uerae huius loci emendationi — et multi in ea laborarunt 
— illud semper nocuit, quod consensu omnes uerba 'uitae 
eius periculum' cum praedicato suo iusto magis interpungendo 
a superioribus separant. sin autem accusatiuum cum infini- 
tiuo ('uitae eius periculum ostendi') a 'monere' pendere arbi- 
trati in illis, quae praecedunt, conditionem, qua uitae de- 

nuntiatur discrimen, quaerimus, iam haec omnia, opinor, 
recte coniunguntur: mtes monere eum coepit, ni omitteret aut 
certe differret obsidionem, uitae eius pericidum ostendi. 'omit- 
teret' et 'ni' iam alii inuenerant. — restat mendum in prin- 
cipio enuntiationis, ubi *admouere' contra usum absolute 
dicitur; itaque uerbum scalas excidisse uidetur, cf. § 30 'nec 
diutius moratus admoueri scalas iubet'. 

5, 11 codd. subiecto mucrone, ad quae Acidalius haec 
adnotat: ^rectissime 'subiecto'. an damnes tamen, quod ali- 
cubi memini uidere, subrectoT — Freinshemius deinde ita: 
*ego quoque diuinabam, subrecto, adiutus non absimili loco 
Statii Thebaid. XI 563 

ntque ^super stantem pronumque in pectore sensit, 
erigit occulte ferrum.' 

haec illi hactenus. nos pro inusitato *subicere mucronem' 
illud suhrigere recipiamus. nam et de eadem re Diod. Sicul. 
XVII 99 dixit similiter ^vns&rjicB tJ/ Xaj^ovi et Liuii duo sunt loci, 
qui huic scripturae admodum faiient : Vlllibr. 10, 10, in certa- 
mine Manlii Torquati *Romanus mucrone subrecto — uentrem 
atque inguina hausit', et VIII 8, 10 ^hastas subrecta cuspide 
in terra fixas'. quibus addi potest Sueton. Uitell. 17 'mento 
mucrone gladii subrecto'. 

5, 15 uolgo: subit inde Timaeus ct paullo post Leon- 
natus, huic Aristonus superuenit] in quibus 'subit' corruptum 
est; nam 'subire muros' — et hoc uerbum 'muros' intellegere 
necesse est — , non scandere moenia, sed ad ea succedere 
significat. tum autem, cum illi Alexandro subuenirent, iam, 
pridem Macedones muris appropinquarant. At P Mod. Flor. 
G Bud. pro 'subit inde' subinde, id est statim postea, quae 
uerbi uis, cum plerumque 'paullatim', *identidem' significet, 
apud Curtium etiam VII 7, 30 certa est. iam de 'huic 
superuenit', hoc est post hunc uenit eique se adiunxit, cf. 
similern uerbi usum ap. Liu. XXXI 22, 8 'superuenerunt his 
tres Rhodiae quadriremes'. 

5, 16 P cum quibus Timaeus\ ceteri *ex quibus T.', 
atque aut hoc aut simile aliquid sensus flagitat. sed Cur- 
tius semper — tredecim ego locos enotaui — ante 'quibus' 
formam 'e', non 'ex' usurpat. sed quoniam *e' cum illo 

*cum' confundi non uidetur, scribendum fortasse protegentes 
eum. e quibm. 

6, 10 P ne, non 'nec'. — ibid. § 26 P Flor. G Bud. 
Mod. hoc, si licuerit^ ipse praestabo; hoc, si me praeceperit 
fatum, nos mandasse mementote. ceteri libri prius 'hoc' omit- 
tunt, Modius alterum. sed anaphora uenusta est. 

7, 2 codd. quippe occisis quihusdam popularium, qui 
ualidiores erant, a/rma sprctare coeperunt. quoniam in his 
uerbis enarrandis errari uideo et hanc falsam enarra- 
tionem etiam inutihum coniecturarum nunc causam fieri, 
aUam enarrandi rationem, qua defungi liceat, esse paucis 
demonstrabo. cardo eius igitur hic est, quod sententiam 
relatiuam 'qui ualidiores erant' non ad *popularium', sed 
ad sequens enuntiatum ita refero, ut eius quasi subiec- 
tum sit. 'ualidiores' autem de firma corporum ui dicitur. 
quippe Alexander circa Bactra aliquot colonias condi 
iusserat, in quibus ueterani maxime milites eius hor- 
tatu et iussu conseder^nt. eorum nuUi iam plane ualidi 
fuerunt; sed qui ualidiores erant, hoc est quicumque eorum 
satis firmo corpore utebantur, occisis in seditione (§1) qui- 
busdam popularium, hoc est colonorum Graecorum, arma, ut 
supplicium deuitarent, spectare coeperunt. — infra § 19 
breuiter commendatam uelim Zumptii coniecturam, qui post 
quos inserentis; qua recepta post studebant addendum uer- 
bum, ita ut haec sententia efficiatur: ingens uis militum, 
inter quos qui erant Oraeci Dioocippo studebant, aderat. — 
in proxima deinde paragrapho euitandi asyndeti causa que 
post hastam, id quod etiam Gertzius fieri censuit, inserendum 

— nam et clipeum et sarisam Macedo miles laeua manu 
tenebat — et Radero concedendum, conuenientius fore gladio 
quoque quam 'gladioque'. 

8, 21. coniungam hic duos locos, eodem laborantes 
uitio, cui, ut par est, eadem ratione medebimur. namque et 
hic, ubi in codicibus ita est: barbari autem speraueranty in- 
cautum et temerarium regem excipi posse. et forte inter 
promptissimos dimicans intactas euaserat, quoniam illa, quae 
hostis sperauerat, iis quae perpetua regis fortuna peregerat, 
opponuntur, desideratur pro et aduersatiua coniunctio sed] 
et item X 7, 13 scribendum eadem de causa sed abeunte illo. 

— infra § 25 non leuior illis Ptolemad fuit cura quam regis. 

proximos editores emendatio Freinshemii regi fugit, quae 
uerissima est; cum rege enim Macedones cura in Ptole- 
maeum certabant, 

9, 6 P Mod. Flor. G Bud. (?) abessent mari\ ceteri 
'abesset mare', et hoc quoque Curtius scribere potuit. sed 
nobis nihil emendato opus est. ('mari' pro *mare' in proximo 
demum uersu in P esse, non recte Hedickius auctor est.) 

9, 21 P pr. m. identidem, non *identidem idem'. — 
infra § 26 unde tantum redisset subito mare, quo pridie rc- 
fugisset^ quaenam esset eiusdem elementi natura — mirabundi 
requirebant. ita secundae classis codices, uelut Bud., cum 
in P ceterisque libris eiusdem mentis sit. et uerum est 
omnino, quod editores recipiunt, elementi, sed ea, quae ita 
adduntur, 'ele', petenda sunt ex ultima praecedentis uocis 
syllaba 'de' — et littera d cum el facile commutari posse 
uidetur — scribendumque eius elementi. nam si nouum 
uelut membrum, quod superioribus ('unde tantum r. s. mare' 
et 'quo pridie refug.') accederet et ex parallelo cum iis po- 
neretur, illa tertia sententia 'quaenam esset eius elem. nat.' 
contineret, recte *eiusdem' diceretur; nunc cum notione sua 
latius patens haec sententia illas etiam comprehendat, usus 
eius pronominis excludi mihi uidetur. 

10, 3 scrbd. interim et urbes plerasque condidit et Nearcho 
atque Onesicrito nauticae rei peritis imperauit cett., in quibus 
copulatiuam coniunctionem ante 'Nearcho' ideo addidi, quia 
neque 'et' prioris sententiae alioqui intellegi posse uidetur 
neque posterius enuntiatum nisi moleste uinculum, quo cum 
superioribus coniungatur, desiderare. 

10, 12 codd. cum haec quoque alimenta defecerant; 
scribendum deficerent. — ibd. § 29 P pr. m., ut ceteri co- 
dices, satrapes apastris. 

X 1, 1 P Uoss. 2 Flor C E F H Bud. Bern B quinque 
milia peditum cum equitibus mille, sed accusatores, eos e pro- 
uincia, cui praefuerant, sequebantu/r. ceteri addunt *et' post 
'sed'; uerum ipsos milites ducum accusatores exstitisse, ex 

Arrian. Anab. VI 27 4 noXXa imKotXovvrcov uxrTolg Tbiv T8 iYX^Q^^"^ 

Tial TVfg (TTQaTLttg avTrjg scimus : neque id mirum uideri potest, 
quippe cum illi duces antea Parmenionis, ducis militibus 
carissimi, caedem crudelissime patrauissent. 

1, 2 P Leid. 1 Doss. 1 nec tot facinora, quot admise- 
ranty compensare poterat caedis perquam gratae regi ministerio. 
ceteri ad emendaDdum locum — et aliquid mutare necesse 
erit — .'poterant' scribunt. alia etiam non maiore mutatione 
recte sententia struetur, si 'poterat' retento ministerium scrip- 
seris. uerius etiam, ni animus me fallit, sic erit; nos certe 
hodie illa quasi personali structura ('compensare poterant') 
potius utimur, si id, quo facinus compensaturos non esse 
speramus, nondum factum est. atqui caedes Parmenionis iam 
ante plures annos perpetrata erat. 

1, 14 F palmitis, \mde palmetis sine dubio efficiendum, 
quemadmodum iam in Modianis codicibus erat. ceteri 
*palmis'. 

1, 15 codd. adiciehant (Nearchus et Onesicritus) naui- 
gia, quae lixas mercatoresque uexissent, famam auri secutis 
gubernatoribus in insulam esse transmissa nec deinde ab iis 
postea uisa. scribendum transmisisse, ita ut simul 'esse' 
deleatur. cuius emendationis causa omnis in consuetudine 
sermonis posita est. nam si *naues aliquo transmittuntur' 
dicimus, quemadmodum crebro usurpamus, passiuam uim 
passiua uerbi forma semper retinet neque medialem uim 
umquam sumit. nauigia igitur ab eo, penes quem imperium 
classis est, quopiam transmittuntur; quae cum hoc loco sua 
uel potius nauigantium sponte ih illam insulam maris rubri 
uecta esse dicantur, *transmisisse', ut dixi, scribendum. ita 
enim *transmitto' intellecto pronomine reflexiuo absolute 
saepe usurpatur. ortum autem mendum ex uitiose a scriba 
correpta uoce ('transmisse'). de usu uerbi cf., si tanti est, Liu. 
XXXXIIII 28, 7 'unde (naues) transmittere in Macedoniam 
possent'. 

1, 19 editt. igitur Mesopotamiae praetoribus imperauit, 
materia in Libano monte caesa deuectaque ad urbem Syriae 
Thapsacum^ septingentarum (ita Zumptius pro codd. ^thapsagas 
et ingentarumque') carinas nauium ponere, haec nunc editores, 
in qua scriptura cum unum graue mendum a Zumptio recte 
sublatum esse uideatur, alterum, quia haec structura *prae- 
toribus imperauit — carinas ponere' retinetur, adhuc rema- 
net. nam talis actiuus infinitiuus apud imperandi uerbum 
ab usu sermonis abhorret, et quo minus ueri simile sit, ita 
Curtium scripsisse, post 'imperauit' in codd. est ut, uestigium 

sine dubio illius ueteris scripturae ut — ponerent; quae 
fortasse haec sequebantur — nam proxima quoque uitiosa 
sunt — placere septiremis omnis esse deducique Bdbylona, 
similiter VIIII 10, 3 post 'imperauit ut' oratio mox in ac- 
cusatiuum cum infinitiuo transit. 

1, 26 P admonitusque a quibusdam aequa Alexandro 
cordi esse. hanc modo Parisini scripturam solum uerum 
coniectandi fundameutum esse teneamus, pro ^aequa' aeque^ 
id est aeque atque amicos, nemo non facile emendabit. de 
omisso 'eum' cf. Miitzell. pp. 10 — 11. ceterum iam mem- 
branae Modii Colonienses *aeque', quod ille tamen reiecit. 
reliqni codd. fere *equam', quod in alias coniecturas editores 
induxit. — infra § 38 P recte henignitatis^ quod propter 
Hedickium moneo. 

2, 3 codd. (Harpalum) a quodam auctore interemptum 

per insidias. scribd. a quodam amicorum. nam Cellarii qui- 

dem emendatio Thimbrone' pro *auctore' ut sensu apta est, 

ita a scriptura codicum nimis discedit. cf. Diodor. Sicul. 

XVII 108 vnb Olfji^Qcovogj ivbg tojv q)lX(ov, sdoXoq)ovtj&rj, 

2, 6 codd. soli Athenienses^ non suo modo^ sed etiam 
ptMice uindices, colluuionem ordinem hominum quia aegre 
ferebant. in primis uerbis Modius, qui VIII 5, 20 *Calli- 
sthenes ueluti uindex publicae libertatis' pro testimonio afferre 
potuerat, sic recte emendasse uidetur: non suae modo^ sed 
etiam publicae uindices libertatis. in proximis deinde, quod 
uerbum snb mendoso illo 'ordinem' latere putandum sit, 
*purgamenta' in consequenti paragrapho ostendere uidetur. 
nam uerbum *purgamenta' de eiectis sordibus dicitur. restat 
iam, ut in *hominumqui' infinitiuus quaeratur, quem si recte 
repperi, sic locus correctus erit: coUuuionem sordium iniungi 
aegre ferebant. (ortum mendum ex hac script. : sordinminiungi- 
aegre). 

2, 9 Mod. excemeret, ceteri. uerbo magis usitato 
recepto, 'secerneret'. uerbum 'excernere' Uergilius semel 
(Georgic. III 398), Liuius in ea operis parte, quae exstat, 
bis usus est, VIIII 46, U et XXVIII 39, 10, uterque in 
participio perfecti temporis 'excretus'. post hos deinde in 
reliquis modis Columella, Celsus aliique usurparunt; itaque 
ne Curtio quidem, qui et ipse sermonem Liuii in multis 
rebus egressus est, is usus recte abiudicari potest. 

2, 15 editt. non adloquend% non noscendi monendique 
atit intuendi uos ius reliquistis. hic ab optimo codice desti- 
tuti ad deterius reliquorum genus, quod tam saepe alibi 
spreuimus, solum usurpandum redigimur. quorum uarias 
rationes examinantibus ad unam certamque, quam archetypi 
codicis fuisse putamus, scripturam ea diuersitas ducere nobis 
uidetur. nam cum in illis, quorum fidem editores maxime 
sequi Zumptius uoluit, illud ^noscendi' sit, quod, quia iamdfu 
Alexander milites suos nouerat, uerum esse non potest, in 
Flor C D H *nocendi' est, in Uoss. 2 autem *dicendi'. 
nonne haec omnia ex eo; quod Bud. et Bern. B aut con- 
iectando reppererunt aut traditum ex bono codice recepe- 
runt, docendi orta esse uidentur? cf. VII 7, 6 *ipse non 
insistere in terra, non equo uehi, non docere, non hortari 
suos poterat'. 

5, 19 P abscissa ergo ueste, quam induta erat; ceteri 
^qua'. Curtius praeterquam quod in actiua uerbi induendi 
forma 'induere uestem, arma' simm. saepe dixit, mediali 
'indui', si nostris codicibus fides est, et semel accusatiuum 
(X 7, 13 'eam ipsam uestem, quae in sella posita fuerat') 
et semel ablatiuum (VII 2, 17 'Arabica (ueste) induitur') 
adiunxit, participio 'indutus' adhuc accusatiuum septiens, 
nunc cum e P X 5, 19 accessit, octiens, ablatiuum ter. 
quae inconstantia in scriptore sibi in talibus rebus magno 
opere conueniente, offendit. deinde ubi accusatiuus ponitur, ille 
casus interdum nisi aegerrime in septimum mutari potest, 
uelut VIII 9, 24 est 'carbasa, quae indutus est' et V 6, 7 
'pretiosissima uestium induti'; ubi uero ablatiuus adhuc 
remanet, casuum leue litterae m discrimen est, et quo 
facilius m addatur, semper 'mdutus (mduitur') sequitur. 
quae cumitasint, hos quattuor locos IIII 15, 37 'alba ueste'; 
V 2, 20 'qua'; VII 2, 17 'Arabica'; VIII 2, 36 'lorica' ad 
ceterorum normam reuocandos esse, ueri simile est. 

5, 22 P recte (Sisigambis querebatur) iterum esse se 
captas, iterum excidisse regnum. ceteri 'regno'; sed excidit 
nobis ea res, quam amittimus; excidimus ea re, quam 
adepturos nos esse, sperabamus. uelut Ouidius in elogio 
Phaetontis ait: 'magnis excidit ausis' (Metam. II 328). 

5, 25 P et Mod. Alexandri (non 'Alexandro') indtdgentia, 

quod simplicitate structurae magno opere se commendat. de 

7 

duobus autem genetiuis altero de altero pendentibus cf. III 
6, 4 'spe nuptiarum sororis eius'. 

5, 28 P tot regna aut reddita, quihm eadem erat bello, 
aut dono data. ceteri fere: 'ea dempserat', soli Flor. F H 
Bern. B recte ea ademerat, quod etiam Gertzius nuper in 
Tidskrift f. Filologi, 1878 p. 56. 

5, 29 (in descriptione morum Alexandri) gloriae 
laudisque ut iusto maior cupido, ita ut iuueni et in tantis 
nec amittenda rebus. ita plerique codices, uelut is, qui nobis 
fere instar est omnium, Parisinus; pauci *admittenda', quo 
recepto cum in uerbo *nec' emendatione opus esset, editores 
alii alia coniectauerunt nuperrime Uogelius ad Flor. G Bud. 
^admiranda' decurrit, quae emendatio non solum in uerbi 
*amittenda' certo fundamento non struitur, sed in paullum 
deprauato 'admittenda', uerum etiam alibi, in 'ut iuueni', 
supplemento eget. de integro igitur scriptura Parisini 
*amittenda' excussa inde hoc eruamus: euitanda, ut totus 
locus sic conformetur: ita ut iuueni et in tantis nec euitanda 
rebus, hoc est: gloriae cupido, quae ab eo ut iuueni et in 
tantis rebus ne euitari quidem posset. "* 

5, 33 codd. dis aequare se et coelestes honores accersere 
cett. scribd. asserere pro 'accersere'. diuinos enim honores 
Alexander non accersiuit, neque erat, unde peti possent, sed 
ab amicis et militibus sibi haberi postulauit. cf. VIII 1, 42 
*Iouis, quem patrem sibi Alexander assereret'. — infra § 37 
scribd. adhaeserant', tempore enim hoc illud *clarissimique 
sunt habiti' praecedit. 

6, 3 mendum codicum ad primum ex dimidia tantum 
parte Lauer uel potius codices, quos ille secutus est, hic 
Flor. D F I, cum ^ac primum' scriberent, sustulerunt. nam 
quoniam huic priori orationis membro (eiulatui) alterum 
contrarium (silentium) opponitur, usus postulat primo, hoc 
est initio, principio. cf. persimilem locum" c. 5, 7. eodem 
modo supra IIII 8, 1 primo scribendum fuit. 

6, 9 P cum Uoss. 1 Leid. 1 (in oratione Perdiccae) 
interim a quibusque regi uelitis, destinate. at non exspec- 
tabat Perdicca regnum, sed affectabat, et quamuis studium 
dissimularet, ei summo opere imminebat. scribendum igitur 
expetebat. 

6, 19 codd. (Perdicca) tandem recessit et post eos, 
qui sederant proocimi, constitit, neque contio — et contio ea 
est — sedere solet, neque plusquamperfectum ^sederant' 
recte pro iinperfecto *sedebant' usurpatur. distracta igitur 
uoce sic scribendum puto : qui sedi erant proximi, atque 
quae sit ea sedes, si quis interiwget, eum ad c. 6, 4 reiciam : 
ea sella Alexandri erat, quam Perdicca in contione propo- 
nendam curauerat, uelut certaminis praemium. (posse etiam 
sedem erant proximi scribi, non aum nescius. sed illud 
adiectiuum cum accusatiuo alibi Curtius coniunxisse non 
uidetur, ne Liuius quidem nisi raro; uid. Weissenborn. ad 
XXVm 15, 9 et XXVmi 7, 6.) 

7, 5 codd. haud ambigue iuuenem, ctii regnum destina- 
batur, inpense probra quae obiecerat, magis ipsi odium^ quam 
Arrhidaeo contemptum attulerunt. quae cum uitiosa essent, 
proxime Uogelius hanc emendandi rationem instituit, ut 'in' 
ante *iuuenem' addito 4npense'que in 'intendens' mutato, 
plene post ^probra', lenius post *caligare eos' interpungeret. 
cui non solum illud opponendum est, uerbum *intendens' 
perdure ad nomen Pithonis quattuor quinqueue uersuum 
spatio remotum referri, sed etiam, id quod iam Maduig. 
Aduers. Crit. II p. 535 commemorauit, in illa sermonis 
Pithonis parte, quae adhuc exposita sit, nuUam probri uel 
probrorum significationem esse. his etiam illud accedat, 
quod ante uerba *quae obiecerat' non facile desideratur 
coniunctio aduersatiua. aliam igitur uiam affectans ita 
Curtii uerba restituere conor: haud ambigue iuueni, cui 
regnum destinabatur, infenso probra, quae adiecerat, magls 
ipsi odium cett. de commutatis p et f cf. V 3, 1 'Fasim' 
pro Tasim'; VII 8, 29 'pacta' pro 'facta'; VIII 14, 40 'con- 
positoque' pro *confossoque' ; V 5, 13 ^fratres' pro 'patres'. 

8, 3 editt. (Perdicca) Meleagri maneipia identidem 
appellans sic animi uultusque constantia terruit, ut uix mentis 
compotes fugerent, at codices omnes: fugerint, quod uerbi 
tempus in consecutiua sententia etiara post praeteritum 
primarii enuntiati tempus creberrimum esse, satis constat. 
cf., si placet, III 12, 22 ^coniugem eiusdem adeo ipse non 
uiolauit, ut summam adhibuerit curam, ne quis captiuo 
corpori inluderet', et quae supra ad VI 10, 7 ipse dixi. 

Bifariam, ut iam supra commemoraui, in codice Parisino 
decimus Curtii historiarum liber mutilatus est, semel quia 
a cap. 2 § 10 ad 5 § 8 duo folia interciderunt, deinde quod 
a c. 8, 14 omnis operis finis periit. et, quo maius harum 
particularum iam desiderium nobis sit, in his ipsis locis 
uerba scriptoris in ceteris, quibus uulgo utimur, codicibus 
admodum corrupta sunt nouaque boni libri ope magno 
opere egent. itaque cum codicem, qui origine sua aliquanto 
a P propius abesset quam reliqui, quaererem, mox mihi 
obtulit sese liber, cuius iam a Freinshemii tempore notitiam 
habemus. is est Bongarsianus prior, quem in editione Freins- 
hemius notis Bj, bi signauit quoque princeps ille usus est. 
scripturas eius et si quos praeterea Curtianos codices 
Bongarsius rimatus erat, cum hic in margine Aldini exem- 
plaris eas enotasset, quia ipse Bongarsius, quo tempore 
Freinshemius Curtium editurus erat, uita erat defunctus, 
Freinshemio rhetor quidam Bernatium descripsit. sed hic 
ipse multum de codicum fide detraxit. nam in litteris ad 
Berneggerum Freinshemii socerum missis Bongarsium incuria 
quadam discrepantiae scripturae persaepe nuUum nomen 
adscripsisse, ut iam diiudicari non posset, codicine alicui 
an ipsius Bongarsii ingenio tribuenda esset, arguit; adiecit 
etiam, Bongarsianum priorem neglegentissimum aut men- 
dosissimum, quippe qui totas saepe plagellas omitteret, se 
comperisse. itaque ueri simile non fuit, ut multum ei codici 
Freinshemius tribueret, nec sane ubi aut ille aut qui post 
eum Curtii historias ediderunt, inde utilitatis quicquam peti- 
erint, nisi raro inuenias. nunc post repertum Parisinum 
codicem, si inter hunc et Bj comparatio instituetur, dubium 
non erit, quin hic illius sit apographum. uelut in libro 
tertio inter utrumque haec notabiliora conueniunt: 
c. 4 § 1 ciam pro dliciam; in P tamen 2 m. etiam. 

5, 16 possit pro posset, 

6, 6 acddere pro acdderit. 

ibid. § 16 ceteri codd. recte uigorem suum; P 1 m. 
uictorem suum, Bi uictorem sui, 

7, 8 opperiundi, reliqui — endi. 

10, 5 udctoria aperiri, reliqui fere uictoriaperiri. 
12, 6 inlacrinmsse^ reliqui fere omnes lacrimasse. 
ibid. § 7 omitt. in ante tahernaculum. 

Haec cum uiderem et Bi etiam altera, quam uocaremus, 
Parisini codicis manu aetate interdum superiorem esse 
intellegerem, ex quo Parisinum librum ipse contuli, nihil 
antiquius habui, quam ut Bongarsianum illum inuestigarem. 
quem cum quaererem, gradatim maxime U. Roberti, qui in 
bibliotheca Parisiensi a libris manu scriptis est, et L. 
Martensii, philosophiae doctoris Elberfeldensis , opera eo 
adducta res est, ut scirem in bibliotheca Uaticana codicem 
esse (Reg. 971), qui ex ipso Parisino, nuUo codice interiecto, 
originem trahere uideretur. is ita describebatur : ^membra- 
naceus codex duodenonaginta foliorum, in Gallia exeunte 
duodecimo saeculo scriptus'. ex hoc igitur libro illa mihi 
primum enotabantur: 

III 3, 1 cui praeceptum est a rege^ ut omnes peregrinos 
milites cett. in P posteriore manu est et ut addita sunt. 

5, 5 non in acie saltem, non ab hoste iectum, ita etiam 
P pro deiectum, 

11, 3 — 4 inpigre exsequL iamque ipse in medium Fer- 
sarum undique circumfusi egregie tuebantur, idem P 1 m., 2 
ipsi^ quam correctionem post descriptum B i factam esse 
intellegimus. 

ibd. § 23 qui cum Bareo tabernacidum exornauerant. 
illud cum in P posteriore manu adscriptum est. 

12, 27 loui atque Herculi Mineruaeque. P at, sed q; 
supra uersum, incertum 1 an 2 manu, additur. 

IIII 1, 18 macte. idem P 1 m.; 2 macti. 

2, 14 a6 exteriore. idem P, ceteri ab {ex) interiore. 

3, 5 omitt. mallent, neque in P nisi sera manu 
uerbum additur. 

4, 3 — 4 deinde a capite molis rursus alto inmersit 
ac modo per undas eminens magna sui parte superfusis flucti' 
cus condita cett. in tribus hic arta inter codices necessitas 
eminet. nam et uterque se ante inmersit atque modo post 
parte omittit, et super undas in reliquis codicibus pro per 
undas est. 

Maiorem inde perpetuae orationis partem expetiui et 
facile adeptus sum, cuius cum ceteris codicibus comparatio- 
nem sic instituam: 

libr. VI 11, 21 — ad finem Ubri. 



§21 liberare sed 
uoluerit 

22 egilicho 

23 agnoscimus 

24 incidi m' 

(sed di 
erasum) 
*nec homini- 
bus quibus 
se' omitfc. 



25 a dis adop- 
tabimur 



26 perdiccan 

27 super 

29 parmenioni- 

urio 
dare 
censura 

30 damnum 
persus 

expressum 

31 hos 
eius 

32 bacta 

33 repraesen- 

tesse 



34 collocuti 

35 eodem et 

prius 

36 transire 

37 calix uox 

sanguis de- 

fecerat 
supplica- 

bantur 
ipso 

liberare sed 
omitt. 
egelicho 
agnoscimus 

incimus {di su- 
pra addit. m. 2) 

*nec dis — deum 
facimus' omitt. 



a dis adoptabi- 
mus, sed ad in 
id mutat. man. 
2 

perdiccan 

super 

parmeniounio 

darem' 
censura 
dampnum 
persus 

expressum 
hos 
omitt. 
bacta 

repraesentesse 1 
m., 2 — asse 



collocuti 
eodem et prius 

omitt. 

calim uox san- 
guis defecerat 

supplicabantur 

illo 



B, 



omitt. 
egelicho 



^nec dis omissis 
intermediis us- 
que ad deum 
fecimus'. *omitt. 
fecimm^ Frshm. 



super 



dampnum 
persus 



repraesentasse 



eodem et prius 



omitt. 



reliqui codd. 

liberare se 

uoluerit 

egelicho 

editt. : adgnosci- 

mus 
incidimus 



nihil omitt. 



a dis adoptabi- 
mur. Uoss. 2 
a. d. id opta- 
bimus 

perdiccam 

supra 

parmenioni uiuo 

dareo 

cessura 

dymnum 

alii : persus ; alii : 

prorsus 
expers sum 
os 
eius 
bactra 
plerique : reprae- 

sentare, sed 

Mod. Bud. Flor. 

Gr — asse 
editt. conlocuti 
plerique: eo De- 

metrius 
transire 
calin uox san- 

guisque defece- 

rant 
suspicabantur 

illo 

40 post confes- 
sionem 
etiam phi- 
lotas ami- 
corum mi- 
sericordiam 
meruit. 

post confessio- 
nem etiam phi- 
lotas amicorum 
misericordiam 
meruit. 



post confessio- 
nem etiam phi- 
lotas amicorum 
misericordiam 
meruit. 



reliqni codd. 

alii : post confes- 
sionem etiam 
neque amico- 
rum ; alii : ne 
amicorum qui- 
dem miseric. 
meruit. 



Quae cum Uaticani codicis cum Parisiensi similitudo 
esset, etsi scripturam eius aliquid deprauatam esse uidebam, 
tamen, ubi iam P deficeret, illum codicem utilem nobis fore 
non immerito sperabam. nam ueteris Bongarsiani prioris, 
qui idem ac Uaticanus codex esse uidebatur, coUationis nul- 
lam fere fidem esse, illa comparatio satis demonstrabat. ita- 
que Augustum Mau, hominem in legendis ueteribus libris mul- 
tum uersatum, — nam neque Roberti neque Martensii opera 
amplius in hac re uti poteram — , ut particulas quasdam 
decimi libri mihi describeret, rogaui, quod opus ille multa 
humanitate suscepit. et iam primum illud plane constat, 
Uatic. Reg. 971 eundem esse quem Bongars. 1; quae enim 
uerba Bongarsius ineunte decimo libro in margine codicis 
sui recentiore manu scripta inuenerat, eadem ibidem in 
Uatic. sunt; sunt autem haec: sic fuit parisi* anno domini 
MCCCCXVIII (?) mense iunii, deinde cum in priore Pari- 
sini lacuna Uaticanus et ipse deficiat — omnia enim a X 
2, 8 in patriam remissis usque ad 5, 18 partem Asiae omittit 
— in extremis libri capitibus scripturae eius ad hoc emen- 
dandi nostrum opus a nobis adhiberi possunt; quas sic cum 
ceteris codicibus conferam: 



codices adhac cogniti 

c. 8, 15 

quam si 
plerique : dedidisset. sed Bud. 
Flor. D F G H I Bern. B ed. 
Mer. Ald. : dedisset 
16 alii: iis. alii: is 

alii : a regia. alii : e regia. 
19 sanguine 

nisi 
dedisset 



is 

e regia 

sanguinem 

codices adhnc cogniti 

2 1 meliores : suppressae et amo- 
derata excitauit oratio. Flor. 
G Bud.: suppressam eius m. 
e. o. 

22 plerique: quae agitasset 
exequi uellet. Flor. Gr Bud. 
q. a. rex exequi u. 

plerique: eosdem rursus. 
Bud. rursus eosdem 
impetratum 

23 equitum turmas 
c. 9, 1 fatis 

plerique : Macedonum genti. 
Bud. genti Maced. 
insociabile 

expetebatur. soli Flor. E H 
expectabatur 

plerique» capiebant. Uindo- 
bon. — at 

3 plerique : cui. Uindobon. 
qui 

4 huius hercule non solis 

5 reuirescit 

6 tempora eiusdem 

certe 
8 alii: conquererentur. alii: 

qua quer. alii: quae quer. alii: 

qui quer. 
10 in se 

13 quem. sed: quae Leid. 1 
Uoss. 1 Flor. C 

14 quicquam 

16 ala 

alii: sin recusantes. alii: 
sine recutes. Bud. Flor. G in 
resistentes 

17 meleagro erat 

19 quo. Uindob. quod 
21 et 

plerique : pemiciem suam. 
Flor. G pemiciem sui 
c. 10, 3 paphlagonia 

praeceptum. sed Flor. G 

Bud. Uoss. 2: praeceptumque 

trapezunta. sed Leid. 1 

Uoss. 1 Uind. — iunta. Bud. 

— iuncta 

suppressa eius moderata canc- 
tos excitauit oratio 



quae agitasset rex exequi 
uellet 



rursus eosdem 

ptr 

impatum (m. 2. antiq.) 
turmas equitum 

satis 
genti Macedonum 

sociabile 
expec^abatur 

capiebant 

cui 

omitt. solis 

require scit (corr. m. 2 ant.) 

temp eiusdem 

arte (corr. m. 2. ant.) 

quae quererentur 



omitt. 
quam (per compend.) 

quanquam 

alia (sed i eras.) 

in resistentes 



omitt. erat 

quod 

at 

perniciem sui 

phalagonia 
praeceptum; sed que addid. 
m. 2. antiq. 

trapeiunta 

codices adhuc cognit. 

plerique: harbate. Uindob. : 
arabate 

4 quisqne 

alii: imperium. alii: im- 
perii. alii: imperii ius 

5 quamquam 

6 et quidem suas quisque 
opes diuisis imperii partibus 
tuebantur ipsi fundauerant si 
cett. Flor. G Bud. o si 

7 plerique: singuli ingentia. 
sed ingentia omitt. Flor. E F H 
Pal. 1 Bern. B Uoss. 2 

8 contentos 

10 regioni. sed Uindob. Flor. 
B D G Bud. regione 

deprebendit. Uindobonensis 
— prendit 

11 traditum magis quam credi- 
tum refert. sic multi codd., 
uelut Flor. G Bud. Zumptiani. 
alii omittunt 

1 3 iussi 
curare. Bud. curauere 

uelut. Bud. ueluti 
purgauere 
repletumque est 
et capiti adiecta fortunae 
eius insignia 

14 ueneno necatum esse credi- 
dere 

inter ministros 
plerique : maioremque esse 
praefecti opibus ac titulo spar- 
tanae uictoriae inflatum cett. 
Uindob. spartana uictoria. 
uerb. *esse' omitt. codices, 
quoB alibi Reg. 971 sequi 
uidimus, Flor. aliquot, Pal. 1 
Uoss. 2 
16 alii: ungulam. alii: ungula 
patientem 

19 soboles deinde excepit 

20 paucis post annis 
translatum est 

harbate 

quique 
imperium ut 

quamq 
et quidem suas quas quisque 
opes d. i. p. t. i. fundauerant o 
si cett. 

omitt. ingentia 



contentiosos 
regione 

deprendit 

haec uerba in codice recentior 
manus uncis inclusit 



ipsi 

curauere 

ueluti 

purgare (ue add. m. 2 ant.) 

omitt. est 
m. 1.: et capiti eius adiecta 
fortunae, omis. ^nsignia', quod 
m. 2. ant. add. ante ^adiecta' 
ueneno crediderunt 

inter ministros primum 
maioremque praefecti opibus 

ac titulo spartana uictoria in- 

flatum cett. 



ungula 
m. 1.: pacientiam (corr. m. 2 
ant.) 

soboles deinde eius excepit 

post paucis annis 

omitt. est. 

Longiorem me in his scripturis percensendis fuisse scio, 
quod ideo factum est, quia illud hinc intellegi posse mihi 
uidetur, ex hoc codice Uaticano eos libros, quorum secundam 
classem esse uolumus, maxime Bud. et Flor. G, natos esse. 
tanta codicum similitudo est; et, ne dubitemus huius generis 
auctorem Uaticanum librum iudicare, tribus fere saeculis 
illis maior esse dicitur. sed huic secundae classi, quemad- 
mbdum supra commemoraui, etiam multa ex Modiano codice 
admixta sunt, quibus menda toUerentur. — iam illud quae- 
ramus, ecquosnam usus emendatori codex Uaticanus afferat. 
apparet igitur librarium, qui antea P uestigia diligenter se- 
cutus esset, in hoc operis sui fine et neglegentem esse fac- 
tum et inconsulto emendandi studio prouectum uerbis scrip- 
toris non satis pepercisse. multa enim praue omittuntur, 
uelut saepius uerbum substantiuum ; multa etiam adduntur, 
ut c. 8, 21 'cunctos' et 10, 14 'primum', quod superuacaneum 
saltem esse mihi uidetur. nam ^loUan inter ministros', hoc 
est lollan, qui inter ministros erat, apud scriptorem argenteae 
aetatis satis defendi posse arbitror; uelut Plin. H. N. IIII 40 
ait: 'Threcia sequitur, inter ualidissimas Europae gentis, in 
strategias L diuisa'. neque alibi princeps inter regis mini- 
stros lolla est, sed cum Philippo fratre potum Alexandri 
praegustat. multifariam etiam uerba transponuntur, uno 
saltem loco contra usum scriptoris, cum c. 10, 20 *post 
paucis annis' pro 'paucis post annis' sit. sed etsi his men- 
dis fides codicis multum imminuitur, certa tamen nobilis 
eius originis uestigia interdum agnoscere necesse est, uelut 

8, 21, cum Arrhidaeus nuper rex creatus, ne inter 
Macedones seditio oreretur, rursus diadema detraxisset, scri- 
bendum cum Uatic. Reg. Flor. G Bud. cuncti instare coepe- 
runt, ut, quae agitassety rex exsequi uellet, neque cum reliquis 
codd. omittendum uerbum 'rex', quo eum regnum retinere 
se uelle milites significant. apparet etiam, cur uox ex- 
ciderit. 

9, 8 editt. ergo clam guosdam ex copiis, quibus prae- 
erat, subornauit (Perdicca), ut, quasi ignoraret ipse, conque- 
rerentur palam Meleagrum aequatum esse Perdiccae, in quibus 
'conquererentur' ex recentissimis codicibus Flor. D I (B? 

Uoss. 2?) sumitur, qui sic interpolarunt : *quasi ignorante 
ipso conqu.' at in Uatic. Reg. Flor. G Bud. Uindobon. qui- 
busdam aliis est: quae quererentur, hoc est quererentur, prima 
huius uerbi syllaba bis scripta, prius praue. similiter emen- 
dandum III 10, 7 uictor Athmiensium Philippus pater inuoca- 
hatur, ubi uerba 'ad haec' ante *Atheniensium' deleui, par- 
ticulan) sequentis uerbi esse arbitratus. nam 'ad haec'.pro 
*praeterea', 'deinde' nemo dixit, nec si quis hunc sensum 
desiderari ratus 'ad hoc' scribat, id uerum sit, uel quia 'ad 
hoc' primo enuntiati loco ponendum erat. (de mendi genere 
cf. V 4, 7, ubi 'ad mare' dittographia eorum quae sequuntur, 
*ad meridiem' est). 

ibd. § 21 recipiend. ex Uatic. Reg. Flor. G perniciem 
sui, quod, quia is usus librario ignotus erat, reliqui in 'per- 
niciem suam' mutarunt. sed cf. V 3, 18 *contemptu sui' et 
VI 9, 2 'conspectus uestri'. 

10, 4 editt. adhuc: quilms quisque finihus habuisset, 
imperium obtinerent^ decretum est; Perdicca ut cum rege esset, 
recipiendum ex Uaticano codice ut obtinerent. nam Curtius, 
si coniunctionem priore membro omisisset, cur posteriore 
(Terdicca ut') eam addidisset? 

ibd. § 6 Uutic. Reg. solus recte: et quidem suas, quas 
quisqm opes diuisis imperii partibus tuebantur, ipsi fundaue- 
rant, ubi *suas ipsi' ex usu sermoni^ pro 'suas ipsorum' 
dicitur. cf. Cic. Orat. II 2, 8 'Crassus et Antonius ex 
scriptis cognosci ipsi suis non potuerunt'. Liu. XXIIII 38, 2 
*eam fraudem uestra ipsi uirtute uitastis'; eiusd. XXXVIII 
47, 7 'causam apud uos accusantibus meis ipse legatis dico'. 
*et quidem' autem eodem modo coniunguntur et c. 4, 1 'et 
quidem externi moris' et saepe apud alios scriptores. 

ibd. § 14 Uatic. Reg. et Uindob. admodum recte: 
saepe certe audita erat uox Alexandri, Antipatrum regium ad- 
fectare fastigium maioremque esse praefecti opibus ac titulo 
Spartana uictoria inflatum, omnia a se data adserentem sibi. 
deteriores : 'titulo Spartanae uictoriae inflatum', ita ut *titulo' 
haec significatio 'laudi', quam frequentem esse haud abnuerim, 
detur. sed ad sensum multo uerior structura est, si quo- 
niam uictoria Megalopolitana superbiae Antipatri causa esse 
dicitur, ea eius gloria hic uel subiectum sententiae fit uel 

appositio causalis, quam si cum superbia arrogantiaque, 
ejBfectu suo, copulatiue coniungitur. 

ibd. §§ 18 — 19 editt. adhuc: regmm enim Macedoniae 
Antipater et Graeciam quoque inuasit: soboles deinde excepit 
recte in Uatic, cuius ea proles fuerit, addito genetiuo eius 
ante 'excepit' indicatur. 

